"Gasim Ge Andhiri Faraaiy" Namugai Mirey Program Eh Genesdheyn Ulheythee Jumhooree Party In Kanbodu Vehje - Vaguthu\n"ގާސިމްގެ އަނދިރި ފަރާތް" ނަމުގައި މިރޭ ޕްރޮގްރާމެއް ގެނެސްދޭން އުޅޭތީ ޖުމްހޫރީ ޕާޓީން ކަންބޮޑުވެއްޖެ\n"ގާސިމްގެ އަނދިރި ފަރާތް" ނަމުގައި ޗެނަލް 13 އިން ގެނެސްދޭ ޕްރޮގްރާމުގެ އިޝްތިހާރެއް - ފޮޓޯ: މީސްމީޑިއާ\n"ގާސިމްގެ އަނދިރި ފަރާތް"، މި ނަމުގައި ޕްރޮގްރާމެއް ޗެނަލް 13 އިން ދައްކަން އުޅޭތީ އާއި، އެ ޕްރޮގްރާމުގެ އިޝްތިހާރު މިހާރު އެ ޗެނަލުން ގެނެސްދެމުންދާތީ، އެ ޕާޓީން ކަންބޮޑުވުން ފާޅުކޮށްފިއެވެ.\nޗެނަލް 13 އިން މިރޭ ގެނެސްދިނުމަށް ހަމަޖެހިފައިވާ އެ ޕްރޮގްރާމުގެ އިޝްތިހާރު ޢާންމު ކުރަމުންދާތީ، އެކަން ކުއްވެރިކޮށް ޖުމްހޫރީ ޕާޓީން ނެރުނު ބަޔާނެއްގައި ބުނެފައިވަނީ، އެކަމަކީ ބްރޯޑްކާސްޓު ކުރުމުގެ ޢާންމު މިންގަނޑާއި ޚިލާފަށް ހިންގަމުންދާ ޢަމަލުތަކެއް ކަމަށް ވާތީ، އެކަން ބައްލަވައި ފިޔަވަޅު އަޅުއްވައިދެއްވުމަށް ދަންނަވާ ކަމުގައެވެ.\n"އޮނަރަބަލް ގާސިމް އިބްރާހީމްގެ އަބުރުފުޅު ކަތިލުމަށް އަމާޒުކޮށް ތަކުރާރުކުރަމުން ގެންދާ ސިލްސިލާގެ ތެރެއިން މިމަހުގެ 13 ވަނަ ދުވަހުގެ ރޭ 22:00 ގައި ޗެނަލް 13 އިން ޚާއްސަ ޕްރޮގްރާމެއް "ގާސިމްގެ އަނދިރި ފަރާތް" މިނަމުގައި ބްރޯޑްކާސްޓްކުރުމަށް އެ ޗެނަލުން ޢާންމުކޮށް އިޝްތިހާރު ކުރަމުންދާތީ، މިކަމަކީ ބްރޯޑްކާސްޓްކުރުމުގެ ޢާންމު މިންގަގނޑުތަކާ ޚިލާފަށް ހިންގަމުންދާ ކަމަކަށް ވާތީ، މިކަން ބައްލަވައި ފިޔަވަޅު އަޅައިދެއްވުމަށް ދެންނެވީމެވެ." ޖުމްހޫރީ ޕާޓީގެ ބަޔާނުގައި ވެއެވެ.\nއެ ބަޔާނުގައި ބުނެފައިވާގޮތުގައި، ގާސިމްގެ އަބުރުފުޅަށް ހުތުރުވާގޮތަށް ހަޤީޤަތާއި ޚިލާފު ތަފާތު ޕްރޮގްރާމުތައް ހައްދަވައިގެން ތަކުރާރުކޮށް "ސަރުކާރަށް ނިސްބަތްވާ ޗެނަލް 13 އިން" ފޮނުވަމުން ގެންދަވާއިރު، އެކަމަށް ބްރޯޑްކާސްޓިންގ ކޮމިޝަނުން އެއްވެސް ފިޔަވަޅެއް އަޅުއްވާފައިނުވާތީ، އެކަމާ ހިތާމަކުރާ ކަމަށެވެ.\nމާޗް 13, 2018 21:44\nދަރަނިބޯ ބާޣީ ބޯނެތް ބުރުމާގެ އަބުރުފުޅޭ......؟ ހެހެހެހެހަހަހަހަ.\nމާޗް 13, 2018 21:55\nގާސިމްގެ ކަންކަން ހުރި ގޮތުގެ ވާހަކަ ދެއްކީމަ އަބުރަށް ހުތުރުވަނީ. ބަލަ ގާސިމް ބޭރުގައި ހުރެގެން ވީޓީއަށް ދޭ އިންޓަވިއުތަކުގައި އަވަގުރާނަ ގޮވާއިރު، އެކަމުގެ ސަބަބުން ގާސިމުގެ ައަގެއް ނުވެއްޓޭބާ! ގާސިމްގެ ސަބަބުން މުޅި ގައުމު ހަލާކުވެގެންދާ އިރު އަދިވެސް އަނގައިން ނުބުނެ ހަނު ހުންނަންވީތަ؟ ނުވާނެ އެކަމެއް.\nމާޗް 13, 2018 21:56\nވެރިކަން ދަމަހައްޓަން ކޮންމެ ގާނޫނެއް އިސްލާހު ކުރަން ތައްޔާރު ކަމަށް އަދުރޭ ވިދާޅުވާނަމަ އެއީ މަމެން ޕިންކީން އުފާ ކުރާ ކަމެކޭ. 2013 ވަނަ އަހަރު ނޮވެމްބަރު މަހުގެ 17 ވަނަ ދުވަހު ރައްޔިތުންގެ މެދުގައި ނެގި ވޯޓް ގައި ވޯޓް ލީ ރައްޔިތުންގެ %85 އިން ރައްޔިތުން ވޯޓް ދިނީ އެއީ މަމެން ޕިންކީން ނަށޭ. އެމެން ރަންރީނދުލޭ މެންނަށް ލިބުނީ އެންމެ %9 ވޯޓްއޭ. ދެން އެކަމާއި ނައްޓައިގެން އެމެން ރައްޔިތުންނަށް ޖެއްސުން ކުރުަމަށްޓަކައި އިންޑިއާގެ ޖީއެމްއާރު ފަދަ ކޮރަޕްޓް ކުންފުނި ތަކާއި އަދި ރިޗރޑް ބްރެންސަނޭ މެން ފަދަ ކޮރަޕްޓް ލޯރޑުން ތަކާއި ގުޅިގެން އެމެން މަމެންގެ ވެރިކަން ޖުޑިޝަރީ ކޫޕް އެއް ގެނެސްގެން ވައްޓާލަން އެމެން ކުރާ މަސައްކަތް މަމެން ފުނޑު ފުނޑު ކޮށްލީ އެއީ ދުނިޔޭގެ ޕޮލިޓިކަލް ސައެންސް އަށް ވެސް ނަމޫނާ ދައްކަމުންނޭ. ކަން މިހެން ހުރުމުން މަމެން ގާނޫނު ބަދަލު ކޮށްގެން ވެރިކަން ދަމަހައްޓަން ވެއްޖެނަމަ އެކަން ވެސް ކުރާނަމޭ ތަމެން ރަންރީނދުލޭ މެން ޖެހޭނީ މަހަށް ދާން މިކަމުގައި. މަހަށް މަހަށް ދޭ.\nމާޗް 13, 2018 22:01\nތިޔަހެންހީވުމަކީ އިއްތިފާގެ.. މިޕްރޮގުރާމުގައި ފެންނަ އަޑުއިވޭ ކިޔާއެއްޗެހި ހީވާހީވުން ސިފަކުރެވޭގޮތް ހިޔާލަށް ގެނެވޭގޮތް އެއީ ވަކިމީހަކަށް ނުވަތަ ވަކިބަޔަކަށް ނިސްބަތްކޮށްފަވާކަން ދޭހަވުމަކީ އިއްތިފާގެ.... ގަސިމުގެ ޓީވީއާ ރޭޑިޔޯގަ އަންނާނެ މިތަންކޮޅު.. ދެންވަރިހަމަ ރޔާމީނުގެ މައިންބަފައިންނާ ބެހުނަސް އަނބިދަރިންނާ ބެހުނަސް އެއީ އިއްތިފާގެ... ތިބުނާ ބްރޯޑުކޮމުން ފިޔަވަޅުއެޅުނުނަމަ މިހާރު ރޓީވީއާ ވީޓީވީ ބަންދުކޮށް މިދެތަނުގެ މުއައްޒިފުންގެ ތެރެއިން ވަރަށްގިނަމީހުންނަ ފިޔަޅުއެޅުނީސް މިހާރު...އެއްމެފަހަރަކު ގާސިމުކިޔާމީހެއްގެ ވާހަކަބުނެލީ ވަރުއެރީނުން... އެހެންވީމަ މިފަހަރު ޖޕއަށް ތިހެންހީވުމަކީ އިއްތިފާގަކަށްވެދާނެނުން..\nމާޗް 13, 2018 22:09\nއަސްލު އެއީ ހަގީގަތް! ކޮއްމެވެސް ބަޔަކު އެބަޖެހޭ އެވާހަކަ ދައްކަން!\nއަހުމަދު ހަސަން އަލީ\nމާޗް 13, 2018 22:59\nޕްރޮގްރާމް ދެއްކީމަ މައްސަލައެއް އޮތިއްޔާ ކޮންޓެންޓާއެކު މައްސަލަ ހުށަހަޅުއްވާންވި ނޫންތޯ؟ ނުދައްކަނީސް ކިހިނެއްތޯ ފިޔަވަޅު އަޅާނީ ވެސް.\nމާޗް 14, 2018 02:11\nވިލާ ޓީވީއަށް އަރާ މީހުން ކިޔަނީ މީހުންނަށް ސަނާ ވިއްޔަ. ސަމީރު ކުރާނެކަމެއް ނޭންގެންޏާ ގޭގަ އިނދެ ކިއްލި ތަޅާބަލަ\nސަމިީރުވަރުގަދަވާންވެގެން ޖިމަށް ދަނީ\nމާޗް 14, 2018 08:12\nޙަޤީޤަތަށް އެއްޗެއް ބުނުމަކީ މައްސަލައެއް ނޫން، ވަރަށް އަދިރި ފަރާތެއް ގާސިމްގެ އޮތީމަ ފޮރުވަން މަސައްކަތް ކުރަނީކަމަށް ފެނޭ، ކަލޭމެން ނަށް ސަޕޯޓްކޮށް ކޮންމެފަދަ ދޮގު ބުހުތާނެއް ހެދިޔަސް އަދި ރޯއައުގުރާނަ ގޮވިޔަސް ރަގަޅުދޯ\nމާޗް 14, 2018 09:21\nމުޒާހަރާކުރުން މަނާކޮށްފައޮއްވާ ބަޔަކު މުޒާހަރައަށްނެރެ މުޒަހަރާގައި މީހުންގެ ޢަބުރާބެހި ގޮވާ ހަޑިހުތުރު އެއްޗެއްސާ ، މިނެޓަކު 10 ފަހަރު ރާއީސް ޔާމީނޭ ކިޔާ އެމަނިކުފާނުގެ ޢަބުރުފުޅު ކަތިލާ ދައްކަމުންދާ ހަޑިހުތުރު މަންޒަރުތައް ލައިވްކުރުން އެއީ ކޮންކަހަލަ ކަމެއްކަން ނޭގުނުބަޔަކަށް ޤާސިމުގެ ވާހަކަދައްކަން އުޅުމުން އެއި ކޮންކަހަލަކަމެއްކަން އެގިއްޖެ ދޯ؟\nމާޗް 14, 2018 09:44\nޔާމީނުގެ އަދިރިފަރާތް ޕްރޮގްރާމެއް ތައްޔާރު ކޮށްދެއްކިދާނެ ' އޭގައި ޚާލިދުބުނި އަދީބް ލައްވާ ހިންގި ޖަރީމާ ތަކާއި 800 މިލިއަން ޑޮލަރުގެ ތެލުގެ ވިޔަފާރި އާއި ގޭންގް ކުދިން ލައްވާ ހިންގާ ޖަރީމާ ތަކާއި މިކަހަލަ އެތެއް ކަމެއް ހިމިނިދާނެ އަދި ފަނޑިޔާރުން ބްލެކްމއިލް ކުރުންވެސް ވަރަށް އެކްސައިޓްވާނެ\nމާޗް 14, 2018 10:14\nގާސިމާގުޅޭގޮތުން ކަންކަންކުރެވެނީ ގާސިމްގެފަރާތުން ފެންނަ ކަންކަމާއިވެސް\nގުޅިގެން ގާސިމް ނަޝީދަންނިސްބަތްކޮށްވިދާޅުވި މުއުމިނެއްގެގަޔަށް އެއްހަރަކުން ދެފަރަކު\nކަށްޓެއް ނުޖެހޭނެކަމަށް ނަމަވެސް މިހާރު ގާސިމްައާ، ނަޝީދުގެ ގުޅުމަށް ބަލާއިރު އެއްޗެއްބުުނުއްވާފަރާތެއްވާނެތޯ ގާސިމްގެ އަބުރުކަތިލަނީކަމަށް، ގާސިމް ވިދާޅުވިއަޑު އެހިން\nމިހާރުގެ ސަރުކާރުން ފާޚާނަ ސާފުކުރަން ޖެއްސެވިއަސް އެކަން ކުރައްވާނެކަމަށް\nމިހެންވިދާޅުވެފައިވާއިރު ގާސިމް ވަރަށްބޮޑުކޮށްލެއްވި މައްސަލައެއް ރައްޔިތުންގެ\nމަޖުލީހުގެ ރައީސްކަންނުލިބުން ކޯލީޝަންރޫޅެންދިމާވިމައިގަޑުމައްސަލައަކީމިއީކަމަށްވާއިރު\nކޯލީޝަންރޫޅާލެއްވީ ގާސިމަށް ކެހިދެއްވަންކަމަށް ބުނެވޭނެތޯ؟


Wolves balikoh United dhevana ah | Jazeera\tވުލްވްސް ބަލިކޮށް ޔުނައިޓެޑް ދެވަނައަށް - Jazeera\nވުލްވްސް ބަލިކޮށް ޔުނައިޓެޑް ދެވަނައަށް\nސާއިފް ޝިޔާދު December 30, 2020 94 views0\nއިނގިރޭސި ޕްރިމިއަރ ލީގުގައި ވުލްވްސްއާ ދެކޮޅަށް ކުޅުނު މެޗު ކާމިޔާބުކޮށް ތާވަލުގެ ދެވަނައަށް މެންޗެސްޓަރ ޔުނައިޓެޑް ޖެހިލައިފިއެވެ.\nއަމިއްލަ ދަނޑުގައި ވުލްވްސްގެ މައްޗަށް އެޓީމުން ކުރި ހޯދީ 1-0 ގެ ހަނި ނަތީޖާއަކުންނެވެ. ދެ ޓީމުގެ ފަރާތުން ވެސް ރަނގަޅު ކުޅުމެއް މި މެޗުގައި ފެނިގެންދިޔައިރު ދެ ޓީމުން ވެސް ވަނީ ލަނޑު ޖެހުމަށް ފުރުސަތުތަކެއް ތަނަވަސްކޮށްފައެވެ. ޔުނައިޓެޑްގެ ކީޕަރު ޑޭވިޑް ޑެހޭއާގެ ފަރާތުން ރަނގަޅު ކުޅުމެއް ފެނިގެންދިޔަ މި މެޗުގައި އެޓީމުން ޖެހި ހަމައެކަނި ލަނޑު މެޗުގެ އެންމެ ފަހު ވަގުތުކޮޅުގެ ތެރޭގައި ބްރޫނޯ ފަނާންޑޭޒް ތަނަވަސްކޮށްދިން ފުރުސަތަކުން ޖަހައިދިނީ މާކަސް ރަޝްފޯޑްއެވެ.\nޕްރިމިއަރ ލީގުގައި އާސެނަލްއިން ވެސް ވަނީ 1-0 އިން ބްރައިޓަން ބަލިކޮށްފައެވެ. މި މެޗުގައި އާސެނަލްއިން ޖެހި ހަމައެކަނި ލަނޑު އެޓީމަށް ޖަހައިދިނީ އެލެކްޒެންޑާ ލަކަޒެޓްއެވެ. ބާންލީ އިން 1-0 އިން ޝެފީލްޑް ޔުނައިޓެޑް ބަލިކުރިއިރު ސައުތުހެމްޕްޓަން އަދި ވެސްޓް ހަމް ކުޅުނު މެޗު ނިމުނީ 0-0 އިން އެއްވަރުވެގެންނެވެ. ލީޑްސްއިން ވަނީ 5-0 ގެ ތަފާތު ބޮޑު ނަތީޖާއަކުން ވެސްޓް ބްރޮމް ބަލިކޮށްފައެވެ.\nޕްރިމިއަރ ލީގުގެ އެއްވަނާގައި 32 ޕޮއިންޓާއެކު ލިވަޕޫލް އޮތްއިރު ދެވަނާގައި 30 ޕޮއިންޓާއެކު އޮތީ ޔުނައިޓެޑްއެވެ. އެއް މެޗު އިތުރަށް ކުޅެގެން 29 ޕޮއިންޓާއެކު ލެސްޓާ ސިޓީ އޮތްއިރު ލަނޑުގެ ތަފާތުން ހަތަރުވަނާގައި އޮތީ އެވަޓަންއެވެ.


SunOnline: Canada ge Quadriga kunfuneege baanee ge autopsy eh hadhan vakeelun edhijje\nކެނެޑާގެ ކުއާޑްރިގާ ކުންފުނީގެ ބާނީގެ އޮޓޮޕްސީއެއް ހަދަން ވަކީލުން އެދިއްޖެ\nރުގިއްޔާ މުހައްމަދު މޫސާ 14 Dec 2019, 13:35\nކުއާޑްރިގާގެ ބާނީ ޖެރަލްޑް ކޮޓަން ވަނީ މިދިޔަ އަހަރުގެ ޑިސެމްބަރު މަހު މަރުވެފަަ -- ފޮޓޯ: ފޭސްބުކް\nއޮޓަވާ (ޑިސެމްބަރު 14): ކެނެޑާގެ ކުރީގެ އެންމެ ބޮޑު ކްރިޕްޓޯކަރެންސީ އެކްސްޗޭންޖްގެ ބާނީ، ޖެރަލްޑް ކޮޓަން މަރުވިތާ އެއް އަހަރު ފަހުން އޭނާގެ އޮޓޮޕްސީއެއް ހަދަން އެގައުމުގެ ފުލުހުންގެ ގާތުގައި އެދިއްޖެ އެވެ.\nމިދިޔަ އަހަރުގެ ޑިސެމްބަރު ނުވައެއްގައި ކޮޓަން މަރުވީ އިންޑިއާއަށް ގޮސް ހުއްޓަ އެވެ. އޭނާއަކީ ގޮހޮރުގެ ބައްޔެއް ކަމަށްވާ ކްރޯންސް ޑިޒީސް ހުންނަ މީހެއް ކަމަށާއި ކޮޓަން މަރުވީ އެބަލީގެ ސަބަބުން ކަމަށް އޭނާގެ އާއިލާއިން ބުންޏެވެ. އަދި އޭނާގެ ހަށިގަނޑު ވަނީ ފަހުން ކެނެޑާއަށް ގެންގޮސް ވަޅުލާފައި ކަމަށް ވެސް އާއިލާއިން ބުންޏެވެ.\nކޮޓަން މަރުވުމުން ކުއާޑްރިގާގެ އެކައުންޓުތަކުގައި ރައްކާކޮށްފައިވާ އެތައް މިލިއަން ޑޮލަރުގެ އަގު ހުރި ޑިޖިޓަލް ކަރެންސީ ހޯދޭނެ ގޮތެއް ނެތި، އެކުންފުނި ބަނގުރޫޓުވި އެވެ.\nކޮޓަންގެ އަންހެނުން ޖެނިފާ ރޮބާޓްސަން ބުނި ގޮތުގައި ކުއާޑްރިގާގެ ފައިސާގެ ހުރިހާ ކަމެއް ބެލެހެއްޓީ ކޮޓަން އަމިއްލަޔަށެވެ. އަދި އެ ކުންފުނީގެ ހުރިހާ ކަންތައްތަކެއް ބެލެހެއްޓުމަށް ކޮޓަން ބޭނުން ކުރި ލެޕްޓޮޕް ވަނީ އެންކްރިޕްޓްކޮށްފަައި ކަމަށާއި އެލެޕްޓޮޕް ހުޅުވުމަށް ބޭނުންވާ ޕާސްވޯޑާއި ރިކަވަރީ ކީއެއް އޭނާއަށް ނޭނގެ ކަމަށް ބުނެފަ އެވެ.\nކުއާޑްރިގާ އިން ބުނި ގޮތުގައި އެކުންފުނީގެ ގިނަ އަދަދެއްގެ ކްރިޕްޓޯކަރެންސީ ރައްކާކޮށްފައި ވަނީ، އެފަދަ ފައިސާ ވަގަށް ނެގުމާއި ހެކަރުންގެ ފަރާތުން ރައްކާތެރި ކުރުމަށްޓަކައި އޮފްލައިންކޮށް ރައްކާ ކުރާ "ކޯލްޑް ވޮލެޓް" ނުވަތަ "ކޯލްޑް ސްޓޯރޭޖް"ގަ އެވެ. އަދި އެ ވޮލެޓުތަކުގައި ތަފާތު ކަސްޓަމަރުންގެ 137 މިލިއަން ޑޮލަރުގެ ކްރިޕްޓޯކަރެންސީ ހުރި ކަމަށް ބެލެވެ އެވެ.\nސޯޝަލް މީޑިއާގައި ބައެއް މީހުން ވަނީ ކޮޓަން އަސްލު މަރުނުވާ ކަމަށާއި އޭނާ ކުއާޑްރިގާގެ ފައިސާއާ އެކު ފިލީ ކަމަށް ބުނެފަ އެވެ. ނަމަވެސް އެ ވާހަކަތަކަށް ބާރުދޭ އެއްވެސް ހެއްކެއް އަދި ހޯދިފައި ނުވެ އެވެ.\nނަމަވެސް ކުއާޑްރިގާގެ ކުރީގެ ޔޫޒަރުން ތަމްސީލުކޮށްދޭ ވަކީލުންގެ ޓީމަކުން އިއްޔެ ވަނީ ކޮޓަންގެ ކަށްވަޅު ކޮނެގެން އޭނާގެ ގަބުރު ނަގަން ފުލުހުންގެ ގާތުގައި އެދިފަ އެވެ. އަދި އެއީ ކޮޓަންގެ ހަށިގަނޑުތޯ އާއި އޭނާ މަރުވި ސަބަބު ހޯދަން އޮޓޮޕްސީއެއް ހަދަން ހުށަހަޅައިފަ އެވެ.\nމިއަހަރުގެ ކުރީކޮޅު ކުއާޑްރިގާ އޮޑިޓް ކުރި ކުންފުންޏަކުން ވަނީ އެ ކުންފުނި ހިންގުމުގައި މައްސަލަތަކެއް ހުރިކަން ފާހަގަވި ކަމަށް ބުނެފަ އެވެ. އެގޮތުން ކުއާޑްރިގާގައި ކޮޓަން އިސްކޮށް ހުރި އިރު އޭނާ އާއި އެހެން ބަޔަކަށް ކުންފުނީގެ ގިނަ ފައިސާތަކެއް ޓްރާންސްފާ ކުރި ކަމަށް ވެސް ބުނެފަ އެވެ. އެ އޮޑިޓް ކުންފުނިން ވަނީ ގެއްލިފައިވާ 25 މިލިއަން ޑޮލަރު ހޯދާފަ އެވެ. އަދި ކުއާޑްރިގާއާ ގުޅުން ހުރި މައްސަލަތައް ބަލާ އިދާރާތަކުގެ ތެރޭގައި އެމެރިކާގެ އެފްބީއައި ވެސް ހިމެނޭ ކަމަށް ބުނެފަ އެވެ.\nއުރީދޫ އިން ނިއުނޯމަލް އާއި ޓެކްނޮލަޖީ އާގުޅޭ ވެބިނާއެއް\nއިންޑިއާގައި ޓިކްޓޮކް ބޭނުންކުރުން މަނާކޮށްފި


ވެންޓިލޭޓަރު މައްސަލަ އަލުން ޕީޖީ އޮފީހަށް\n1 ނޮވެންބަރު 2021 - 14:20 0\nވެންޓިލޭޓަރު މައްސަލައިގައި ދައުވާ ލިބޭ ކުރީގެ ހެލްތު މިނިސްޓަރު އަމީން.\nކޮވިޑާ ގުޅިގެން ސަރުކާރަށް ވެންޓިލޭޓަރުތައް ހޯދުމުގައި ކޮރަޕްޝަނުގެ އަމަލުތައް ހިންގާފައިވާކަމަށް ބުނާ މައްސަލަ އިތުރަށް ފުރިހަމަކުރުމަށް ފަހު، އިތުރު ތުހުމަތުތަކާއެކު 11 މީހެއްގެ މައްސަލަ އެންޓި ކޮރަޕްޝަން (އޭސީސީ) އިން ޕީޖީއަށް ފޮނުވައިފި އެވެ.\nވެންޓިލޭޓަރުތަކުގެ މައްސަލައިގައި އޭސީސީ އިން މައްސަލަ ތަހުގީގުކޮށް ދައުވާ ކުރަން އެދިފައި ވަނީ އޭރުގެ ހެލްތު މިނިސްޓަރު އަބްދުﷲ އަމީނާއި އޭނާގެ 10 މުވައްޒަފެއްގެ މައްޗަށެވެ.\nއެކަމަކު އެ މައްސަލައަކީ ކަންހިނގާފައިވާ ގޮތަށް ބަލާއިރު ޖިނާއީ ކުށެއްގެ އުންސުރުތައް ހަމަވާ މައްސަލައެއް ކަމަށް ނުފެންނާތީ އެ މައްސަލައިގައި ޕީޖީ އޮފީހުން ފުރަތަމަ ނިންމީ ދައުވާ ކުރެވެން ނެތް ކަމަށެވެ.\nއޭސީސީން ބުނީ އެ މީހުންގެ މައްޗަށް ދައުވާކޮށްދިނުމަށް އެދި އަލުން ޕީޖީ އޮފީހަށް ފޮނުވާފައި ވަނީ އިއްޔެ ކަމަށެވެ.\nވެންޓިލޭޓަރުތައް ހޯދުމުގެ މަސައްކަތާގުޅޭ އެއްބަސްވުން އެކުލަވާލުމާއި ވެންޓިލޭޓަރުތައް ހޯދުމުގެ މުޅި މަރުހަލާ ދައުލަތަށް ގެއްލުންވާގޮތަށް ހިންގާފައިވާ ކަންތައްތައް ފާހަގަކޮށްފައިވާނެ ކަމަށް ވެސް އޭސީސީން ބުނެ އެވެ.\nއެކަމުގައި ތުހުމަތުކުރެވޭ ފަރާތްތަތަކުގެ މައްޗަށް ކޮށްފައި ވަނީ ރައްޔިތުންނަށް ނުވަތަ ދައުލަތަށް ފައިދާއެއް ލިބެންއޮތް ކަމެއްގައި އެނޫންގޮތަކަށް އަމަލުކުރުމުގެ ކުށުގެ ދައުވާ އެވެ.\nއަދި މިދިޔަ އަހަރުގެ އޮކްޓޯބަރު މަހު މައްސަލާގައި ދަޢުވާކޮށްދިނުމަށް އެދި ޕީޖީ އޮފީހަށް ފޮނުވާފައިވާ 11 މީހުންނަށް ދައުވާކޮށްދިނުމަށް އެދި ހުށަހަޅާފައިވާ ހުށަހެޅުމާމެދު ކޮމިޝަނުން އޭރު ނިންމާފައިވާ ނިންމުމަށް ބަދަލެއް ގެނެސްފައެއް ނުވާނެ ކަމަށް ވެސް އޭސީސީން ވަނީ ބުނެފަ އެވެ.\nއެ މައްސަލާގައި ހިމެނޭ ފައިސާ ދައުރުވެފައިވާ ގޮތާއި އެ ފައިސާއިން އެއްވެސް މިންވަރެއް ތުހުމަތުކުރެވޭ ފަރާތަކަށް ނުވަތަ އެއިން ފަރާތަކާ ގުޅުން އޮތް ފަރާތަކަށް ލިބިފައިވޭތޯ ބެލުމަށް ކޮށްފައިވާ މަސައްކަތުން މިހާތަނަށް އޭގެ ތެރެއިން ފަރާތަކަށް އެފަދަ ފައިސާއެއް ލިބިފައިވާކަން ފާހަގަ ނުވާ ކަމަށްވެސް އޭސީސީން ބުންޏެވެ.\nރާއްޖޭގައި ކޮވިޑްގެ ހާލަތު ގޯސްވެގެންދާނެ ކަމުގެ ބިރު އޮތް ވަގުތެއްގައި ދުބާއީގެ އެގްޒެކިއުޓާސް ކުންފުންޏާ ހަވާލުކުރީ 75 ވެންޓިލޭޓަރު ހޯދުމަށެވެ. އެކަމަށް އެދުނު މުއްދަތު ހަމަވިތާ އެތައް ދުވަހެއް ފަހުން އެ ކުންފުނިން ރާއްޖެއަށް ފޮނުވީ 15 ވެންޓިލޭޓަރެވެ. ބާކީ 60 ވެންޓިލޭޓަރު އަދިވެސް ނުލިބެ އެވެ.\nއެ ކުންފުނިން ވެންޓިލޭޓަރުތައް ފޮނުވުމަށް 34 މިލިއަން ރުފިޔާގެ ބިޑެއް ހުށަހެޅުމުން މާލިއްޔަތު ގާވައިދާ ހިލާފަށް އެއްބަސްވުމުގައި ސޮއިނުކޮށް 30 މިލިއަން ރުފިޔާ، އެ ކުންފުންޏަށް ދޫކުރި އެވެ. އެ ކުންފުންޏާ އެ މަސައްކަތް ހަވާލުކޮށްފައިވަނީ ޑަބްލިއުއެޗްއޯގެ ލަފާގެ މަތިން ކަމަށް ހެލްތު މިނިސްޓްރީއިން ބުނެފައިވާއިރު އެފަދަ ލަފައެއް ދީފައިނުވާނެ ކަމަށް ޑަބްލިއުއެޗްއޯއިން ވަނީ ބުނެފަ އެވެ.\nވެންޓިލޭޓަރުތައް ނުލިބުމުން ފައިސާ އަނބުރާ ހޯދުމަށް އެ މައްސަލަ ބައިނަލްއަގުވާމީ އާބިޓްރޭޝަނަށް ހުށަހެޅުމުގެ މަސައްކަތް ކުރަމުން އަންނަ ކަމަށް ސަރުކާރުން މީގެ ކުރިން ވަނީ ބުނެފަ އެވެ.\nabout 13 hours 0


India sarahahdhah van dhongnah bodu joorimanaa eh\nއިންޑިއާ ސަރަހައްދަށް ވަން ދޯންޏަށް ބޮޑު ޖުރިމަނާއެއް\nއިންޑިއާއިން ހިފެހެއްޓި އަންބަރީ ދޯނި، މަލިކުގައި -- ފޮޓޯ: ނާޖިހު\nއިންޑިއާގެ ކަނޑުގެ ސަރަހައްދަށް ވަދެ އުޅެނިކޮށް އެ ގައުމުގެ ކޯސްޓްގާޑުން ހިފެހެއްޓި ދޯނި ރާއްޖޭގެ މަސްވެރިކަމުގެ ގާނޫނާ ހިލާފުވެފައިވާތީ ޖޫރިމަނާކޮށްފައިވާ ކަމަށް ފިޝަރީޒް މިނިސްޓްރީން މިއަދު ބުނެފި އެވެ.\nރާއްޖޭގެ އުތުރުން ރާއްޖެއާއި އިންޑިއާއާއި ގުޅޭ ކަނޑުގެ ސަރަހައްދީ ރޮނގު ހުރަސްކޮށް އިންޑިއާ ސަރަހައްދަށް ވަދެ މަލިކުކައިރިން މަސްވެރިކަން ކުރަނިކޮށް މި މަހު ކުރީކޮޅު އަތުލައިގެންފައިވަނީ ށ. ކޮމަންޑޫ އަށް ނިސްބަތްވާ "އަންބަރީ" ނަމަކަށް ކިޔާ ދޯންޏެކެވެ.\nނަމަވެސް، ދިވެހި ސަރުކާރު މެދުވެރިގެން އިންޑިއާ ސަރުކާރުން ވަނީ އެ ދޯންޏާއި އޭގައި ތިބި ފަޅުވެރިން ދޫކޮށްލައިފަ އެވެ.\nފިޝަރީޒް މިނިސްޓްރީން މިއަދު ނެރުނު ބަޔާނެއްގައި ބުނެފައިވަނީ އެ އުޅަނދަށް އިދާރީގޮތުން ފިޔަވަޅުއެޅުމަށް ނިންމައި އުޅަނދުގެ ވެރިފަރާތް "ދިވެހިރާއްޖޭގެ މަސްވެރިކަމުގެ ޤާނޫނު"ގެ 73 ވަނަ މާއްދާގެ (ށ) ގެ ދަށުން 50،000 ރުފިޔާ ( ފަންސާސްހާސް ރުފިޔާ) އިން ވަނީ ޖޫރިމަނާކުރެވިފައިވާ ކަމަށެވެ.\nމިނިސްޓްރީން ބުނީ އެގޮތަށް ނިންމާފައިވަނީ މަސްވެރިކަން ކުރުމަށް މިހާރު ދޫކުރަމުންދާ ލައިސަންސްގެ ދަށުން ދޮށީގެ މަސްވެރިކަމުގައާއި ބޮޑުކަންނެލީގެ މަސްވެރިކަމުގައި ހަރަކާތްތެރިވާ އެއްވެސް އުޅަނދެއް ރާއްޖޭގެ ކަނޑުގެ ހާއްސަ އިގުތިސާދީ ސަރަޙައްދުން ބޭރުގައި ހަރަކާތްތެރިވުމަކީ ލައިސަންސްގެ ޝަރުތުތަކުގެ ދަށުން މަނާކަމަކަށްވާތީ ކަމަށެވެ.\nއަދި ހާއްސަކޮށް ހުއްދަނެތި އެހެންގައުމެއްގެ ކަނޑުގެ ސަރަހައްދަށް ވަދެ މަސްވެރިކަންކުރުމަކީ، ޔުނައިޓެޑް ނޭޝަންސް ކޮންވެންޝަން އޮން ލޯ އޮފް ދަ ސީ އާއި، ބައިނަލްއަގުވާމީ އެއްބަސްވުންތަކާއި، މުއާހަދާތަކާއި ހިލާފު ކަމެއް ކަމަށެވެ.\nއަދި މިފަދަ އަމަލުތަކަކީ އެކަމުގެ ސަބަބުން ދިވެހިރާއްޖޭގެ މަސްވެރިކަމާއިމެދު މަސް ގަންނަ ފަރާތްތަކުގެ މެދުގައި އޮތް ތަސައްވުރު ކިލަނބުވެ، މުޅި ދިވެހިރާއްޖޭގެ މަސްވެރިކަމަށް އެކަމުގެ ނޭދެވޭ އަސަރެއް ކޮށްފާނެކަމެކެވެ،" ބަޔާނުގައި ބުންޏެވެ.\nއަދި މިފަދަ ގާނޫނާ ހިލާފު އަމަލުތަކަކީ އުޅަނދު ބައިނަލްއަގުވާމީ ގޮތުން ބްލެކްލިސްޓް ކުރުން ފަދަ ފިޔަވަޅެއް އެޅުމުގެ ފުރުސަތު އޮތްކަމަކަށް ވުމާއެކު، އެއީ އުޅަނދުގެ ވެރިފަރާތަށް ނުވަތަ އޮޕަރޭޓްކުރާ ފަރާތަކަށް އެކަމުގެ ސަބަބުން ބޮޑެތި މާލީ ގެއްލުންތަކެއް ކުރިމަތިވެދާނެކަމެއްކަމަށް މިނިސްޓްރީން ވަނީ ފާހަގަކޮށްފަ އެވެ.\nއެހެންކަމުން، ދިވެހި މަސްވެރި އުޅަނދުފަހަރު ގާނޫނާއި، ގަވާއިދާ ހިލާފަށް އެފަދަ އަމަލުތައް ނުހިންގުމަށާއި އެފަދަ ކަންކަމާއިމެދު އިތުރަށް ސަމާލުވުމަށް މިނިސްޓްރީން ވަނީ އިލްތިމާސްކޮށްފަ އެވެ.\nއިންޑިއާ ފޮރިން މިނިސްޓްރީ މަސްވެރިން + ފިޝަރީޒް އެންޑް އެގްރިކަލްޗާ މިނިސްޓްރީ\nރާއްޖޭގެ މަހަށް ޔޫކޭން ލުއިތަކެއް ދޭން އެދިއްޖެ\nއިންޑިއާއިން ދިވެހި މަސްދޯންޏެއް ހިފަހައްޓައިފި


Dhanduge vina gandu ge haalathu boluge rihumakkah | Mihaaru\nދަނޑުގެ ވިނަގަނޑުގެ ހާލަތު ބޮލުގެ ރިހުމަކަށް\nއެސްޓީއޯ މާލޭ ލީގުގައި ނިއު އާއި ޓީސީ ކުޅުނު މެޗުގެ ތެރެއިން.-- ފޮޓޯ: ނިޝާން އަލީ/ މިހާރު\n09 މާޗް 2018 - 08:56\nމި އަހަރުގެ ފުޓްބޯޅަ ސީޒަން ފަށައިގެން މަހެއްހާ ދުވަސް ވެސް ނުވަނީ ދަނޑުގެ ވިނަގަނޑުގެ ހާލަތާ މެދު ބައެއް ކޯޗުން ކަންބޮޑުވުން ފާޅުކުރަން ފަށައިފި އެވެ.\nއޭއެފްސީ ކަޕްގެ ޕްލޭ އޮފް ބުރުގައި މި ދިޔަ މަހު 20 ވަނަ ދުވަހު އިންޑިއާގެ ބެންގަލޫރު އެފްސީއާ ދެކޮޅަށް މާލޭގައި ރާއްޖޭގެ ޓީސީ ސްޕޯޓްސް ކްލަބް ކުޅުނު މެޗާ ބެހޭގޮތުން އިންޑިއާގެ ނޫހަކަށް ދާދި ފަހުން ދިން އިންޓަވިއުއެއްގައި ބެންގަލޫރުގެ ކޯޗު އަލްބާޓް ރޮކާ ވަނީ ރާއްޖޭގައި ދިމާވާ އެންމެ ބޮޑު މައްސަލަ އަކީ އެ މީހުން ބޭނުންވާ ގޭމެއް ކުޅެން ބަލާއިރު ދަނޑުގެ ވިނަގަނޑުގެ ހާލަތު ގޯސްވުމެވެ.\nމި ފަހަރު އެސްޓީއޯ މާލޭ ލީގުގައި ނިއު ރޭޑިއަންޓް ކުޅުނު ފުރަތަމަ މެޗަށް ފަހު އެ ޓީމުގެ ކޯޗު އޮސްކާ ބްރުޒޮން ވެސް ވަނީ ދަނޑުގެ ވިނަގަނޑު އޮތްގޮތުން ރަނގަޅު ކުޅުމެއް ދައްކަން އުނދަގޫ ކަމަށް ބުނެފަ އެވެ. އަދި މި ފަހަރު އެ ޓީމުން އޭއެފްސީ ކަޕްގައި ވާދަކުރާއިރު، ދަނޑުގެ ވިނަގަނޑުގެ ހާލަތު ރަނގަޅު ކުރަން ޖެހޭ ކަމަށް އޭނާ ވަނީ ބުނެފަ އެވެ.\nދަނޑުގެ ހާލަތާ ގުޅޭގޮތުން އެންމެ ފަހުން ކަންބޮޑުވުން ފާޅުކުރި ކޯޗަކީ އީގަލްސްގެ ކޯޗު މުހައްމަދު ޝިޔާޒް (މޯހަން) އެވެ. އޭނާ ބުނީ ސީޒަންގެ މިހާ ކުރީ ކޮޅުގައި މި ފަދަ މައްސަލައެއް ދިމާވުމުން އޭގެ އުނދަގޫ ވަރަށް ބޮޑަށް ކުރާ ކަމަށެވެ.\n"ރަނގަޅު ފުޓްބޯޅައެއް ނޫނީ ބިންމަތީގައި ޕާސް ކޮށްގެން ކުޅޭ ފުޓްބޯޅައެއް ކުޅެން ބަލާއިރުގައި ދަނޑުގެ ކޮންޑިޝަން އެންމެ ރަނގަޅެކޭ އަޅުގަނޑު ނުދަންނަވާނަން. ސީޒަނުގެ މިހާ ކުރީކޮޅުގައި ހަގީގަތުގައި ދަނޑުގެ ކޮންޑިޝަން މިހެން އޮތުމަކީ ވަރަށް ކަންބޮޑުވާން ޖެހޭ ކަމެއް. އެއީ ބައިވަރު މެޗުތަކެއް ކުރިއަށް އެބައޮތް ސީޒަނުގައި،" މޯހަން ބުންޏެވެ.\nއޭނާ ބުނީ އެފްއޭއެމުން ދަނޑުގެ ވިނަގަނޑު މައްސަލަ އަށް ހައްލެއް ހޯދައިދިނުމަށް މަސައްކަތް ކޮށްދިނުމަށް އެދޭ ކަމަށެވެ.\nގަލޮޅު ދަނޑު އޮންނަނީ ކުޅިވަރާ ބެހޭ މިނިސްޓްރީގެ ބެލުމުގެ ދަށުގަ އެވެ. އެ މިނިސްޓްރީން މީގެ ކުރިން ދަނޑުގައި ގަވާއިދުން ރޯލަރު އަޅަ އެވެ. އެކަމަކު މި ވަގުތު ރޯލަރު ހަލާކުވެފައި އޮތުމުން އެ މަސައްކަތް ކުރުމަށް ވަނީ ދަތިތަކެއް ދިމާވެފަ އެވެ.\n"ރޯލަރު އޮތީ ހަލާކުވެފައި. އަލުން މަރާމާތު ކުރިޔަސް ހަލާކުވާތީ އާ އެއްޗެއް ހޯދުމަށް ވަނީ އިއުލާން ކުރެވިފައި. ދެން މި ވަގުތަށް ހައްލެއް ހޯދުމަށް އެމްއާރްޑީސީގެ ރޯލަރު އެޅުމަށް އެދިފައިވާނީ. އެ މަސައްކަތް ކުރުމަށް މަސައްކަތް ކުރަމުން މިދަނީ،" މިނިސްޓްރީގެ އެގްޒެކެޓިވް ކޯޑިނޭޓާ އަހްމަދު އިބްރާހިމް "މިހާރަ"ށް ވިދާޅުވި އެވެ.\nއެފްއޭއެމް ޔޫތު މިނިސްޓްރީ\n4 ކޮމެންޓް, 26 ރިއެކްޝަންސް\nމީ އަޅެ ގައުމެއްތަ؟ ނޫނީ ކުދި ފަންތީގެ ވިޔަފާރި ކުންފުންޏެއްތަ؟\nވިނަގަންޑު އެކަނިތަ؟ ދަންޑަ ވަންނާނެ މީހަކު މިހާރު ނުވޭ. 20ރުފިޔާ ޓިކެޓް. މިވެސް ބޮލު ރިހުމެއް\nއަދިވެސް ސިޔާސީ ކަންކަމުގާ ހޭބޯ ނާރާ އުޅެނީ...\nތަމްރީނާ ތަޖުރިބާއެއްނެތް ހައެއްކަ ބަންގާޅީ ލޭބަރުންނާ ހަވާލުކޮށްގެން ކިހިނެތް އެކަންކުރާނީ؟


SunOnline: Kuriyah oiy3dhuvas vihsaara, Hafthaa bandhugai Vihsaara gadhavaane\nކުރިއަށް އޮތް ތިން ދުވަސް ވިއްސާރަ، ހަފްތާ ބަންދުގައި ވިއްސާރަ ގަދަވާނެ\nމުހައްމަދު މުޒައްޔިން ނާޒިމް 11 Dec 2019, 09:56\nމާލެ ފެންބޮޑުވެފައި: ކުރިއަށް އޮތީ ވިއްސާރަ ދުވަސްތަކެއް -- ސަން ފައިލް ފޮޓޯ/ ފަޔާޒު މޫސާ\nކުރިއަށް އޮތް ތިން ދުވަހުވެސް ރާއްޖޭގެ އެކި ސަރަހައްދުތަކަށް ވިއްސާރަ ކުރާނެ ކަމަށާއި ހަފްތް ބަންދުގައި ބައެއް ރަށްތަކަށް ބޯކޮށް ވާރޭ ވެހޭނެ ކަމަށް މޫސުމާ ބެހޭ ގައުމީ އިދާރާ، މެޓް އޮފީހުން އެވެ.\nމާލޭ ސަރަހައްދަށް މިހާރު ކުރަމުންދާ ވިއްސާރައާ ގުޅިގެން މެޓް އޮފީހުން ވަނީ، މިއަދު ހެނދުނު 7:15 އިން 11:15 އަށް މެދު ރާއްޖެތެރޭ އަތޮޅުތައް، ކ-ދ އަށް ޔެލޯ އެލާޓް ނެރެފަ އެވެ.\nމެޓް އޮފީހުގެ އޮފިޝަލަކު މިއަދު "ސަން" އަށް ވިދާޅުވީ، މިހާރު ކުރަމުންދާ ވިއްސާރައަކީ، ރާއްޖެ ސަރަހައްދުގައި އުފެދިފައިވާ ލޯ ޕްރެޝާ ޓްރެފަކާ ގުޅިގެން ކުރަމުންދާ ވިއްސާރައެއް ކަމަށެވެ.\n"އުތުރާ މެދު ރާއްޖެތެރެ، އަދި ދެކުނަށްވެސް ކުރިއަށް އިތް ތިން ދުވަހު ވިއްސާރަ ވުމުގެ ފުރުސަތު އެބައޮތް. މިމަހު 13، 14 ،15 [ހުކުރު، ހޮނިހިރު އަދި އާދިއްތަ] މި ތިން ދުވަހުގައި ވެސް ބައެއް ރަށްތަކަށް ބޯކޮށް ވެހުން އެކަށީގެންވޭ،" އޮފިޝަލް ވިދާޅުވި އެވެ.\nއިއްޔެ ހެނދުނު 8:00 އިން މިއަދު ހެނދުނު 8:00 އަށް މެޓް އޮފީހުން އާންމުކޮށްފައިވާ ތަފާސް ހީސާބަށް ބަލާއިރު، ވޭތުވެދިޔަ 24 ގަޑި އިރު، އެންމެ ގަދައަށް ވާރޭ ވެހިފައި ވަނީ، މ. މުލިއަށެވެ. އެގޮތުން އެރަށަށް 84.8 މިލިމީޓަރުގެ ވާރޭ ވަނީ ވެހިފަ އެވެ.\nވޭތުވެދިޔަ 24 ގަޑިިއިރު ތެރޭ ވާރޭ ރިކޯޑް ކުރެވިފައިވާ ރަށްތަށް --- ތަފާސްހިސާބު/ މެޓް އޮފީސް\nކުރިއަށް އޮތް ދުވަސްތަކަކީ، ވިއްސާރަ ދުވަސްތަކަށްވުމުން މެޓް އޮފީހުން ވަނީ މޫސުމަށް ސަމާލުވުމަށް އިލްތިމާސްކޮށްފަ އެވެ.\nމިއަދު ހެނދުނުން ފެށިގެން ހުއްޓުމެއްނެތި މާލެއަށް ކުރަމުންދިޔަ ވިއްސާރައިގައި މުޅި މާލެ މިހާރު ވަނީ ނުހިނގޭ ވަރަށް ފެންބޮޑުވެފަ އެވެ. އެމްއެންޑީއެފް އިން މިހާރު މާލޭގެ ފެން ހިންދުމުގެ މަސައްކަތް ދަނީ ކުރަމުންނެވެ.\nމޫސުން ލަފާކުރާ ގޮތް:\nމޫސުން: އެކި ހިސާބަށް ގުގުރުމާ އެކު ވިއްސާރަކޮށް ބޯކޮށް ވާރޭ ވެހޭނެ.\nވައި: އިރުއުތުރާއި އިރުން ގަޑިއަކު 13 މޭލާއި 23 މޭލާ ދެމެދުގެ ބާރު މިނުގައި ވައި ޖެހޭނެ. ވިލާގަނޑުގައި ގަޑިއަކު ގާތްގަނޑަކަށް 40 މޭލަށް ވައި ގަދަވާނެ ކަމަށް ބެލެވޭ.\nރާޅުގެ އުސްމިން: 5-7 ފޫޓް. ދިޔަވަރު ބޮޑު ވަގުތުތަކުގައި އުދަ އެރުން އެކަށީގެންވޭ.\nއިއްޔެއަކީ، އިރުވައި މޫސުމުގެ ފުރަތަމަ ނަކަތް، މުލަ ނަކަތް ފެށުނު ދުވަހެވެ. މުލަ ނަކަތުގައި އާންމުކޮށް ގަދަވަޔާ އެކު ކަނޑުތައް ވެސް ގަދަވެ އެވެ.\nމޫސުމާ ބެހޭ އިދާރާ\nމޫސުން ގޯސްވެ ރާއްޖޭގެ ބޮޑު ބަޔަކަށް އެލާޓް\nބޮޑު ބަޔަކަށް މޫސުން ގޯސްވެ ބައެއް ރަށްރަށަށް އުދައަރާފާނެ\nއަމްފާންގެ ނުރައްކާ ނެތް، މިއީ ހުޅަނގު މޫސުމުގެ ވިއްސާރަ


Luthfee gennan 2.5 million rufiyaa dhakkaakah nujehey: Raees | Mihaaru\nލުތުފީ: އޭނާ ގެނައުމަށް ދެ މިލިއަނަށް ވުރެ ގިނަ ރުފިޔާ ދައުލަތުން ޚަރަދުކުރާކަށް ނުޖެހޭ ކަމަށް ރައީސް ވިދާޅުވި.\nލުތުފީ ގެންނަން 2.5 މިލިއަން ރުފިޔާ ދައްކާކަށް ނުޖެހޭ: ރައީސް\n04 ޖުލައި 2019 - 21:20 10 comments\nއެތައް ދިވެހިންނެއްގެ ލޭ އޮހޮރުވާލައި ޖަލު ހުކުމަށް ފިލައިގެން ސްރީ ލަންކާގައި ދިރިއުޅުނު އަބްދުﷲ ލުތުފީ އަނބުރާ ރާއްޖެ ގެންނަން އެ ގައުމުގެ ސަރުކާރަށް، ދިވެހި ދައުލަތުން 2.5 މިލިއަން ރުފިޔާ ދައްކަން ނުޖެހޭ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nނުވަ އަހަރު ފިލައިގެން އުޅެފައި މިދިޔަ މެއި މަހުގެ 1 ގައި ލަންކާގައި ހުންނަ ދިވެހި އެމްބަސީ އަށް ގޮސް ފުލުހުންގެ ބެލުމުގެ ދަށަށް ދިޔަ ލުތުފީ ރާއްޖެ ގެނައުމަށް 2.5 މިލިއަން ރުފިޔާ ލަންކާގެ ސަރުކާރަށް ދައްކަން ޖެހިފައިވާ ކަމަށް އިދިކޮޅު ޕީޕީއެމާއި ޕީޕީއެމުން ވަނީ ބުނެފަ އެވެ. އެއީ ވިސާ ނެތި އެ ގައުމުގައި ދިރިއުޅެފައިވާތީ ޖޫރިމަނާއެއްގެ ގޮތުން ކަމަށް އެ ކޯލިޝަނުން ވަނީ ބުނެފަ އެވެ.\nLuthfee Raajje gennan 2.7 million rufiyaa ge joorimaa dhakkan jehey: PPM/PNC\nރައީސް އޮފީހުގައި، މިއަދު ގާތްގަނޑަކަށް ދެ ގަޑިއިރަށް ކުރިއަށް ގެންދިޔަ ނޫސްވެރިންގެ ބައްދަލުވުމުގައި އެންމެ ގިނަ ސުވާލުތައް ރައީސަށް އަމާޒުކުރީ ލުތުފީ މައްސަލައިގަ އެވެ. ޕީޕީއެމުން ތުހުމަތު ކުރި ވަރުގެ ޖޫރިމަނާއެއް ލުތުފީ ގެނައުމަށް ލަންކާ ސަރުކާރަށް ދައްކަން ޖެހޭތޯ ނޫސްވެރިއަކު ދެންނެވުމުން ރައީސް ވިދާޅުވީ އެއީ ރަނގަޅު އަދަދެއް ނޫން ކަމަށެވެ.\nވިސާ ނެތި ލުތުފީ ފިލައިގެން އުޅުމުން ދައްކަން ޖެހިފައި ވަނީ ގާތްގަނޑަކަށް 3،500 ޑޮލަރު (53،000ރ.) ކަމަށް ވިދާޅުވި އެވެ. އެ ފައިސާގެ އިތުރުން ލުތުފީ ރާއްޖެ ގެނައުމުގެ ޓިކެޓަށް ޚަރަދު ކުރާނީ ވެސް ދިވެހި ސަރުކާރުން ކަމަށް ރައީސް ވިދާޅުވި އެވެ.\n"ލުތުފީ ސިލޯނުގައި އެ ހުރީ ވިސާއެއް ނެތި. އޯވަ ސްޓޭގައި. އެހެންވީމަ ވިސާ އަށް ދައްކަން ޖެހޭ 3،500 ޑޮލަރު ސަރުކާރުން ދައްކާނެ،" ރައީސް ވިދާޅުވި އެވެ.\nސަރުކާރުގެ ވިސްނުމަކީ، ރައީސް ވިދާޅުވި ގޮތުގައި، އެ ފައިސާ ދެއްކުމަށް ފަހު ވެސް ދިވެހި ރައްޔިތުން އެދޭ ގޮތަށް ލުތުފީ މާލެ ގެނެސް ހުކުމް ތަންފީޒުކުރަން ޖަލަށް ލުމެވެ. އިއްޒަތްތެރިއެއްގެ ފެންވަރުގައި ލަންކާގެ އެމްބަސީގައި ލުތުފީ ބަހައްޓާފައިވާ ތުހުމަތުތައް ވެސް ދޮގު ކުރައްވައި ރައީސް ވިދާޅުވީ މެއި 1 ވަނަ ދުވަހުން ފެށިގެން ލުތުފީ ހުރީ ފުލުހުންގެ ބެލުމުގެ ދަށުގައި ކަމަށެވެ.\nކުރީގެ ރައީސް ޑރ. މުހައްމަދު ވަހީދުގެ ސަރުކާރާއި ކުރީގެ ރައީސް އަބްދުﷲ ޔާމީންގެ ސަރުކާރުގައި ލުތުފީ ގެންނަން ކުރި މަސައްކަތް ނާކާމިޔާބުވިޔަސް މި ސަރުކާރުގައި ފިލުމުގެ ފުރުސަތެއް ލުތުފީ އަކަސް ނުދެއްވާނެ ކަމަށް ވިދާޅުވި އެވެ. ރައީސް ވެސް ސިފަކުރެއްވި ގޮތުގައި ލުތުފީ އަކީ މި ގައުމުގެ އެންމެ ބޮޑު އެއް ޚާއިނެވެ. އޭނާ އަށް މާފެއް ނެތް ކަމަށް ރައީސް ވިދާޅުވި އެވެ.\nލުތުފީ އެމްބަސީ އަށް ދިޔަކަން ސަރުކާރުން އާއްމުނުކޮށް ލަސްވީ، ރައީސް ވިދާޅުވި ގޮތުގައި، އެއަށް ވުރެން އޭނާ ގެނައުން ސަރުކާރަށް މުހިއްމު ވުމުންނެވެ. ލަންކާގެ އެޓާނީ ޖެނެރަލްގެ އޮފީހުން ބޭނުންވާ ލިއުން ކޮންމެ ވަގުތަކު ވެސް ލިބިދާނެ ކަމަށާއި އެއާއެކު އޭނާ މާލެ ގެންނާނެ ކަމުގެ ޔަގީން ކަން ރައީސް ދެއްވި އެވެ.\nއިތުރު ލިޔުންތައް ރައީސް އޮފީސް ރައީސް އިބްރާހިމް މުހައްމަދު ސޯލިހް ޕީޕީއެމް އަބްދުﷲ ލުތުފީ ނޮވެމްބަރު3ބަޣާވާތް ޕީޕީއެމް/ޕީއެންސީ އިއްތިހާދު


Aisha – Esfiya – Dhivehi Vaahaka Site\nޔޫނާ އެނަންބަރަށް ގުޅުމުން ބުނީ ފޯން ވަނީ ނިއްވާލާފައިކަމަށެވެ. “ލީން ކާކު ގުޅީ ދެންމެ؟” ޔޫނާގެ އަޑު އިވުމާއިއެކު ބިރެއް ފެނުނުހެން ލީން ފޯނާއާއި ދިމާލަށް ބަލާލިއެވެ. މިތަން ފެނުމުން ޒިދާން ލީން...\nދުވަހަކީ ހުކުރު ދުވަސްކަމުން9ޖެހިއިރުވެސް ޒިދާން އޮތީ ގަދަނިދީގައެވެ. އޭނާގެ މަންމަ ޒަހުލާ ކޮޓަރިއަށް ވަތް އިރުވެސް އޭނާ އޮތީ ފުން ނިންޖެއްގެ ތެރޭގައެވެ. ޒަހުލާ ލޯތްބައިއެކު އެނދުގެ މަގަތުގައި އިށީނދެފައި...\nއައްސަލާމް ޢަލައިކުމް އަޅުގަނޑު ލިޔަމުން މިދާ ވާހަކަ އަޕުލޯޑް ނުވެ ގިނަދުވަސް ވި ކަމަށްޓަކާ ކިޔުންތެރިންގެ ކިބައިން މާފަށް އެދެމެވެ. އަޅުގަނޑު ވާހަކަ ލިޔަނީ ފޯނުން ކަމަށް ވާތީ އަޅުގަނޑުގެ ފޯނު ހަލާކުވުމެގެ...\nއުފާވެރި ހަޔާތަށް އެޅުނު ހިޔަނި (2)\n“އަހަރެންނަށް އެދުވަހު ކަންތައްކުރެވުނީ އެންމެ ރަނގަޅަކަށް ނޫން.. އަހަރެންނަށް އެދުވަހު ލީންއަށް ހެދުނުގޮތުން އެކަމާ އަހަރެން ދެރަވެ ހިތާމަކުރަން.. އެކަމަކު ކުށްވެރިއަކީ އަހަރެން އެކަންޏެއް ނޫން.. ލީން އަހަރެންގެ އިހްސާސްތަކަށް ބެލުމެއްނެތި އެދުވަހު...\nކޮންމެ މީހަކަވީސް ދިރިއުޅުމުގައި އަޑިގުޑުންތަކަކާ ކުރިމަތިލާނެ މީހެކެވެ. ދުނިޔޭގެ އާދަކާދައިގެ މަތިން އުފަލެއް ލިބިއްޖިއްޔާ ހިތާމައެއްވެސް ލިބޭނެއެވެ. އަހަރެންގެ ހަޔާތުގައިވެސް ވަނީ ގޮންޖެހުންތަކެއް ކުރިމަތިވެފައެވެ. އަދި އެކަމަށް ހައްލެއް ލިބިފައި ނެތަސް އަބަދުމެ...\nލޯބިވެސްވީމޭ އިތުބާރުވެސް ކުރީމެވެ. ބުނި ކޮންމެ އެއްޗެއް ދެވަނަ ބަހަކަށް ނުގޮސް ޤަބޫލްކުރީ ލޯބިވާލެއް ބޮޑުކަމުންނެވެ. ބޭވަފާތެރިއެއްނުވަމެވެ. އޮޅުވައެއްވެސް ނުލަމެވެ. ތަޤުދީރުގެ ކުޅިގަނޑުގައި ޖެހި ދިރިއުޅުމުގެ މިސްރާބު ގެއްލުނީއެވެ. އޭރުވެސް އަދި މިހާރުވެސް...\nއަމާން އެތަނުން ނިކުމެގެން ދިޔަ ގޮތައް ގޮސް ކާރަށް އަރާ އިށީނދެ ހަމަޖެހިލިއެވެ. އޭނާއަށް ހީވީ ބޮލުން ބޮޑު ބުރައެއް އުފުލުނު ހެންނެވެ. ވަގުތުން ފޯނު ނަގާ އަފްރީންގެ ނަންބަރަށް ޑައިލްކޮށްލުމަށްފަހު ކަންފަތުގައި...\nއެހެން އެތައް އިރަކު އަފްރީން އޭނާގެ ދެލޮލުން ފައިބަމުން ދިޔަ ކަރުނަތައް ފޮހެލިއެވެ. އަދި އިންތަނުން ތެދުވެ ޑުރެސިންޓޭބަލް ލޯގަނޑު ކައިރިއަށް ގޮސް އަމިއްލަ ސޫރައަށް ބަލާލިއެވެ. މިހާރު ވާވަރު ވެއްޖޭ ހަޔާގެ...\nދުވަސްތައް ހަލުވިކަމާއިއެކު ފާއިތުވަމުން ގޮސް އެއްމަސް ވެގެން ދިޔަ ގޮތެއްވެސް އަފްރީންއަށް ނޭނގުނެވެ. ހިތާމައިގެ ކަނޑަކަށް މީހާ އަރަގުވެފައިވާއިރު ދުނިޔޭގެ ލޯމައްޗަށް އޭނާ ދައްކަމުން ދިޔައީ އެހެން މަންޒަރަކެވެ. ނަމަވެސް އެކަނިވާ ވަގުތުތަކުގައި...\nގޮނޑީގައި އިން އަމާން ސިއްސައިގެން ދިޔައީ އަފްރީން މަންމާއޭ ކިޔާ ހަޅޭއްލަވާގަތުމުންނެވެ. އެމޭނުމަތީގައިވާ ބިރުވެރިކަމުން އަމާން އަފްރީންއަށް ގޮވާ ހޭލެއްވިއެވެ. އަފްރީން ދެލޯ ހުޅުވާލާފައި ވަށައިގެން ހޯދާލިއިރު އޭނާއަށް އަދިވެސް މިއޮވެވުނީ ހޮސްޕިޓަލްގައިކަން...\nބޯކޮށްވެހެމުން ދިޔަ ވާރޭ ތެރޭ ރޯންއިން އަފްރީންގެ ދެލޯވެސް ވަނީ ރަތްވެ ދުޅަވެފައެވެ. ރޮއެގެން އެދޮލުން ކަރުނަ ހުސްވާނެނަމަ މިހާރު އަފްރީންގެ ދެލޮލުން ކަރުނަ ހުސްވީހެވެ. އެހެން އިނދެފައި އަފްރީން ގެއަށް ދާން...\nލެޕްޓޮޕުން މަސައްކަތެއް ކުރަން އިން އަފްރީން އިރު އިރު ކޮޅާ ފޯނަށް ބަލަމުން ދިޔައީ އަމާންގެ ހަބަރެއް ނުވުމުނެވެ. އޭނާގެ ހިތް ނޭނގޭ ބާރުމިނެއް ތެޅެމުން ދިޔައިރު ހިތްވަނީ ވަރަށް ބޮޑަށް ބިރުގެންފައެވެ....\nލޯބި އަހަރެން ވާނަމޭ (11)\nދުވެފައި ގޮސް ލަޔާން ހަޔާގެ ކައިރީގައި ކުޑަ ކަކޫ ޖަހާލަމުން ބިންމަތީގައި އިށީނނެވެ. އަދި ލެއިން ތަތްތެޅިފައި އޮތް ހަޔާ އަތްދަނޑި މައްޗައް ނަގާ އޭނާގެ ކާރާއި ދިމާލަށް މިސްރާބު ޖެހިއެވެ. އެއްވެތިބި...\nއަމާންގެ އެ ގާތްކަމުން އަފްރީންގެ ހިތުގެ ތެޅުން ދިޔައީ ހިނދެއް ހިނދެކަށް ބާރުވަމުންނެވެ. އަމާން ހުރީ އަފްރީންއަށް ވަމުން ދިޔަ ގޮތުން އެތެރެއިން ހީލަ ހީލައެވެ. އަފްރީން ސައިކަލުގެ ކުރީގައި އިނުމުން އަމާންއަށް...\nކަމަކު ނުދޭތަ؟؟ އަފްރީން އައިސް ކައިރީގައި ހުއްޓިލަމުން ބުންޏެވެ. “މާ ބޮޑަށްވެސް ކަމުދޭ އަވަހަށް އާދެ ސައިބޯން” އަފްހަމް އަފްރީންގެ އަތުގައި ހިފާ ދަމާލަމުން ބުންޏެވެ. ސައިބޮއި ނިމުމުން އަފްރާހް އަފްރީން ގޮވައިގެން...\nމާޒީގެ ހަނދާންތަށް އާވުމުން އެ ހިތުގައި ރިއްސާލިއެވެ. އަދި ކިހާ ދުވަހަކު މިހެން އެކަހެރިވެ އިނދެ ހިތާމަ ކުރަން ޖެހޭނެ ހެއްޔެވެ؟؟ އަމާންގެ ހިތައްއެރިއެވެ. ހިތް ޝަކުވާއިން ފުރެމުން ދިޔައިރުވެސް އެންމެ ލަފްޒެއްވެސް...


Jinsu Badhal Kurumakee Islaam Dheenugai Kandaelhigen Haraam Kameh - Dr.Shaheem - Vaguthu\n2 ހަފްތާ ކުރިން ( ޖުލައި 16, 2021 )\nރާއްޖޭގެ އިސްލާމިކް ޔުނިވަރސިޓީގެ ޗާންސަރު ކަން ވެސް ކުރެއްވި ޑރ.ޝަހީމް ވިދާޅުވީ ޖިންސު ބަދަލު ކުރުމަކީ މާތްﷲ ޚަލްޤުކުރައްވާފައިވާ ގޮތް ބަދަލުކުރުމަށް ހިންގާ ޢުދުވާނީ އަމަލެއްކަމާއި، އެންމެ ކުރީގެ ސަމާޢީ ޝަރީޢަތެއްވެސް މި އަމަލު ހުއްދަކޮށްފައި ނުވާ ކަމަށެވެ. އަދި މި އަމަލަކީ އިސްލާމީ ޝަރީޢަތުގައި ކަނޑައެޅިގެން ޙަރާމް ވެގެންވާ ލަޢުނަތް ހުރި އަމަލެއް ކަމަށާއި މިފަދަ އަމަލުތަކާ ދުރުވާން ޖެހޭ ކަމަށް ޑރ.ޝަހީމް ވިދާޅުވެފައިވެއެވެ.\nޑރ. ޝަހީމް މިހެން ވިދާޅުވެފައި މިވަނީ ދިވެހި އަންހެނެއް ކަމަށްވާ އައިމިނަތު އީނާސް އޭނާގެ ޖިންސީ ގުނަވަން ބަދަލުކޮށް "ފިރިހެނަކަށް" ވެފައިވާކަން މީސް މީޑިއާގައި އިއުލާން ކޮށްފިއެވެ. އީނާސް ދިރިއުޅެނީ އޮސްޓްރޭލިއާގައި ކަމަށް ވެއެވެ.\nއީނާސް މީސް މީޑިއާ އެކައުންޓްތަކުގައި ބޭނުން ކުރާ ނަމަކީ އީމާން އެޒެކިއެލް އެވެ. އޭނާ އަކީ މީގެ އެތައް ދުވަހެއް ކުރިން ފިރިހެނުންގެ ހެދުން އަޅައިގެން އުޅޭތީ ބައެއް މީހުންގެ ފާޑުކިޔުން އަމާޒުވި މީހެކެވެ. އީނާސް ހެދުން އަޅާ ގޮތުން އޭނާ އަށް ފުރައްސާރަ ކުރާކަމަށް ބުނެ 2019 ވަނަ އަހަރުގެ ނޮވެމްބަރ މަހު ފުލުހުން މައްސަލައެއް ތަހްގީގު ވެސް ކުރިއެވެ. އޭރު އޭނާ އުޅުނީ ރާއްޖޭގައެވެ.\nއީނާސް "ފިރިހެނަކަށް" ބަދަލުވިކަން އިއުލާން ކުރުމުން ވަރަށް ގިނަ ބަޔަކު އަންނަނީ އޭނާއަށް ފާޑުކިޔަމުންނެވެ.\nފަހަކަށް އައިސް ރާއްޖޭގައި ވެސް ފިރިހެނުން އަންހެން ހެދުން އެޅުން އަންނަނީ އިތުރު ވަމުންނެވެ. އަދި އެއްޖިންސުން ގުޅުން ހިންގުމަށް ހިތްވަރުދޭ މީހުން ވެސް އަންނަނީ ގިނަ ވަމުންނެވެ.\nޖުލައި 16, 2021 09:24\nތިބުނާ އީނާސް އަކު ޖިންސު ބަދަލުކޮށްފީމޭ ބުނާއިރަށް މީހުން އަވަހަށް އެކަން ގަބޫލުކުރީ އޭނަގެ ޖިންސީ ގުނަން ބަލާފަތަ؟ ނުވަތަ ފެނިގެންތަ؟ އެއީ ހަމައެކަނި އޭނަގެ އަނގައިން ބުނި ބުނުމެއް. ކޮބާ އެކަން ކުރިކަމުގެ މެޑިކަލް ރިޕޯޓުތައް؟ އީނާސްއަށް ކެރެންޏާ މެޑިކަލް ރިޕޯޓުތައް މީޑިއާގަ ހިއްސާކޮށްބަލަ.\nޖުލައި 16, 2021 09:27\nއެއީ ކަނޑައެޅިގެން ހަށިގަނޑަށް ދެވޭ ބޮޑު އަނިޔާއެއް އަދި ކަނޑައަޅިގެން ހެއްދެވިފަރާތް މިންވަރު ކުރެއްވި ގޮތަށް ގޮންޖެހުން. ހެއްދެވި ފަރާތް މިންވަރު ކުރެއްވި ކަމަކަށް ރުހި ޤަބޫލުވުމަކީ މަޖުބޫރުކަމެއް، ސަބަބަކީ އެކަލާނގެ އެމީހަކަށް އެންމެ މޮޅުގޮތެއް ދެނެވޮޑިގެންވަނީ. މީގެ މިސާލަކަށް އެމީހަކަށް ދެއްވި ލޭގެގުޅުން ހިމެނޭ. އެގުޅުމަށް އިންކާރުކޮށް އެގުޅުން ނުކެނޑޭނެ. ތިމާ އުފަންވުމުގެ ކުރިއަށް ތިމާގެ މައިންބަފައިން އަދި އެމީހަކީ ފިރިހެނެއް ނޫނީ އަންހެނެއްކަން ކަނޑައަޅަނީ އެންމެ މޮޅަށް ދެނެވޮޑިގެންވާ އިލާހް.\nޖުލައި 16, 2021 10:23\nދުނިޔެ ހަލާކުގެ ތެރެއަށް ވައްޓާލީމާ ﷲ ޙަރާން ކުރެއްވި ހުރިހާ ކަމެއްވެސް ހިގާނެ !\nޖުލައި 16, 2021 12:12\nޢޭނާ އެކަންކުރީ އޭނާގެ ކިބައިގައި ހުރި ޖިސްމާނީ ގޮތުންނާއި މެޑިކަލް ގޮތުން ކޮށްލުމުން އޭނާގެ ޙަޔާތް ކުރީގެ ޙާލަތަށްވުރެން ރަނގަޅުވެދާނެކަމަށް ޑޮކްޓަޜުން ލަފާދީގެންނަމަ ޝަހީމު ތިވިދާޅުވާ ޙާލަތާ ތަފާތުވާނެ\nޖުލައި 16, 2021 13:06\nއޭނާގެ ދިވެހި ރައްޔިތެއް ކަމުގެ ޝަރުތު ގެއްލިއްޖެ ކަމުގައި ދެކެން\nޖުލައި 16, 2021 14:05\nބަގުރާ ގެންގުޅުމާއި ބޭނުންކުރުމާއި ބަގުރަލުގެ އެއްވެސް މުއާމަލާތެއް ކުރުމަކީވެސް އިސްލާމްދީނުގައި މުޅިން ހަރާމް ކަމެއް ! މިޤައުމުގައި އިސްލާމްދީނުގައި ހާރާމް ކުރައްވާފައިވާ ކިތަންމެ ކަމެއް ކުރަމުން އެބަގެންދޭ ! ކަލެއަށް އެކަންތަކާ ބެހޭގޮތުން ބަހެއް ނުބުނެވެނީ އަގައިގާ ތަޅުއަޅުވަފާނެތީތަ ؟ ހަލާކުވެ ސުންނާފަތިވެފާ ޒަމާނެއްގައި ޖިންސް ބަދަލުކުރުމާއި އެއްޖިއްސުން ގުޅުން ހިންގުމާއި އެއްޖިއްސުން ކައިވެނި ކުރުމާއި ޒިނޭކުރުމާއި މިފަދަ ހުރިހާ މުންކަރާތްތަކަށް އަރައިގަތުމަކީ އެބައިމީހުން ދެކޭގޮތުގައި އިންސާނުންގެ މިނިވަންކަން ކަމުގައި އެދަނީ ދައުވާ ކުރަމުން ! މީން ކަމަކާއި އިދިކޮޅު ހަދާބަޔަކީ އިންސާނީ ހައްޤު ތަކަށް ހުރަސް އަޅާބައެއްކަމަށް ނިންމަމުން !\nޖުލައި 16, 2021 14:46\nހަރާން ހުރިހާ ކަމެއްވެސް ހަރާމޭ ބުނެދޭންވާނެ އިލްމުވެރިން.\nޖުލައި 16, 2021 14:58\nކޮންފަދަ ނުބައިކަމެއްތޯ، މި އީކީ ސައްތައިންސައްތަ މުސްލިމުޤައުމެއްގަވެގެންވާނެ ކަމެއްނޫން، މިޤައުމެގެ މުސްތަޤުބަލު ބަނަކަން މިއިންދޭހަވެގެންދޭ،އަޅުގަނޑުމެން މިކަމަށް ވަރަށް ބޮޑައް ވިސްނަންޖެހޭ މިފަދަ ކަންތައްތައް ދިމާވެގެންދަނީ އަޅުގަނޑުމެންގެ އިހުމާލުން ދަރިންތަރުބިއްޔަތު ކުރުމުގައި އިހްމާލުވާތީ..އަޅުގަނޑުމެން އެއްމެން މިފަދަ ނުބައި އަމަލުތަކުން ދުރުވާންޖެހޭ އަދި މި ޤައުމު ސައްތައިންސައްތަ އިސްލާމީ ގައުމެއްގެ ގޮތުގައި ދެމިއޮތުމަށް ބޭނުން ނަމަ އަންނަން އޮތް ޖީލައްޓަކައި އަޅުގަނޑުމެންގެ ދަރިންގެހިއްތަކުގައި އިސްލާމީ އަޤީދާވަރުގަދަކުރަން މަސައްކަތްކުރުމަކީ ދިވެހި ކޮންމެފަރުދެއްގެވެސް ޒިންމާއެއް. ޔާ ﷲ މި ލޮބުވެތިވަޡަނަށް ދެރަގޮތެއް މެދުވެރިނުކުރައްވާދޭވެ......\nޖުލައި 18, 2021 11:06\nކަލޭ ދެން ތީ ކާކު. ހަވާނަފުސުން ފުރި ފޯވެފަ، މާއްދިއްޔަތައް ގޮސް ހުސްވެފަ. ކާކު ކަލޭ ދައްކާ ވަހަކަ ގަބޫލުކުރަނީ މިހާރު؟ އިބިލީސް؟\nޖުލައި 22, 2021 05:27\nކަލޯ ހާދަ ފަލަ ސުރުހީގައޭ މިދުވަސް ކޮޅު.... ކަޅޯ ތިހެން ނުބުއްޏެއް ކަމަކު.... މި ގައުމުގެ ކުަޑަ ކުދިން ނަށް ވެސް އިގޭ ޖިންސު ބަދަލު ކުރުމުގައި ދީނުގު އޮންނަ ހުކުމް.


BREAKING: Covid-19: Italy In Ithuru 175 Maru, 3497 Meehun Fassi (Positive) Vehjjje - Vaguthu\nކޮވިޑް-19:އިޓަލީން އިތުރު 175 މަރު، 3497މީހުން ފައްސިވެއްޖެ\n11 މަސް ކުރިން ( މާޗް 14, 2020 )\nކޮރޯނާވައިރަސް ފެތުރެމުން ދާތީ މީހަކު މާސްކް އަޅައިގެން\nމިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ޖެހިގެން އިޓަލީވިލާތުން އިތުރު 175 މަރުވެ، މިދިޔަ 24 ގަޑިއިރު ތެރޭގައި އެގައުމުން 3497 މީހަކު ކޮވިޑް-19 އަށް ފައްސި (ޕޮޒިޓީވް)ވެއްޖެ އެވެ.\nއެ ގައުމުން މިހާރު މި ވައިރަސް ޖެހިގެން މަރުވި މީހުންގެ އަދަދު ވަނީ 1441 އަށް އަރާފައެވެ.\nމިދިޔަ 24 ގަޑިއިރު ތެރޭގައި އެ ގައުމުން 3492 މީހުން ކޮވިޑް-19 އަށް ފައްސިވިއިރު، މިއީ 24 ގަޑިއިރު ތެރޭގައި މިހާތަނަށް އެ ގައުމުން އެންމެ ގިނަ ބަޔަކު ފައްސިވި ފަހަރެވެ. އަދި މިއީ އިއްޔެއާ އަޅާބަލާއިރު، 1500 އެއްހާ މީހުންގެ އިތުރު އަދަދެކެވެ.\nއެ ގައުމުން މި ވައިރަސް އަށް ފައްސިވި މީހުންގެ ޖުމްލަ އަދަދަކީ 21157 އެވެ.\nއިޓަލީވިލާތަކީ ކޮވިޑް-19 ފެތުރެން ފެށުމުން ވެސް އެކަމަށް މާބޮޑު ސަމާލުކަމެއް ދިން ބައެއް ނޫނެވެ. ނަމަވެސް އެ ގައުމުގައި ހުއްޓުމެއް ނެތި ކޮންމެ ދުވަހަކުވެސް އެތައް ބަޔަކު މި ވައިރަސްއަށް ނައްސިވެ އެތައް ބައެއްގެ ފުރާނައަށް ނުރައްކާ ވާ ހިސާބަށް ދިއުމުން މުޅި ގައުމު މިހާރު އޮތީ ކަރަންޓިންކޮށްފައެވެ.\nމިހާރުގެ ހާލަތަށް ބަލާއިރު، އިޓަލީވިލާތަކީ މިހާރު އެންމެ ހަލުވިކަމާއެކު މި ބަލި ފެތުރެެމުން އަންނަ ގައުމެެވެ. އަދި އެ ގައުމުގެ ހާލަތު ގޯސްވެ، ޗައިނާގައި މި ބަލި ފެތުރެގެން ދިޔަ ވަަރަށް ވުރެ ބޮޑަށް އެ ގައުމުގައި ބަލި ފެތުރުން ވަރަށް ގާތްކަމަށް ގިނަ ބަޔަކު ގަބޫލުކުރރއެވެ.


Adh.fenfushi thundi sarahaddhun4bimeh alun beelamah hushahalhanee\nބާތިލް ކޮށްފައިވަނީ 2018 ވަނަ އަހަރުގެ އިއުލާނެއް\nފެންފުށިން ދޫކުރުމަށް ހަމަޖެހިފައިވަނީ 5000 އަކަފޫޓުގެ4ބިމެއް\nއަލުން ބީލަމަށް ހުށަހެޅުމަށް ފަތުރުވެރިކަމާއި ބެހޭ ވުޒާރާއިން ދަނީ ކައުންސިލާއި ގުޅިގެން މަސައްކަތްކުރަމުން\nކ. މާލެ | 11 ޑިސެންބަރ 2019 | ބުދަ 20:45 | 4,053\nއދ.ފެންފުށި - ގޫގުލް\nބައެއް މައުލޫމާތުތައް ހިމެނިފައިނުވާތީ އދ.ފެންފުށީ ތުނޑީ ސަރަހައްދުން ފަތުރުވެރިކަން ތަރައްގީކުރުމަށް އޯގަސްޓްމަހުގައި އާންމުކުރި އިއުލާން ބާތިލްކޮށް އަނެއްކާވެސް ބީލަމަށް ހުށަހެޅުމަށް ކުރަންޖެހޭ ކަންތައް ކުރަމުން އަންނަކަމަށް ފަތުރުވެރިކަމާއި ބެހޭ ވުޒާރާއިން ބުނެފިއެވެ.\nބުދަ ދުވަހު އެ ވުޒާރާއިން ކޮށްފައިވާ ނޫސް ބަޔާނެއްގައި ބުނެފައިވަނީ، އދ. ފެންފުށީ ތުނޑީ ސަރަހައްދުން 5000 އަކަފޫޓުގެ4ބިން ކުއްޔަށް ދޫކުރުމަށްޓަކައި 30 އޯގަސްޓް 2018 ގައި އާންމުކުރި އިއުލާނުގެ 9ވަނަ ނަމްބަރުގައި ބަޔާންކޮށްފައިވާ ކަންތައްތަކަށް ރިއާޔަތްކޮށް ބީލަން ހުށަހަޅަންޖެހޭ ގޮތް ސާފުނުވާތީ ބީލަން ބާތިލް ކުރަން ނިންމާފައިވާކަމަށެވެ.\nބީލަން ބާތިލްކުރުމުގެ ކުރިން ބަލާފައިވާ ބައެއް ކަންތައް ހިއްސާކޮށް ފަތުރުވެރިކަމާއި ބެހޭ ވުޒާރާއިން ބުނެފައިވަނީ ޓުއަރިސްޓް ގެސްޓްހައުސް ތަރައްގީކުރުމަށް ކައުންސިލް މެދުވެރިކޮށް ބިން ކުއްޔަށް ދިނުމަށް ބިން ކަނޑައެޅުމާބެހޭ އުސޫލުގެ4ވަނަ މާއްދާގެ (ހ) ގައި ބަޔާންކޮށްފައިވާ ގޮތުގެ މަތީން އިއުލާނުގެ ދަށުން ހުޅުވާލެވޭ ބިމުގައި ތަރައްގީކުރެވޭނެ ވަކި ގެސްޓްހައުސްއެއްކަމެއް ބީލަން ފޮތުގައި ސާފުނުވާކަމަށެވެ. އަދި އިއުލާނުކުރުމުން ބީލަން ކާމިޔާބު ކުރިފަރާތާއި އެކު އެކު އެގްރީމަންޓްއެއްގައި ސޮއި ކުރެވިފައި އޮތްތޯ ބަލައި މިހާތަނަށް ސޮއި ކުރެވިފައި ނެތުމުން ބީލަން ބާތިލް ކުރުމަށް ނިންމާފައިވާ ކަމަށް ނޫސްބަޔާނުގައިވެއެވެ.\nފަތުރުވެރިކަމާއި ބެހޭ ވުޒާރާއިން ބުނެފައިިވަނީ ފެންފުށީ ކައުންސިލާއި ގުޅިގެން އެ4ބިން އަލުން ބީލަމަށް ހުޅުވާލުމަށް ކުރަންޖެހޭ ކަންތައްތައް އެ ވުޒާރާއިން މެދުކެނޑުމެއްނެތި ކުރަމުންގެންދާ ކަމަށެެވެ.


School thakun bali fethurifa eh nuvey: Education\nދަަރިވަރަކު ސުކޫލުގައި: ސުކޫލުތަކުން ބަލި ނުފެތުރޭ ކަމަށް އެޑިއުކޭޝަނުން ވަނީ ބުނެފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nސުކޫލުތަކުން ކޮވިޑް-19 ފެތުރިފައި ނުވާ ކަމަށާ ސުކޫލުތަކަކީ ރައްކާތެރި މާހައުލެއްކަން ޔަގީން ކޮށްދޭ ކަމަށް އެޑިއުކޭޝަން މިނިސްޓްރީން ބުނެފި އެވެ.\nރާއްޖޭގައި ކޮވިޑްގެ ހާލަތު ވަރަށް ބޮޑަށް ގޯސްވެ ރައްކާތެރިކަމުގެ ފިޔަވަޅުތައް ވަނީ ވަރުގަދަކޮށްފައެވެ. ކޮންމެ ދުވަހަކު 100 އިން މަތީގައި ޕޮޒިޓިވް ކޭސްތައް ހުންނައިރު އިއްޔެ ވަނީ އެ އަދަދު 200 އިން މައްޗަށް އަރާފައެވެ. ފިޔަވަޅުތައް ހަރުކަށި ކުރިއިރު ސުކޫލުތައް ބަންދުކޮށްފައި ނުވާތީ ބައެއް ބެލެނިވެރިން ދަނީ ކަންބޮޑުވުން ފާޅު ކުރަމުންނެވެ.\nމިއަދުން ފެށިގެން މާލެ ސަރަހައްދުގެ ސުކޫލުތަކުގައި ގުރޭޑް 1 ކުން6ކަށް އޮންލައިންކޮށް ކިޔަވައިދޭން ވަނީ ނިންމާފައެވެ. ސުކޫލުތަކަށް ހާޒިރުވެ ކިޔަވަން ޖެހެނީ ގުރޭޑް7ކުން 12 އަށެވެ. ބޭބީ ނާސާރީ އަދި ޕްރީ ސުކޫލުތައް ވަނީ ބަންދުކޮށްފައެވެ. ކޮލެޖްތަކާއި ޔުނިވާސިޓީގެ ކިޔެވުން ވެސް ކުރިއަށް ގެންދަނީ އޮންލައިން ކޮށެވެ. މިއީ ދެ ހަފްތާއަށް އަޅާފައިވާ ފިޔަވަޅުތަކެކެވެ.\nއެޑިއުކޭޝަން މިނިސްޓްރީގެ ސްޓޭޓް މިނިސްޓަރު އާތިޔާ ނަސީރު ވިދާޅުވީ ސުކޫލު ބަންދު ނުކުރަން ނިންމީ ސުކޫލުތަކަކީ ރައްކާތެރި މާހައުލެއްކަން ޔަގީން ކުރުމަށް ފަހު ކަމަށެވެ. ރައްކާތެރިކަމަށްޓަކައި އެޗްޕީއޭއިން އަޅާފައިވާ ހުރިހާ ފިޔަވަޅުތަކަށް ހުރިހާ ސުކޫލުތަކުންވެސް ވަރަށް ރަނގަޅަށް އަމަލު ކުރާ ކަމަށްވެސް އާތިޔާ ވިދާޅުވިއެވެ.\nއާތިޔާ ވިދާޅުވީ މިދިޔަ ދިހަ ދުވަސްތެރޭ މާލެ ސަރަހައްދުގެ ހުރިހާ ސުކޫލަކަށް އެޑިއުކޭޝަންގެ ޓީމުތައް ޒިޔާރަތްކޮށް އިންސްޕެކްޝަނެއް ހަދާފައިވާ ކަަމަށެވެ.\n"މި އިންސްޕެކްޝަންތަކުންވެސް އަޅުގަނޑުމެނަަށް ފާހަގަކުރެވުނީ ރައްކާތެރިކަމުގެ ގޮތުން ސުކޫލުތަކުގައި އަޅަންޖެހޭ ފިޔަވަޅުތައް އަދި އެޗްޕީއޭއިން ލަފާ ދެއްވާފައިވާ ހުރިހާ ފިޔަވަޅުތަކެއްވެސް ހުރިހާ ސުކޫލެއްގެ ބޭފުޅުންވެސް ވަރަށް ފަރުވާތެރިކަމާއެކު އަޅުއްވަމުން ގެންދަވާކަން. ސުކޫލުގައި ޓީޗަރުންނާއި ދަރިވަރުން އުޅެނީ އެ ކަނޑައަޅާފައިވާ މިންގަނޑުގެ ތެރޭގައި،" އާތިޔާ ވިދާޅުވިއެވެ.\nއާތިޔާ ވިދާޅުވީ ސުކޫލުތަކަކީ ރައްކާތެރި ތަންތަން ކަމުގެ ޔަގީންކަން ބެލެނިވެރިންނަށް ދޭ ކަމަށެވެ. އަދި ދަރިވަރުން ސުކޫލަށް ފޮނުވުމަށްވެސް އިލްތިމާސް ކުރެއްވިއެވެ. އާތިޔާ ވިދާޅުވީ މީގެ ކުރިން ބައެއް ދަރިވަރުންނާއި ޓީޗަރުން ޕޮޒިޓިވްވި ނަމަަވެސް އެއީ ސުކޫލުތެރެއިން ނޫން ކަމަށެވެ. އެހެން ކަމުން އެފަދަ ކޭސްތައް ރިޕޯޓް ކުރާއިރު ސުކޫލުތެރެއިން ޕޮޒިޓިވްވާ ކޭސްތަކެއްގެ ގޮތުގައި ރިޕޯޓް ނުކުރުމަށް އޭނާ ވަނީ އެދިފައެވެ.\n"މިހާތަނަށް އެއްވެސް ސުކޫލަކުން ބަލި ފެތުރިފައެއް ނުވޭ،"\nސުކޫލަށް ހާޒިރުވެ ކިޔެވުން މުހިންމު\nއާތިޔާ ވިދާޅުވީ ދަރިވަރުން ސުކޫލުތަކަށް ހާޒިރުވެ ކިޔެވުމަކީ ވަރަށް މުހިންމު ކަމެއް ކަމަށެވެ. މިދިޔަ އަހަރު ގިނަ ދުވަސްތަކެއް ވަންދެން ސުކޫލުތައް ބަންދުކުރުމުން ދަރިވަރުންނަށް ލިބުނު ގެއްލުން ވަރަށް ބޮޑު ކަމަށްވެސް ވިދާޅުވިއެވެ.\nސުކޫލުތައް ބަންދުވެ ދަރިވަރުންގެ ކިޔެވުން ހުއްޓުމަކީ ނަފްސާނީ ގޮތުންވެސް ކުއްޖާ ބަލިވާނެ ކަމެއް ކަމަށާ އުޅުމުގެ ތަރުތީބު ގެއްލި ކިޔެވުންމަތިން ފޫހިވާނެ ކަމެއް ކަމަށް އާތިޔާ ވިދާޅުވިއެވެ. މި ސަބަބުތަކާއި ގުޅިގެން ދަރިވަރުން ކިޔެވުމަށް ސުކޫލުތަކަށް ހާޒިރުވުން ވަރަށް މުހިންމު ކަމަށް ވިދާޅުވިއެވެ.\n"ދިރާސާތަކުން ދައްކާގޮތުގައި ކުދިން ސުކޫލުތަކަށް އައުމަކީ ވަރަށް މުހިންމު ކަމެއް. އެއީ ކިޔެވުމަކީ ވަރަށް ބޮޑަށް ސިކުޑީގެ މަސައްކަތެއް. އެކަމަށްޓަކައި އެބަ ބޭނުންވޭ އުފާވެރި މާހައުލެއް. ގޭތެރޭގައި ކުއްޖާ އެކަނިމާ އެކަނި ހުންނައިރު މި ދެންނެވި އުފާވެރި މާހައުލެއް ނޯވޭ،" އާތިޔާ ވިދާޅުވިއެވެ.


Raajje TV ge Hussain ah aniyaakurumun bayaaneh neregen Vilingilee...\nރާއްޖެ - ވިލިނގިލި ކައުންސިލް\nރާއްޖެ ޓީވީގެ ހުސައިންއަށް އަނިޔާ ކުރުމުން ބަޔާނެއް ނެރެގެން ވިލިނގިލީ ކައުންސިލް ސަސްޕެންޑް ކޮށްފި\nސަސްޕެންޑް ކުރީ 1 މަސް ދުވަހަށް\nމުސާރަ އާއި އިނާޔަތް ވެސް ނުލިބޭނެ\nކައުންސިލް ހިންގާނީ ޒިންމާދާރު ވެރިޔާ\nކ. މާލެ 17 އޭޕުރިލް 2018 | އަންގާރަ 21:27 6,762\nއެްލޖީއޭގެ ބޯޑު ބައްދަލުވުމެއްގެ ތެރެއިން - ހައިރައިޒް ޕްރައިވެޓް ލިމިޓަޑް\nރާއްޖެ ޓީވީގެ ނޫސްވެރިޔާ ހުސައިން ހަސަންއަށް ފުލުހުން އަނިޔާ ކުރުމާ ދެކޮޅަށް ހުސައިން ނިސްބަތްވާ ގއ. ވިލިނގިލީ ކައުންސިލުން ބަޔާނެއް ނެރުނީތީ އެކައުންސިލްގެ ފަސް މެންބަރުން ސަސްޕެންޑް ކޮށްފިއެވެ.\nލޯކަލް ގަވަމެންޓް އޮތޯރިޓީ (އެލްޖީއޭ) އިން އަންގާރަ ދުވަހު ވިލިނގިލީ ކައުންސިލްގެ އިދާރާގެ ޒިންމާދާރު ވެރިޔާ ޝަޒުމާ މުހައްމަދަށް ފޮނުވާފައިވާ ސިޓީއެއްގައި ބުނެފައި ވަނީ އެރަށު ކައުންސިލްގެ ފަސް މެންބަރުން މުސާރަ އާއި އިނާޔަތް ނުލިބޭ ގޮތަށް އެއް މަސް ދުވަހަށް ސަސްޕެންޑް ކޮށްފައިވާ ކަމަށެވެ.\nކައުންސިލް އެއްކޮށް ސަސްޕެންޑް ކުރި ސަބަބެއް ކަމުގައި ބުނެފައި ވަނީ ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ޤާނޫނުން ކައުންސިލްތަކަށް ލިބިދީފައިވާ ބާރާއި އިޚްތިޔާރުގެ ބޭރުން އެކައުންސިލުން ނޫސްބަޔާނެއް ނެރެފައިވާތީ ކަމަށެވެ.\nއެލްޖީއޭ އިން ނެރުނު ނޫސް ބަޔާނަކީ ރާއްޖެ ޓީވީގެ ނޫސްވެރިޔާ ހުސައިން ހަސަންއަށް ދިވެހި ފުލުހުން ޤާނޫނާ ޤަވާއިދާ ޚިލާފަށް ކޮށްފައިވާ އަނިޔާތައް ކުށްވެރިކޮށް ފެބްރުއަރީ މަހުގެ 17 ވަނަ ދުވަހު އެކައުންސިލްގެ ފަސް މެންބަރުން ސޮއިކުރައްވައި ނެރުއްވި ބަޔާނެވެ.\nއެލްޖީއޭ އިން ބުނީ އެނޫސް ބަޔާނުގައި ބުނެފައިވާ ކަންކަން އެއޮތޯރިޓީން ސާފުކުރިއިރު ނޫސްބަޔާނުގައި ބަޔާންކޮށްފައިވާ މައްސަލައާ ގުޅޭ ގޮތުން ދައުލަތުގެ ކަމާގުޅޭ ތަހުގީގީ އެއްވެސް އިދާރާއަކުން ނިންމެވުމެއް ނިންމަވާފައި ނުވާއިރު އަދި މައްސަލައާ ގުޅޭ މައުލޫމާތު ކަށަވަރު ކުރުމަކާ ނުލައި ކައުންސިލްގެ ނިންމެވުމެއް ނެތި ކައުންސިލްގެ ނަމުގައި ބަޔާން ނެރެފައިވާކަން ފާހަގަ ކުރެވިފައިވާ ކަމަށެވެ.\nއެލްޖީއޭ އިން ބުނީ އެކަމަށް ރިއާޔަތްކޮށް އެލްޖީއޭގެ ބޯޑުން ނިންމީ އެ ބަޔާނުގައި ސޮއިކުރި ފަސް ކައުންސިލަރުން މުސާރަ އާއި އިނާޔަތް ނުލިބޭ ގޮތަށް އެއް މަސް ދުވަހަށް ސަސްޕެންޑް ކުރުމަށް ކަމަށެވެ.\nއެމުއްދަތުގައި ފަރުދީ ހައިސިއްޔަތުން ލިބިގަންނަ ޚިދުމަތެއް ކައުންސިލުން ހޯދުން ނޫން ބޭނުމަކު ކައުންސިލްގެ އިދާރާއަށް ހާޒިރުވުމާއި ކައުންސިލްގެ ލިޔެކިޔުންތަކާއި ވަސީލަތްތައް ބޭނުން ކުރުމާއި އެއްވެސް ހައިސިއްޔަތަކުން ކައުންސިލް ތަމްސީލް ކުރުންވެސް ވަނީ މަނާ ކޮށްފައެވެ. އަދި އަދި ކައުންސިލަރުންގެ ސަސްޕެންޝަންގެ މުއްދަތުގައި ލޯކަލް ގަވަރމަންޓް އޮތޯރިޓީއާއި ގއ ވިލިނގިލީ ކައުންސިލާއި ގއ ވިލިނގިލީ ކައުންސިލަށް ލަފާދޭ ކޮމެޓީގެ މަޝްވަރާގެ މަތިން ކައުންސިލް ހިންގުމާ ހަވާލުވެ ހުންނާނީ ކައުންސިލްގެ އިދާރާގެ ޒިންމާދާރުވެރިޔާ ނުވަތަ އޭނާގެ މަސްއޫލިއްޔަތާ އެވަގުތަކު ހަވާލުވެ ހުރި ފަރާތްކަމަށް އެސިޓީގައި ބުނެފައި ވެއެވެ.\nއެލްޖީއޭ އިން ވަނީ އެދަރަޖައިގެ ކުށެއް ތަކުރާރުކޮށްފި ނަމަ ގއ ވިލިނގިލީ ކައުންސިލް ރޫޅާލުމަށް ހައިކޯޓަށް ހުށަހެޅޭނެ ކަމުގެ އިންޒާރު ވެސް ދީފައެވެ.\nގއ ވިލިނގިއްޔަށް ނިސްބަތްވާ ރާއްޖެ ޓީވީގެ ނޫސްވެރިޔާ ހުސައިންއަށް ފުލުހުން އަނިޔާ ކުރުމުގެ ސަބަބުން އޭނާ ވަނީ އޭޑީކޭ ހޮސްޕިޓަލުންނާއި އަވައްޓެރި ސްރީލަންކާ އިން ފަރުވާ ހޯދާފައެވެ. އެމައްސަލަ އެޗްއާރުސީއެމުން ދަނީ ބަލަމުންނެވެ.


ތަޢާރަފް ވަޒީރާއި އިސްވެރީން ވަޒީފާ ގުޅުއްވުމަށް\nބަޖެޓު ޓްރެޜަރީ ދަރަނި މެނޭޖްކުރުން ޕަބްލިކް ކުންފުނިތައް ލީގަލައިޒޭޝަން ޕީއެފްއެމް ރީފޯމް\nޓެންޑަރް ރެގިއުލާރސް އަދި ސާރކިރުލާރސް\nރެގިއުލާރސް އަދި ސާރކިރުލާރސް\nމަހުންމަހަށް ކުއާރޓާކޮށް އޮކޭޝަނަލް ޕަބްލިކޭޝަންތައް\nޚަބަރު / ނޫސްބަޔާން ޚަބަރު ދެންނެވުން ސްޕީޗުތައް ލައިބްރަރީ އާއި ރިސޯސަސް ގެލަރީ\nޚަބަރު / ނޫސްބަޔާން\nލައިބްރަރީ އާއި ރިސޯސަސް\n04 އޮގަސްޓް 2020 ޝެއާ ޓުވީޓް\nބެލްޖިއަމް ސަރުކާރުގެ އެހީތެރިކަން އެންމެ ފުރަތަމަ ދިވެހިރާއްޖެއަށް ލިބިފައިވަނީ 2001 ވަނަ އަހަރު ސޮއިކުރެވުނު ހުޅުމާލެ ތަރައްޤީކުރުމުގެ މަޝްރޫއަށެވެ. އެއަށްފަހު 2004 ވަނަ އަހަރު ކުރިމަތިވި ސުނާމީ ކާރިސާއިން އަރައިގަތުމަށް ހިންގުނު "ސުނާމީ ޑިޒާސްޓަރ ރިލީފަށް އދ. ގެ ޖަމްއިއްޔާތައް މެދުވެރިކޮށް ތިން މަޝްރޫއަކަށް އެހީތެރިކަން ފޯރުކޮށްދެއްވާފައި ވެއެވެ. މި މަޝްރޫއުތަކަކީ:\n•\tސުނާމީގައި އެންމެ ބޮޑަށް ގެއްލުން ލިބުނު ދަނޑުވެރިން އަދި މަސްވެރިންނަށް އެހީތެރިވުމަށް ފުޑް އެންޑް އެގްރިކަލްޗަރަލް އޯގަނައިޒޭޝަންގެ މެދުވެރިކޮށް 80،000 އެމެރިކާ ޑޮލަރުގެ ދަނޑުވެރިކަމާއި މަސްވެރިކަމަށް ބޭނުންވާ ސާމާނު ފޯރު ކޮށްދިނުން\n•\tޔުނައިޓެޑް ނޭޝަންސް ޑިވެލޮޕްމަންޓް ޕްރޮގްރާމް މެދުވެރިކޮށް 2006 ވަނަ އަހަރު ސޮއިކުރެވުނު 1,280,000 އެމެރިކާ ޑޮލަރުގެ އެމަރޖެންސީ ޝެލްޓަރ ރެސްޕޮންސް އެންޑް ރިކަވަރީ ފޯ ސުނާމީ އެފެކްޓެޓް ޕީޕަލް އޮފް މޯލްޑިވްސް ޕްރޮޖެކްޓް\n•\tޔުނައިޓެޑް ނޭޝަންސް ޑިވެލޮޕްމަންޓް ޕްރޮގްރާމް މެދުވެރިކޮށް 2005 ވަނަ އަހަރު ސޮއިކުރެވުނު 782,793 އެމެރިކާ ޑޮލަރުގެ ރެސްޓޮރޭޝަން އޮފް ކުރިޓިކަލް އިންފްރާސްޓުރަކްޗަރ ޕްރޮޖެކްޓް\nއަހަރު މަޝްރޫއު ފައިސާ އަދަދު\n2001 ހުޅުމާލެ ރިކްލެމޭޝަން އެންޑް ސޯޝަލް ހައުސިންގ ޔޫރޯ 3,598,584\nމިނިސްޓްރީ އޮފް ފިނޭންސްގެ މަސައްކަތްތައް\nރިސޯސް މޮބިލައިޒޭޝަން އެންޑް ޑެޓް މެނޭޖްމަންޓް ޑިވިޜަން\nޕަބްލިކް އެންޓަރޕްރައިސަސް މޮނިޓަރިންގ ޑިވިޜަން\nކޯރޕަރޭޓް އެފެއަރޒް ޑިވިޜަން\nފިސްކަލް އެފެއާޒް ޑިވިޜަން\nޓްރެޜަރީގެ އެންޑް ޕަބްލިކް އެކައުންޓިންގ ޑިވިޜަން\nއޭޝިއަން ޑިވެލޮޕްމަންޓް ބޭންކް\nއޭޝިއަން އިންފްރާސްރަކްޗާ އިންވެސްޓްމަންޓް ބޭންކް\nއިސްލާމިކް ޑިވެލޮޕްމަންޓް ބޭންކް\nއަބޫދާބީ ފަންޑް ފޯރ ޑިވެލޮޕްމަންޓް\nޔޫރަޕިއަން އިންވެސްޓްމަންޓް ބޭންކް\nއެކްސްޕޯޓް އިމްޕޯޓް ބޭންކް އޮފް ޗައިނާ\nކުވޭތު ފަންޑް ފޯރ އަރަބް އިކޮނަމިކް ޑިވެލޮޕްމަންޓް\nސައުދީ ފަންޑް ފޯރ ޑިވެލޮޕްމަންޓް\nދަ އޯޕެކް ފަންޑް ފޯރ އިންޓަނޭޝަނަލް ޑިވެލޮޕްމަންޓް\nއިންޓަރނޭޝަނަލް މަނިޓަރީ ފަންޑް\nއެކްސްޕޯޓް އިމްޕޯޓް ބެންކް އޮފް އިންޑިއާ\nބޭންކް އޮފް ސިލޯން\nފްރެންޗް ޑިވެލޮޕްމެންޓް އެޖެންސީ\nއިންޓަރނޭޝަނަލް ފަންޑް ފޮރ އެގްރިކަލްޗަރަލް ޑިވެލޮޕްމެންޓް\nނޯރޑިއާ ބޭންކް ޑެންމާކް\nޖަޕާން ބޭންކް އޮފް އިންޓަރނޭޝަނަލް ކޯޕަރޭޝަން\nޔުނައިޓެޑް ސްޓޭޓްސް އެޖެންސީ ފޯ އިންޓަނޭޝަނަލް ޑިވެލޮޕްމަންޓް\nނޯޑިކް ޑިވެލޮޕްމަންޓް ފަންޑް\nސްޓެޗުއަރީ ބޯޑްސް ބޮޑީސް އެން ޑިޕާޓްމަންޓް އޯގަނައިޒޭޝަން\nނޭޝަނަލް ޕޭ ކޮމިޝަން\nޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑު\nސްޓްރެޓެޖިކް އެކްޝަން ޕްލޭން (އެސް.އޭ.ޕީ)\nފޯން : 1617\nފޯން : +(960) 334 9200\nފެކްސް : +(960) 333 8034\nބަޖެޓު ޓްރްޜަރީ ޑެބްޓް މެނޭޖްމަންޓް ޕަބްލިކް ކުންފުނިތައް ލީގަލައިޒޭޝަން ޕީއެފްއެމް ރީފޯމް\nނެޝަނަލް ޓެންޑާ ބޯޑް އީ ޕްރޮކިއުމަންޓް ޓެންޑާރ ބޯޑް ކޮމިޓީ\nމަހުންމަހަށް ރިޕޯޓު އޮކޭޝަނަލް ޕަބްލިކޭޝަންތައް\nޚަބަރު / ނޫސްބަޔާން ދެންނެވުން ސްޕީޗުތައް ލައިބްރަރީ އާއި ރިސޯސަސް ގެލަރީ\nއަމީނީމަގު، ބްލޮކް 379، މާލެ،\nއާދިއްތައިން ބުރާަސްފަތި ދުަވަހު: 8:00 - 14:00


Sunil shetty ge hagu dharifulhu ves bollywood ah\nސުނިލް ޝެޓީގެ ހަގު ދަރިފުޅުވެސް ބޮލީވުޑަށް\nސުނިލް ޝެޓީ (ވ) އާއި ދަރިފުޅު އާހަން --\nބޮލީވުޑް އެކްޓަރު ސުނިލް ޝެޓީއަކީ އެ ދާއިރާގައި އަދިވެސް އެބަހުއްޓެވެ. ސުނިލްގެ ފިލްމަކަށް އޭނާގެ ފޭނުން އިންތިޒާރު ކުރަމުންދާއިރު، އޭނާގެ ދޮށީ ދަރިފުޅު މީގެ ތިން އަހަރު ކުރިން ވަނީ ދާއިރާއަށް ނިކުމެފަ އެވެ. ސުނިލްގެ ދޮށީދަރިފުޅު އާތިޔާ ޝެޓީ އެންމެ ފުރަތަމަ ފެނުނީ 2015 ގައި ފިލްމު "ހީރޯ" އިންނެވެ. އޭގެ ފަހުން 2017 ވަނަ އަހަރު "މުބާރަކާން" ގައި މަސައްކަތްކޮށް މިދިޔަ އަހަރުގެ ފިލްމް "ނާވާބްޒާދޭ" ގައިވެސް އާތިޔާ މަސައްކަތް ކުރި އެވެ. ދެން އެންމެ އަވަހަށް ފެންނާނީ ސުނިލްގެ ހަގު ދަރިފުޅު ވެސް ބޮލީވުޑްއަށް ނިކުންނަތަނެވެ.\nރިޕޯޓުތައް ބުނާ ގޮތުގައި ސުނިލްގެ ހަގު ދަރިފުޅު އަހާން ޝެޓީ އޭނާގެ ފުރަތަމަ ފިލްމަށް އަންނަނީ ތައްޔާރު ވަމުންނެވެ. އަހާން ފުރަތަމަ ފެންނާނީ މިލަން ލޫތްރިއާ ޑައިރެކްޓް ކުރާ، އެކްޝަން ޑްރާމާ ފިލްމަކުން ކަން މިހާރު ވަނީ ޔަގީންވެފަ އެވެ. މިއީ މިދިޔަ އަހަރު ބޮކްސް އޮފީހުގައި ބޮޑު ކާމިޔާބެއް ހޯދި ތެލުގޫ ފިލްމް އާރްއެކް-100 ގެ ހިންދީ ރީމޭކެވެ.\nމި ފިލްމަށް ތައްޔާރު ވުމުގެ ގޮތުން އަހާން މިހާރު އަންނަނީ ލީޑު ރޯލުގެ ތަމްރީނުތައް ކުރަމުންނެވެ. ފިލްމުގެ ޝޫޓިން ފެށުމުގެ ކުރިން ހަށިގަނޑަށް ބޭނުންވާނެ ބޮޑެތި ބަދަލުތަކެއް ގެންނަން މަސައްކަތް ކުރާ ކަމަށް ރިޕޯޓުތައް ބުނެ އެވެ.\nއާހަން ޝެޓީ މިހާރު އަންނަނީ ފުރަތަމަ ބޮލީވުޑް ފިލްމުގެ މަސައްކަތް ކުރަމުން --\nފިލްމުގެ ޝޫޓިންއަށް ތައްޔާރުވަމުން އަންނަ އަހާންއަށް ވެސް ބޮލީވުޑްގައި އޭނާގެ ބައްޕަ ދެއްކި ފަދަ ހުނަރެއް ދެއްކޭނެ ކަމަށް މިހާރުވެސް ގިނަބަޔަކު ދަނީ ސޯޝަލް މީޑިއާގައި ބުނަމުންނެވެ. އާހަން އާއި ސުނިލް ޝެޓީގެ ޒުވާން ދުވަސްވަރު ހުރި ގޮތް ވައްތަރު ވުމުން މި ދާއިރާގައި އޭނާއަށް އުއްމީދު އޮތް ކަމަށް އެކި ފަރާތްތަކުން ބުނެ އެވެ.


Moonugai bihinegun huhtuvan beynuntha?\nމޫނުގައި ބިހިނެގުން ހުއްޓުވަން ބޭނުންތަ؟\nމޫނަކީ ތިމާގެ ރީތިކަން ދައްކައިދޭ އެންމެ މުހިއްމު އެއްތަނެވެ. މޫނު ރީތި ކޮށްބެހެއްޓުމަށް އެތައްބައިވަރު މަސައްކަތެއް ކުރާއިރުވެސް، ހައްލު ކުރަން އުނދަގޫ އެއްކަމަކީ ބިހިނެގުމެވެ. ނަމަވެސް ބިހިނެގުން ހުއްޓުވާލުމަކީ ކެއުމުގެ ބައެއް އާދަތަކަށް ގެންނަ ބަދަލަކުން ކޮށްލެވިދާނެ ކަމެކެވެ. މޫނުގެ އެކި ހިސާބުގައި ބިހި ނަގަނީ ހަށިގަނޑުގެ އެެތެރޭގެ ގުނަވަންތަކުގައި މައްސަލަ އުޅޭތީ އެވެ. ނުވަތަ އެއަށް ބޭނުންވާ ރަގަނޅު ކާާނާ ނުލިބި މާގިނައިން ތައްޔާރީ ކާނާ ބޭނުން ކުރެވޭތީ އެވެ.\nއެގޮތުން މޫނުގެ އެކި ހިސާބިގައި ބިހި ނަގާ ސަބަބު ބަލާލަމާ ހެއްޔެވެ.\nއެގޮތުން ނިއްކުރީގައި ބިހި ނަގަނީ ހަޖަމް ކުރާ ނިޒާމްގައި މައްސަލަ އުޅޭތީ އެވެ. ހާއްސަކޮށް ތެޔޮގިނަ ކާނާ ބޭނުން ކުރުމުން ހަޖަމް ކުރުމަށް އުދަނގުވެއެވެ. މި ފަދަ މައްސަލައެއް އެޅޭނަމަ، ގިނައިން އެންޑިއޮކްސިޑެންޓް ކާނާ ބޭނުން ކުރާށެވެ. މިސާލަކަށް، ގްރީން ޓީ، ލުނބޯ ފަނި، ނުވަތަ ބެރީސް ގިނައިން ކާށެވެ.\nނިއްކުރީގެ ތިރި ބުމަ ކައިރި\nބުމަ ކައިރީގައި ނުވަތަ ނިއްކުރީގެ ތިރީގައި ބިހި ނަގަނީ މާ ގިނައިން ވިސްނާ ހަމައަށް ނިދި ނުލިބޭތީ އެވެ. ސްޓްރެސް ނުވަތަ ޑިޕްރެޝަންގެ ސަބަބުން ވެސް މިހެން ދިމާވެ އެވެ. މިހެން ދިމާވާނަމަ އަވަހަށް ނިދުމަށް އާދަ ކުރާށެވެ. އަދި ނިދުމުގެ ކުރިން ހިތްހަމަ ޖައްސާލުމަށް ކޮންމެވެސް ކަމެއް ކުރެވިދާނެ އެވެ.\nނޭފަތް ރަމްޒުކޮށް ފެނީ ހިތެވެ. ހާއްސަކޮށް ބްލަޑް ޕްރެޝާ އަދި ސްޓްރެސް ވާނަމަ ނޭފަތުގައި ބިހި ނަގައެވެ. އެހެންނަމަ ހިތްހަމަޖެހޭނެ ފަދަ ކަމެއް ކުރެވިދާނެ އެވެ.\nބުމައިގައި ބިހި ނަގަނީ ލިވާރ ގައި މައްސަލަ އުޅޭތީ އެވެ. މާ ގިނައިން ސަރުބީ ހިމެނޭ ކަނާ، ނުވަތަ އަލްކްހޯލް ހިމެނޭ ބުއިންތައް ބޭނުން ކުރާނަމަ ލިވާރ ގައި މައްސަލަ ޖެހެއެވެ.\nކަނާތް ފަރާތު ކޮލުގައި އަދި ވާތް ފަރާތު ކޮލުގައި ބިހި ނަގަނީ ދެ ސަބަބަކާ ކުރެއެވެ. ވާތް ފަރާތު ކޮލުގައި ބިހި ނަގަނީ ލަންގްސް ގައި މައްސަލަ އުލޭތީ އެވެ. އެލާޖީއެއްގެ ސަބަބުން ނުވަތަ މާގިނައިން ދުންފަތުގެ އިސްތިއުމާލު ކުރުމުން ވެސް ކޮލުގައި ބިހި ނެގުމުގެ މައްސަލަ ކުރިމަތި ވެއެވެ.\nތުންފަތް ކައިރި އަދި ދަތްދޮޅި\nތުންފަތް ކައިރީގައި ނުވަތަ ދަތްދޮޅީގައި ބިހި ނަގަނީ ބަނޑުގެ މައްސަލަ އުޅޭތީ އެވެ. ވީމާ ތައްޔާރީ ކާނާ ދޫކޮށްލާ ފައިބާ ލިބޭ ކާނާތައް ގިނައިން ބޭނުން ކުރާށެވެ. އެގޮތުން މޭވާ އާއި ތަރުކާރީ ގްރެއިން ހިމެނޭ ކާނާ ބޭނުން ކުރާށެވެ.\nއަނބު މޫސުން، މަޖާ ގަނޑެއް ނެތް ތަ!؟\nނޮޅިވަރަންފަރު "ސޭންޑް ބޭންކް" ދަތުރުދާން މަގުބޫލު މަންޒިލެއް


ކޮވިޑަށް ޕޮޒިޓިވްވެ، ގްނަބްރީއަށް ޕީއެސްޖީއާ ދެކޮޅަށް ނުކުޅެވޭނެ\nގްނަބްރީ ކޮވިޑަށް ޕޮޒިޓިވްވުން\nގްނަބްރީ ވަނީ އަމިއްލަ ގޭގައި ގްނަބްރީ ކަރަންޓީނުވެފައި\nލެވަންޑޯސްކީއަށްވެސް ޕީއެސްޖީއާ ދެކޮޅަށް ނުކުޅެވޭނެ\n7 އޭޕްރިލް 2021 | ބުދަ 11:13\nބަޔާން މިއުނިކަށް ކުޅެމުން އަންނަ ޖަރުމަނުގެ މިޑްފީލްޑަރު ސާޖް ގްނަބްރީ\nބަޔާން މިއުނިކަށް ކުޅެމުން އަންނަ ޖަރުމަނުގެ މިޑްފީލްޑަރު ސާޖް ގްނަބްރީ ކޮވިޑް-19 އަށް ޕޮޒިޓިވްވެ، ޔުއެފާ ޗެމްޕިއަންސް ލީގުގެ ކުއާޓާ ފައިނަލުގައި ޕީއެސްޖީއާ ދެކޮޅަށް ބަޔާނުން ކުޅޭ މެޗުގައި އޭނާއަށް ނުކުޅެވޭނެކަމަށް ރިޕޯޓުތައް ބުނެފިއެވެ.\nކުއާޓާގެ ފުރަތަމަ ލެގުގައި ބަޔާނާއި ޕީއެސްޖީ ބައްދަލުކުރާ މެޗު ބުދަ ދުވަހުގެރޭ ޖަރުމަނުގައި ކުޅެން ވަނީ ތާވަލުކޮށްފައެވެ. އަދި ކުއާޓާގެ ދެވަނަ ލެގު ކުޅޭނީ އޭޕްރީލް މަހުގެ 13 ވަނަ ދުވަހު ފްރާންސްގައެވެ.\nރިޕޯޓުތައް ބުނާ ގޮތުން ކުއާޓާގެ ފުރަތަމަ ލެގަށް ތައްޔާތުވުމުގެ ގޮތުން އަންގާރަ ދުވަހު ބަޔާނުން ކުރިއަށްގެންދިޔަ ފަރިތަކުރުންތަކުގައި ގްނަބްރީ ބައިވެރިވެފައެއް ނުވެއެވެ. އެއާއެކު އަންގާރަ ދުވަހުގެ މެންދުރުފަހުގެ ވަގުތެއްގައި ބަޔާނުން ވަނީ ގްނަބްރީ ކޮވިޑަށް ޕޮޒިޓިވްވެފައިވާކަން ހާމަކޮށްފައެވެ. އަދި އޭނާގެ ހާލު ރަނގަޅު ކަމަށާއި، ވައިރަހަށް ޕޮޒިޓިވްވުމާއެކު، އަމިއްލަ ގޭގައި ގްނަބްރީ ކަރަންޓީނުވެފައިވާ ކަމަށްވެސް ބަޔާނުން ވަނީ ބުނެފައެވެ.\nމި މެޗުގައި ގްނަބްރީއަށް ނުކުޅެވުމަކީ ބަޔާނަށް ލިބިގެންދާނެ އިތުރު ގެއްލުމެކެވެ. އެގޮތުން ކަކުލަށް ލިބުނު ސީރިއަސް އަނިޔާއެއް ސަބަބުން ޕީއެސްޖީއާ ދެކޮޅަށް ކުޅޭ މެޗުގައި ބަޔާނުގެ ތަޖުރިބާކާރު ފޯވާޑް ރޮބަޓް ލެވަންޑޯސްކީއަށްވެސް ނުކުޅެވޭނެކަން މީގެ ކުރިން ވަނީ ޔަގީންވެފައެވެ.\nޗެމްޕިއަންސް ލީގުގެ ކުއާޓާގެ ފުރަތަމަ ލެގުގައި ބުދަ ދުވަހުގެރޭ ބަޔާނާއި ޕީއެސްޖީ ބައްދަލުކުރާއިރު، މި މެޗުގެ ކުރިން ޕީއެސްޖީގެ ބައެއް މުހިންމު ކުޅުންތެރިންވެސް ވަނީ ކޮވިޑަށް ޕޮޒިޓިވްވެފައެވެ. އެގޮތުން އެ ޓީމުގެ ތަޖުރިބާކާރު މިޑްފީލްޑަރު މާކޯ ވެރާޓީ އާއި ޑިފެންޑަރު އަލެސަންދްރޯ ފްލޮރެންޒީވެސް ވައިރަހަށް ޕޮޒިޓިވްވެފައި ވާއިރު، މި ދެ ކުޅުންތެރިންނަށްވެސް މި މެޗުގައި ނުކުޅެވޭނެއެވެ.\nމި ސީޒަނުގެ ޗެމްޕިއަންސް ލީގުގެ ކުއާޓާގައި ބަޔާނާއި ޕީއެސްޖީ ބައްދަލުކުރާއިރު، މިދިޔަ ސީޒަނުގެ ޗެމްޕިއަންސް ލީގުގެ ފައިނަލް މެޗުގައިވެސް މި ދެ ޓީމު ވަނީ ބައްދަލުކޮށްފައެވެ. އެ ފަހަރު ފައިނަލް މެޗުން 1-0 ގެ ނަތީޖާއަކުން ޕީއެސްޖީ ބަލިކޮށް، ބަޔާނުން ވަނީ ހަވަނަ ފަހަރަށް ޔޫރަޕުގެ ޗެމްޕިއަންކަން ހޯދާފައެވެ.\nސާޖް ގްނަބްރީ ބަޔާން މިއުނިކް


Idhikolhun3candidataku nikume ekan nimigen dhaanee3candidatun tholhigen- Moosa\nއައްޑޫސިޓީގެ އެކި ސަރަހައްދުތަކުގައި ބީޗް ޑިޒައިންކޮށްދޭނެ ފަރާތެއް ހޯދަނީ\nހުޅުދޫގެ ގޮނޑި މިފަހަރު ޝާޑް އަށް ލިބުމުގެ ފުރުސަތު ބޮޑު\nއިދިކޮޅުން3ކެންޑިޑޭޓަކު ނިކުމެ އެކަން ނިމިގެންދާނީ3ކެންޑިޑޭޓުން ތޮޅިގެން- މޫސަ\nއަންނަ ރިޔާސީ އިންތިޚާބުގައި އިދިކޮޅު ފަރާތްތަކުން3ކެންޑިޑޭޓަކު ނިކުންނާނެ ކަމަށާއި އެހެންނަމަވެސް އެކަން ނިމިގެން ދާނީ ތިން ކެންޑިޑޭޓުން3ކެންޑިޑޭޓުންނަށް ތޮޅިގެންކަމަށް ރައްޔިތުންގެ މަޖުލީހުގެ ނައިބު ރައީސް އަދި ހުޅުހެންވޭރު ދާއިރާގެ މަޖްލިސް މެމްބަރު ރިކޯ މުސާ މަނިކު ވިދާޅުވެއްޖެއެވެ.\nޕީޕީއެމްއިން "ދެންވެސް" ގެ ނަމުގައި އަރިއަތޮޅު އުތުރުބުރީ މަތިވެރީގައި ބޭއްވި ޖަލްސާގައި ވާހަކަފުޅުދައްކަވަމުން މޫސަ ވިދާޅުވީ ބޭރުގެ ވަރުގަދަ ނުފޫޒަކާއެކު ކުރީގެ ރައީސް ނަޝީދަށާއި، ޖުމްހޫރީ ޕާޓީގެ ލީޑަރު ޤާސިމަށް ވެރިކަމަށް ކުރިމަތި ލެއްވޭނެކަމަށް އިދިކޮޅު ފަރާތްތަކުން ބުނަމުން ގެންދިޔަ ނަމަވެސް ޖަލުގައި ހުރި މީހަކަށް ވެރިކަމެއް ނުކުރެވޭނެކަމަށާއި އަދި އުމުރު ހަމަވެފައިވާ ބަޔަކަށް ވެސް ވެރިކަން ނުކުރެވޭނެކަމަށެވެ.\nމި ޖަލްސާގައި އިތުރަށް ވާހަކަދައްކަވަމުން މޫސާ ވިދާޅުވީ ގައުމެއްގެ ޙަޔާތުން އެޤައުމަކަށް އަންނަ ހިނދުކޮޅު ތަކުގެ ވާހަކަ، ހިނދުކޮޅު އަންނަ ފަރާތްތަކުން ދައްކަމުން އަންނަ ކަމަށާއި، އަޅުގަޑުމެންނަށް މިހާރު މިއޮތީ އެ ހިނދުކޮޅު އައިއްސަ ކަމަށެވެ.\n" ހިނދުކޮޅު އަންނަ ވާހަކަ ރައީސަކު ދެއްކެވި ކަން ހުރިހާ ރައްޔިތުންނަށްވެސް އެނގޭނެ. އޭރު އައީ އެހެން ޒާތެއްގެ ހިނދުކޮޅެއް. އެހެންނަމަވެސް ރައީސް ޔާމީނާއެކު މުޅި ޤައުމަށް އަންނަނީ ތަރައްޤީގެ ހިނދުކޮޅު" ކަމަށް މޫސަ ވިދާޅުވިއެވެ.\nމޫސަ ވިދާޅުވީ ޑުއެޓް ލަވަތަކެއް ކިޔާ ވަކި ގޮތަކަށް ހެދުން އަޅައިގެން ފޮޓޯ ނަގާ، ބެނިއަންއެއް ލައިގެން ޖިމްއަށް އަށް ގޮސް ބޮޑީ ބިލްޑް ކުރާ ކޮންމެ މީހަކާއެކު ރައްޔިތުން ސެލްފީ ނަގަން ބޭނުންނުވާނެ ކަމަށާއި ރައްޔިތުން ސެލްފީވެސް ނަގާނީ ވަކި ގޮތަކަށް ފިލްމު ކުޅެ ވަކި ބައްޓަމަކަށް ލަަވަކިޔާ ހެދީމަކަަމަށެވެ.\nމޫސަގެ ވާހަކަފުޅުގައި މެޑަމް ފާތުންނާއެކު އަތޮޅުތަކުގެ ރަށްތަކަށް ކުރައްވާ ދަތުރުފުޅުތަކުގައި އަދިވެސް ވަޑައިގަންނަވާނެކަމަށް ވިދާޅުވިއެވެ.\n"މާތް ﷲގެ ވާގިފުޅާއެކު މިއިންނެވި މެޑަމް ފާތުންގެ ފިރިކަލުންނަށް 2018 ކާމިޔާބުކޮށްދެއްވާފަ މަސައްކަތް ހުއްޓާލާނީ" މޫސަ ވިދާޅުވިއެވެ.


Aailaa adhi geveshi aniyaage massalathakaa gulhey form furumuge guideline eh nerefi | Mihaaru\nޚަބަރު / ގެވެށި އަނިޔާ\nއާއިލާ އަދި ގެވެށި އަނިޔާގެ މައްސަލަތަކާ ގުޅޭ ފޯމު ފުރުމުގެ ގައިޑްލައިނެއް ނެރެފި\n04 ނޮވެމްބަރ 2018 - 11:04\nއާއިލާއާ ބެހޭ މައްސަލަތަކާއި ގެވެށި އަނިޔާއިން ރައްކާތެރިވުމަށް އެދި ހުށަހަޅާ ފޯމު ފުރުމުގެ ގައިޑްލައިނެއް ފެމިލީ ލީގަލް ކްލިނިކުން މިއަދު ނެރެފި އެވެ.\nއެމެރިކާ އެމްބަސީގެ އެހީތެރިކަމާ އެކު ތައްޔާރުކުރި އެ ގައިޑްލައިންގައި ހަރަދުގެ މައްސަލައާ ގުޅިގެން ފޯމު ފުރާނެ ގޮތާއި އާއިލީ އެހެނިހެން މައްސަލަތަކުގެ ދައުވާ ފޯމު ފުރާނެ ގޮތާއި ވަރިކުރުމަށް އެދި ހުށަހަޅާ ފޯމު ފުރާނެ ގައިޑްލައިންގެ އިތުރުން ވަރިވުމަށް އެދި ހުށަހަޅާ ފޯމު ފުރާނެ ގޮތާއި ހަޟާނާތާ ގުޅޭ މައްސަލަތަކާއި ރައްކާތެރިކަމަށް އެދޭ އަމުރުގެ ފޯމު ފުރާނެ ގޮތް ވެސް ގައިޑްލައިންގައި ހިމެނެ އެވެ.\nއެ ގައިޑްލައިން ނެރެދިނީ، ފެމިލީ ލީގަލް ކްލިނިކް ބޯޑުގެ ދެ މެމްބަރުން ކަމަށްވާ ޓްރެޝަރާ އަހުމަދު މައުރޫފް އަދި ސެކްރެޓަރީ ޑރ. ޝިފާ ރިޒާ އެވެ.\n"މިހާރު"އާ ވާހަކަދައްކަވަމުން މައުރޫފު ވިދާޅުވީ އެފަދަ ގައިޑްލައިނެއްގެ އެހީތެރިކަން ބޭނުންވާ އެތައް ބަޔަކު ރާއްޖޭގެ އެކި ހިސާބުތަކުގައި އުޅެމުން އަންނަ ކަމަށެވެ. އެހެންވެ އާއްމުންނަށް ފަސޭހައިން ނަގައިގަނެވޭ ގޮތަށް ތައްޔާރުކޮށްފައިވާ ގައިޑްލައިން ތައްޔާރުކުރެވުމުން ވަރަށް ބޮޑަށް ފަހުރުވެރިވާ ކަމަށް އޭނާ ވިދާޅުވި އެވެ.\n"ގައިޑްލައިންގެ ސަބަބުން ކޯޓަށް ހުށަހަޅާ އެންމެ އާދައިގެ ފޯމު ފުރުމަށް ވެސް ފަސޭހަވާނެ. އާއިލާ އާއި ގެވެށި އަނިޔާ ފަދަ އާއްމުން އެންމެ ބޮޑަށް ބޭނުންވާ ފަދަ ދާއިރާތަކުން،" މައުރޫފު ވިދާޅުވި އެވެ.\nޝިފާ ވިދާޅުވި ގޮތުގައި ފޯމު ހުށަހަޅަން އެހީތެރިވެދޭ ގައިޑްލައިނުން، އިންސާފު ހޯދުމަށް ހުރި ހުރަސްތައް ނައްތާލުމަށް އެހީތެރިވެދޭނެ އެވެ. ކޯޓަށް ހުށަހަޅާ ފޯމު ފުރުމުގައި ވެސް ގާނޫނީ އެހީތެރިކަން ބޭނުންވާނެ ކަމަށާއި އެހެން ނޫންނަމަ ބޮޑު ގޮންޖެހުމަކާ ކުރިމަތިވާނެ ކަން އޭނާ ފާހަގަކުރެއްވި އެވެ.\nއެ ޖަމިއްޔާގެ ކޯ ޗެއާޕާސަން ވަކީލް ޝަފިއާ ރިޒާ ވިދާޅުވީ މިހާތަނަށް 300 އަށްވުރެ ގިނަ މީހުންނަށް އެ ފަރާތުން އެހީތެރިކަން ދީފައިވާ ކަމަށެވެ. އޭގެ އިތުރުން އެންމެ ގިނަ މީހުން ބޭނުންވަނީ ކޯޓަށް ހުށަހަޅާ ފޯމުތައް ފުރާނެ ގޮތްތައް ބެލުމަށް ކަމަށް އޭނާ ވިދާޅުވި އެވެ.\nއެންމެ ގިނައީ ހަރަދާއި ބެލެނިވެރިކަމާއި ވަރި އަދި ގެވެށި އަނިޔާގެ މައްސަލަތަކުގައި އެހީތެރިކަން ހޯދަން އަންނަ މީހުން ކަމަށް އެ ޖަމިއްޔާއިން ބުންޏެވެ.\nފެމިލީ ކޯޓު ގެވެށި އަނިޔާ\n1 ކޮމެންޓް, 19 ރިއެކްޝަންސް\nޙޮޓް ލައިން ނަންބަރެއް ވެސް ނޫސްވެރިޔާ ޖަހާލިނަމަ


Addu City gai Dhuniyeyge Thimaavesheege Dhuvas faahaga kurumah program thakeh raavai hingumugai Councilun gotheh nimmun\nއައްޑޫސިޓީ ގައި ދުނިޔޭގެ ތިމާވެށީގެ ދުވަސް ފާހަގަކުރުމަށް ޕްރޮގްރާމް ތަކެއް ރާވައި ހިންގުމުގައި ކައުންސިލުން ގޮތެއް ނިންމުން\nއައްޑޫސިޓީ ގައި ދުނިޔޭގެ ތިމާވެށީގެ ދުވަސް ފާހަގަކުރުމަށް ޕްރޮގްރާމް ތަކެއް ރާވައި ހިންގުމުގައި ކައުންސިލުން ގޮތެއް ނިންމުން.\nމައްސަލަ ހުށަހެޅި ފަރާތް: ކައުންސިލަރ، އިބްރާހީމް ޝިނާޒް\n" މި މައްސަލަ ކައުންސިލަށް ބަލައި ގަތުމަށާއި، މައްސަލާގައި ފާހަގަ ކުރެވިފައިވާ ކަންކަމަށް ރިޢާޔަތް ކުރުމަށްފަހު، އައްޑޫސިޓީ އަކީ ނަލަފެހި ޖަޒީރާ ވަންތަ ސާފު ސިޓީއަކަށް ހެދުމުގެ މަޤްޞަދުގައި އައްޑޫގެ ތިމާވެށި ޙިމާޔަތް ކުރުމަށް މަސައްކަތް ކުރުމަށާއި، ދިވެހިރައްޖޭގެ ޢިއްޒަތްތެރި ރައީސުލް ޖުމްހޫރިއްޔާގެ ވަޢުދު ތަކުގެ ތެރޭގައި ތިމާވެށި ޙިމާޔަތް ކުރުމަށް މަސައްކަތް ކުރުން ހިމެނިފައިވާތީ، ރައީސުލް ޖުމްހޫރިއްޔާގެ ވަޢުދު ފުއްދުމަށް އައްޑޫސިޓީ ކައުންސިލުން މަސައްކަތް ކުރުމާއި، އައްޑޫސިޓީގައި ދުނިޔޭގެ ތިމާވެށީގެ ދުވަސް ފާހަގަ ކުރުމުގެ ގޮތުން ޕްރޮގްރާމްތަކެއް ރާވައި ހިންގުމަކީ މުހިއްމު ކަމެއް ކަމުގައި ފެންނާތީ،\nއައްޑޫ ސިޓީގައި 100000( އެއްލައްކަ) ދިވެހި ރުއް އިންދުމުގެ ޕްރޮގްރާމެއް ރާވާއި ހިންގުމާއި،\n5-6-2021 ވާ ހޮނިހިރު ދުވަހު މި ޕްރޮގްރާމް ފެށުމަށް ކުރަންޖެހޭ މަސައްކަތް ހިންގުމަށާއި، މި ޕްރޮގްރާމަކީ އައްޑޫގެ ރައްޔިތުންނަށް ފައިދާ ލިބޭ ގޮތަށް ދެމެހެއްޓެނިވި ގޮތުގައި ހިންގޭ ޕްރޮގްރާމަކަށް ހެދުމަށާއި،\nއައްޑޫސިޓީއަކީ ތިމާވެއްޓާއި ރައްޓެހި ތަނަކަށް ހެދުމަށް ކުރެވެމުންދާ މަސައްކަތަށް ހިތްވަރު ދިނުމުގެ ގޮތުން ތިމާވެއްޓާއި ރައްޓެހި އުފެއްދުންތައް އުފެއްދުމަށް ޝުޢުޤުވެރިވާ ފަރާތްތަކަށް ފެކްޓަރީ ޤާއިމުކުރުމަށް އައްޑޫސިޓީއިން ބިން ދޫކުރުމުގެ މަސައްކަތް ކުރުމާއި،\nއައްޑޫސިޓީގެ ސްކޫލްތަކުގައި ސެލޯފިން ބޭނުން ނުކުރުމަށް ސްކޫލްތަކުގެ ވެރިންނާއި މަޝްވަރާ ބައްދަލުވުންތައް ބާއްވައި އައްޑޫގެ ސްކޫލްތަކަކީ ސެލޯފިންގ ބޭނުން ނުކުރާ ސްކޫލްތަކަށް ހެދުމަށް މަސައްކަތް ކުރުމަށް ފެންނަކަމަށް" ހުށަހެޅުނު ހުށަހެޅުމަށް ރިޔާސަތުން ވޯޓަށް އެއްސެވެމުން މިއަދުގެ ޖަލްސާގައި ވޯޓުގައި ބައިވެރިވެ ވަޑައިގަތް މެމްބަރުންގެ އިއްތިފާޤުން މި ހުށަހެޅުން ފާސްކުރެވުނެވެ.\nތާއީދު ކުރެއްވި: ކައުންސިލަރ، އާމިނަތު އަދާލާ ރަޝީދު\nނަންބަރ: 426-B (4)/2021/009\nތާރީޚް:3ޖޫން 2021


BREAKING NEWS: Covid-19: Muhdhatheh Neh Gothah UAE Ge Miskiythah Bandhu Koffi - Vaguthu\nކޮވިޑްގައި ނިޔާވާ މީހުންގެ އަދަދު މަޑުޖެހުމެއްނެތި މައްޗަށް، ރައްކާތެރިވޭ! - 1 ދުވަސް ކުރިން\nކޮވިޑް-19: މުއްދަތެއް ނެތްގޮތަށް ޔޫއޭއީގެ މިސްކިތްތައް ބަންދުކޮށްފި\nއެކުވެރި އަރަބި އިމާރާތުގެ މިސްކިތްތައް ވަކި މުއްދަތެއް ނެތްގޮތަށް ބަންދުކޮށްފިއެވެ.\nއެގައުމުގެ މިއްކިތްތައް އެންމެ ފުރަތަމަ ބަންދުކުރަން ނިންމީ މިދިޔަ މަހުގެ 16 ވަނަ ދުވަހުއެވެ. އޭރު ނިންމީ 1 މަސް ދުވަހަށް މިސްކިތްތައް ބަންދުކޮށްފައި ބެހެއްޓުމަށެވެ.\nމިހާރު އެ ނިންމުން ބަދަލުކޮށް މުއްދަތެއް ނެތްގޮތަށް ބަންދު ކުރުމުން، ރޯދަމަހުގައި ވެސް އެގައުމުގެ މިސްކިތްތައް ބަންދުވާނެއެވެ. އިއްޔެ މިސްރުންވެސް ވަނީ ރޯދަމަހު މިސްކިތްތައް ބަންދުކޮށްފައި ބަހައްތަން ނިންމާފައެވެ.\nއެކުވެރި އަރަބި އިމާރާތުގެ މިސްކިތްތަކުގެ އިތުރުން އެހެން ދީންތަކުގެ މީހުން އަޅުކަން ކުރާ ތަންތަންވެސް ބަންދު ވާނެއެވެ. އެގައުމުގައި އެތައް ހާސް މިސްކިތެއް ހުންނަ އިރު، ކިރިސްޓިއަނުން އަޅުކަން ކުރުމަށް 40 ފައްޅިއާއި، ހިންދޫއިން އަޅުކަން ކުރުމަށް އެއް ފައްޅި ބިނާކޮށްފައިވެއެވެ.\nއެގައުމުގައި ދިރިއުޅޭ ހިންދޫން އަޅުކަން ކުރުމަށް ފައްޅިއެއް ބިނާކުރީ މިދިޔަ އަހަރުއެވެ. އެ ފައްޅީގެ ބިންގާ އެޅީ އިންޑިޔާގެ ބޮޑުވަޒީރެވެ.\nހާލު ސީރިއަސްވި މާބަނޑު މީހާގެ ސާޖަރީކޮށް ދަރިފުޅު ނަގައިފި، ދެމައިން ވެންޓިލޭޓަރުގައި\nއިތުރު 1433 މީހުން ކޮވިޑަށް ފައްސިވެއްޖެ\nބަނޑަށް ދަރިފުޅު ނިޔާވި މާބަނޑު މީހާގެ އެހީތެރިން ވަންނާނެ ތަނެއްނެތި މަގުމަތިވެފައި\nއޭޕްރީލް 10, 2020 03:03\nހުޅަނގުގެ ޤައުމު ތަކުގައި ތާޅަފިލިން ބަންގިގޮވާ މުޅި ޤައުމުގައި މިސްކިތްތަށް ހުރިކަން އަންގާލީމަ މުސްލިމު ޤައުމު ތަކުގަ މިސްކިތްތަށް ބަންދު ކުރަނީ ......??\nއޭޕްރީލް 10, 2020 09:31\nވަޒީފަތަކުން ކަނޑާލާފަ ގޭގަމަޑުކުރުމަށް އަންގާފަ އަދި ބޭރަށް ނިކުމެއްޖެނަމަ ޖޫރިމަނާ ކުރާނެކަމުގެ އިންޒާރުވެސްދީފަ ދެން ގޭގެ ބިލްތަށްބޮޑުވީމާ ނިކަމެތިން އިތުރުހާސްކަމަކާއި ނުތަނަވަސްކަމުގެތެރޭގައި އަޅާލާނެ މީހަކުނެތް.. މި ހާލަތުގަވެސް %40 ކުޑަކުރާނެ ކަމަށްބުނެ ސަރުކާރުން ރައްޔިތުންނަށް ހެދީ ދޮގު/މަކަރު މިމަހުގެ ބިލްތަށް އަތްނުފޯރާވަރަށް މައްޗަށް ދުވަހަކުވެސް ބިލްތައް ބޮޑުނުވާހާވަރަށް ބޮޑުވެސްވެއްޖެ . އަދި މިމަހުގެ 19ރައިގެކުރިން ނުދައްކައިފިނަމަ %2 ޖޫރިމަނާ ކުރާނެކަމަށް އިންޒާރުވެސްދީފަ.\nއޭޕްރީލް 10, 2020 14:11\nއޭޕްރީލް 10, 2020 16:50


Tourist hayyarukurumugai goaheh neiykamah bunaathee kanboduvey: Nasheed | Mihaaru\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަދި ހޯމް މިނިސްޓަރު އިމްރާން އަބްދުﷲ\nޓޫރިސްޓް ހައްޔަރުކުރުމުގައި ގޯހެއް ނެތްކަމަށް ބުނާތީ ކަންބޮޑުވޭ: ނަޝީދު\n09 ފެބުރުއަރީ 2020 - 09:48 45 comments\nޕީއެސްއެމް ނިއުސްގެ "ރާއްޖެ މިއަދު" ޕްރޮގްރާމްގައި އިމްރާން ވިދާޅުވީ، އެ އަށް ވުރެ ރަނގަޅަށް އެ ހާލަތު ފުލުހުންނަށް ކޮންޓްރޯލް ކުރެވިދާނެ ކަމަށާއި އެހެން އެކަން ނުވީތީ އެކަމާ ހިތާމަ ކުރައްވާ ކަމަށެވެ. އެކަމަކު، ސަލާމަތީ ނަޒަރުން ބަލާއިރު ފުލުހުން އަމަލުކުރީ ވަރަށް ގޯސްކޮށް ކަމަށް ނުދެންނެވޭނެ ކަމަށް އިމްރާން ވިދާޅުވި އެވެ.\nއޭގެ ފަހުން، ނަޝީދު ކުރެއްވި ޓުވީޓެއްގައި ވިދާޅުވީ، ހާލަތާ ނުބައްދަލު ބާރުގެ ބޭނުންކުރުމާއި އަންހެނަކު ހައްޔަރު ކުރަން ފިރިހެން ފުލުހުން ހަރަކާތްތެރި ވުމަކީ ރާއްޖޭގެ ރީތި ނަން ޚަރާބުވާނެ ކަމެއް ކަމަށެވެ. އަންހެން ޓޫރިސްޓް ހައްޔަރުކުރަން ފިރިހެން ފުލުހުން ހަރަކާތްތެރިވި ހަރަކާތްތެރިވުން އެމަނިކުފާނު ސިފަކުރެއްވީ "ގަޔަށް ބޮލަށް އެރުން" ކަމަށެވެ.\n"ހާލަތާ ނުބައްދަލު ބާރުގެ ބޭނުންކުރުމާއި އަންހެނެއްގެ ގަޔަށް ބޮލަށް ފިރިހެނުން އެރުމާއި މި އެންމެ ކަންކަމީ ރާއްޖޭގެ ރީތި ނަން ޚަރާބުވެ، ޓޫރިސްޓް ވިޔަފާރިއަށް ނުހަނު ގެއްލުންވާނެ ކަންކަން،" އެމްޑީޕީގެ ރައީސްކަން ވެސް ކުރައްވާ ނަޝީދު ވިދާޅުވި އެވެ.\nއެކަމަކު، މިދިޔަ ހުރުކު ދުވަހު ހަވީރު މާފުށީ މަގުމަތީގައި ބިކިނީގައި އުޅުނު އިނގިރޭސި ވިލާތުގެ ޓޫރިސްޓް އަންހެންމީހާ ހައްޔަރުކުރުމުގައި ފުލުހުން އަމަލުކުރި ގޮތަށް ބޮޑެތި ފާޑުކިއުންތައް އަމާޒުވުމާ ގުޅިގެން، ޕޮލިސް ކޮމިޝަނަރު މުހައްމަދު ހަމީދު ކުރެއްވި ޓުވީޓެއްގައި އެރޭ ވިދާޅުވީ، ފުލުހުން އަމަލުކުރީ ގޯސްކޮށް ކަމަށެވެ. އެހެންވެ، އެކަމާ ވަގުތުން މާފަށް އެދިވަޑައިގެން، އެކަން ހިނގައިދިޔަ ގޮތުގެ ތަހުގީގު ފެއްޓެވިކަން ޓުވިޓާގައި އިއުލާން ކުރެއްވި އެވެ.\nMaafusheegai tourist hayyaru kuree goas koshey buneveykah neii: Minister\nމާފުށީގައި ޓޫރިސްޓް ހައްޔަރުކުރި މަންޒަރު ފެންނަ ވީޑިއޯއެއް ފުރަތަމަ އާއްމުވުމާ އެކު އާއްމުންގެ ފާޑުކިއުން ފުލުހުންނަށް ވަރަށް ބޮޑަށް އަމާޒުވި އެވެ. އެންމެ ބޮޑު ކަންބޮޑުވުމަކަށްވީ، އެއްވެސް އަންހެން ފުލުހަކު، ނެތި މުޅިން ވެސް ފިރިހެން ފުލުހުންތަކެއް ވެގެން، އިހާނެތި ގޮތަކަށް ޓޫރިސްޓު އަންހެންމީހާ ހައްޔަރު ކުރަން އުޅުމެވެ. ދިފާއުގައި ފުލުހުން ބުނެފައި ވަނީ މާފުށީގައި ފިރިހެން ފުލުހުން ނެތުމުން އެވަގުތު ފިރިހެން ފުލުހުން ހަރަކާތްތެރިވާން ޖެހުނީ ކަމަށެވެ.\nއިތުރު ލިޔުންތައް ރައީސް މުހައްމަދު ނަޝީދު ފުލުހުން ޓޫރިސްޓުން ކ. މާފުށި ޓޫރިޒަމް އިމްރާން އަބްދުﷲ، ހޯމް މިނިސްޓަރު މުހައްމަދު ހަމީދު (ޕޮލިސް ކޮމިޝަނަރު)


Maakurathu court ge iss magistrate suspend kohfi\nމާކުރަތު ކޯޓުގެ މެޖިސްޓްރޭޓް ސަސްޕެންޑްކޮށްފި\nޖޭއެސްސީގެ މެންބަރުންތަކެއް: މެޖިސްޓްރޭޓަކު ވަނީ ސަސްޕެންޑްކޮށްފަ -- އަހުމަދު ޝުރާއު | އަވަސް\nރ. މާކުރަތު ކޯޓުގެ އިސް މެޖިސްޓްރޭޓް އަދުނާން ހުސެއިން ސަސްޕެންޑް ކުރަން ޖުޑީޝަލް ސާވިސް ކޮމިޝަން (ޖޭއެސްސީ)އިން ނިންމައިފި އެވެ.\nޖޭއެސްސީއިން އެގޮތަށް ނިންމީ މިއަދު ބޭއްވި އެ ކޮމިޝަންގެ ބައްދަލުވުމުގަ އެވެ. އެއީ އޭނާއާ ގުޅޭ ގޮތުން ކޮމިޝަނަށް އަމިއްލަ ފަރާތަކުން ހުށަހަޅާފައިވާ ޝަކުވާއަކާ ގުޅިގެންނެވެ. ނަމަވެސް އެ ޝަކުވާއަކީ ކޮބައި ކަމެއް ޖޭއެސްސީއިން ހާމައެއް ނުކުރެ އެވެ.\nޖޭއެސްސީއިން ބުނީ އޭނާ ވަޒީފާއަށް ނުނުކުމެ މަޑުކުރަން އެންގީ އޭނާގެ މައްޗަށް ހުށަހަޅާފައިވާ މައްސަލާގައި ގޮތެއް ކަނޑައެޅެންދެން ކަމަށެވެ.\nއެނގިފައިވާ ގޮތުގައި އޭނާގެ މައްޗަށް ތުހުމަތު ވަނީ ޖިންސީ ފުރައްސާރައިގެ މައްސަލަތަކެކެވެ.


Ras Online - މާލޭގެ ރައްޔިތުންނަށް އަތޮޅުތަކުން ގޯތި ލިބޭނެގޮތް ފަހިވާންޖެހޭނެ - އަސްލަމް\nމާލޭގެ ރައްޔިތުންނަށް އަތޮޅުތަކުން ގޯތި ލިބޭނެގޮތް ފަހިވާންޖެހޭނެ - އަސްލަމް\nމަރިޔަމް ލައިޝާ 13 އޮކްޓޯބަރު 2021 - 11:50\nމުހައްމަދު އަސްލަމް: މިނިސްޓަރ އޮފް ނޭޝަނަލް ޕްލޭނިންގ ހައުސިން އެންޑް އިންޕްރާސްޓްރަކްޗަރ\nއަތޮޅުތަކުގެ ރަށްތަކުގެ ރައްޔިތުންނަށް މާލެއިން ބިމާއި ގޯތި ލިބޭ ފަދައިން މާލޭގެ ރައްޔިތުންނަށްވެސް ރާއްޖޭގެ ރަށްތަކުން ބިން ލިބޭނެ އިންތިޒާމެއް ހަމަޖެހެން ޖެހޭނެކަމަށް މިނިސްޓަރ އޮފް ނޭޝަނަލް ޕްލޭނިންގ ހައުސިނގ އެންޑް އިންފްރާސްޓަރަކްޗަރ މުހައްމަދު އަސްލަމް ވިދާޅުވެއްޖެއެވެ.\nއަސްލަމް މިހެން ވިދާޅުވީ، މިއަދު ބޭއްވި ރައްޔިތުންގެ މަޖީލީހުގެ ޖަލްސާގައި މާލޭގެ ރައްޔިތުންގެ ބޯހިޔާވަހިކަން ފޯރުކޮށްދިނުމަށް ކުރެވޭ މަސައްކަތްތަކާ ގުޅޭގޮތުން މަޖިލީހުގެ މެޖޯރިޓީ ލީޑަރު ޢަލީ އާޒިމް ކުރެއްވި ސުވާލަށް ޖަވާބު ދެއްވަމުންނެވެ.\nއެގޮތުން މެމްބަރު ވަނީ އަތޮޅުތަކުގެ ރަށްރަށުން މާލޭގެ ރައްޔިތުންނަށް ގޯތި ނުލިބޭތީ އެކަމުގައި އޮތް މަގަކީ ކޮބައިތޯ އައްސަވާފައެވެ. މެމްބަރުގެ މި ސުވާލަށް ޖަވާބު ދެއްވަމުން މިނިސްޓަރ އަސްލަމް ވިދާޅުވީ، މާލެ ތަރައްގީވެ ކުރިއަރާފައިވަނީ އަތޮޅު ތެރޭގެ ރައްޔިތުން މާލެ އައިސް މާލެ ތަރައްގީކުރުމަށް ކުރި ބުރަ މަސައްކަތުން ކަމަށާއި، ހަމަ އެފަދައިން މާލޭގެ ރައްޔިތުންނަށްވެސް އަތޮޅު ތެރޭގެ ރަށްތަކުގައި ވަޒަންވެރިވެ، ބިން ލިބޭނެ ގޮތެއް ނެތުމަކީ އޮތް ކަންބޮޑުވުމެއް ކަމަށެވެ.\nމިއީ ތަރއްގީވެފައިވާ ޒަމާނެއްކަމަށާއި، އެހެންކަމުން ރާއްޖޭގެ ހުރިހާ ރައްޔިތުންނަށްވެސް އެމީހަކު ބޭނުން ތަނެއްގައި ވަޒަންވެރިވުމުގެ ފުރުސަތު ލިބެން ވާނެކަމަށް މިނިސްޓަރ ވަނީ ފާހަގަކުރައްވާފައެވެ. އަދި ޤާނޫނު އަސާސީން އެއްވެސް ރައްޔިތަކަށް ރާއްޖޭގެ އެއްވެސް ރަށަކުން ގޯތި ލިބުމަށާއި، ދިރިއުޅުމަށް މަނާ ނުކުރާކަމަށާއި، މިކަމަށް ކައުންސިލްތަކުން އެއްބާރުލުން ދޭތަން ނުފެންނަކަމަށްވެސް މިނިސްޓަރ ވިދާޅުވިއެވެ.\nއަދި އަސްލަމް ވިދާޅުވީ މާލޭގެ ރައްޔިތުންނަށް ބޯހިޔާވަހިކަން ކަށަވަރު ކޮށްދިނުމަށް ސަރުކާރުން ދަނީ މެދުކެނޑުމެއްނެތި މަސައްކަތްކުރަމުން ކަމަށެވެ.\nމާލެއިން ލިބިފައިވާ ބިން ދޫކޮށްލުމުން ފުލެޓެއް ނުވަތަ ގޯއްޗެއް ދިނުމަށް މި ސަރުކާރުން ވެފައިވާ ވައުދު ފުއްދުމުގެ ގޮތުން ހިންގާ ޕްރޮގުރާމުގެ ދަށުން ދޫކުރާނީ 1،200 ގޯތިކަމަށް މިއަދުގެ ޖަލްސާގައި މިނިސްޓަރ އަސްލަމް ވަނީ ވިދާޅުވެފައެވެ.\nއެގޮތުން އަސްލަމް ވިދާޅުވީ ރައީސް ނަޝީދުގެ ވެރިކަމުގައި ހިންގެވި ވެށިފަހި މާލެ ޕްރޮގުރާމުގެ ދަށުން ގޯތި ދޫކޮށްލި ބައެއް ފަރާތްތަކަށް ގޯތި ދޫނުކުރެވި ހުރިކަމަށާއި، މިހާރު އެ މަސައްކަތުގައި އޭނާއަށް ކުރެއްވޭނެ ކަމެއް ނެތްކަމަށްވެސް އަސްލަމް ވަނީ ވިދާޅުވެފައެވެ. ސަބަބަކީ މިހާރު އެމަސައްކަތް ކުރެވޭނީ ގާނޫނީ އިދާރާތަކުން ކަނޑައަޅާ ހަމަތަކުގެ ތެރެއިން ކަމަށް ވާތީ ކަމުގައި މިނިސްޓަރ އަސްލަމް ވިދާޅުވިއެވެ.\nވެށި ފަހި މާލެ ޕްރޮގްރާމަކީ މާލޭގައި ދިރިއުޅޭ ފަރާތްތަކުގެ ތެރެއިން ބޯހިޔާވަހިކަން އެންމެ ބޮޑަށް ބޭނުންވެފައިވާ ފަރާތްތަކަށް ހައްލެއް ހޯދާދިނުމުގެ ގޮތުން ކުރީގެ ރައީސް މުޙައްމަދު ނަޝީދުގެ ވެރިކަމުގައި ހިންގި ޕްރޮގްރާމެކެވެ.


Massood Ge Cargai Roakollithaa Maheh, Adhives Meehaku Hayyaru Nukurey - Vaguthu\nދިއެފްއެމްގެ ކުރީގެ ސީއީއޯ މަސްއޫދު ހިލްމީގެ ކާރުގައި ރޯކޮށްލިތާ އެއް މަސް ދުވަސްވީ އިރު ވެސް އެ މައްސަލައިގައި މީހަކު ހައްޔަރުކޮށްފައި ނުވާ ކަމަށް ފުލުހުން ވިދާޅުވެއްޖެއެވެ.\nމަސްއޫދުގެ ކާރުގައި ރޯކޮށްލާފައިވާ ކަމުގެ ރިޕޯޓް ފުލުހުންނަށް ލިބިފައި ވަނީ މިދިޔަ ދިސެމްބަރު މަހުގެ ހަތް ވަނަ ދުވަހުގެ ރޭ މެންދަމު 3:05 ހާއިރު ކަމަށް ފުލުހުން ވަނީ ކުރިން ވިދާޅުވެފައެވެ.\nއެ މައްސަލައިގެ އަދާހަމަ (އަޕްޑޭޓް) "ވަގުތު" އާއި ހިއްސާކުރައްވަމުން ފުލުހުްގެ މީޑިއާ އޮފިޝަލް ވިދާޅުވީ އެ މައްސަލައިގެ ތަހުގީގު އަދިވެސް ދަނީ ކުރިއަށް ކަމަށާއި އެ މައްސަލައިގައި އަދި މީހަކު ހައްޔަރު ނުކުރާ ކަމަށެވެ. "މައްސަލައިގެ ތަހުގީގު ކުރިއަށް ދަނީ. އެ މައްސަލައިގައި ހެކި ހޯދުމަށް ކުރަން ޖެހޭ މަސައްކަތް ކުރަމުން ދަނީ. އެ މައްސަލައިގައި އަދި މީހަކު ހައްޔަރެއް ނުކުރޭ." އޭނާ ވިދާޅުވިއެވެ.\nމަސްއޫދުގެ ކާރުގައި ރޯކޮށްލާފައި ވަނީ ލ.ފޮނަދޫ ޔޫތު ސެންޓަރު ކައިރީގައި ކާރު އޮއްވައެވެ. އެ ކާރުގައި ރޯކޮށްލި ކަމުގެ މައުލޫމާތު ފުލުހުންނަށް ލިބުމާއެކު ފޮނަދޫ ޕޮލިސް ސްޓޭޝަންގެ ފުލުހުން އެ ރޭ މެންދަމު 3:30 ހާއިރު އެތަނަށް ގޮސް ރޯވެފައިވާ އަލިފާންގަނޑު ނިއްވާލާފައިވާ ކަމަށް ވެސް ފުލުހުން ވަނީ ވިދާޅުވެފައެވެ.\nއެ ހާދިސާގައި ކާރުގެ ފަހަތުކޮޅު އެއްކޮށް އެނދުމުގެ ސަބަބުން ކާރު ވަނީ ބޭނުން ނުކުރެވޭ ވަރަށް ހަލާކު ވެފައި ކަމަށް ވާއިރު ކާރުގައި ރޯކޮށްލާފައި ވަނީ މީހަކު ނުވަތަ ބަޔަކު ގަސްދުގައި ކަމަށް ގަބޫލު ކުރެވޭ ހެކިތައް ފެންނަން ހުރިކަން ފާހަގަކޮށްލެވެއެވެ. އެ\nހެނަމަވެސް ހާދިސާ ހިނގިތާ މަހެއް ފާއިތުވެ ދިޔައިރު ވެސް މައްސަލައިގެ ތުހުމަތުގައި މީހަކު ހައްޔަރު ކޮށްފައި ނެތުމުން ބައެއް އާއްމުންވެސް ވަނީ ކަންބޮޑުވުން ފާޅުކޮށްފައެވެ. އަދި ތުހުމަތު ކުރެވޭ މީހާވެސް ހައްޔަރުކޮށްފައި ނުވާ ކަމަށާ، ފުލުހުން އެ މައްސަލަ އެކަށީގެންވާ ގޮތެއްގައި ނުބަލާކަމުގެ ތުހުމަތުވެސް ބައެއް އާއްމުން ވަނީ ކޮށްފައެވެ.\n"އެކަން ކުރި ކަމަށް ރަށުތެރޭގައި ވާހަކަ ދެކެވޭ ނުވަތަ ތުހުމަތު ކުރެވޭ މީހަކު އެބަހުރި. ނަމަވެސް ފުލުހުން އޭނާ ހައްޔަރު ކޮށްފައެއް ނުވޭ." ފޮނަދޫން މައުލޫމާތު ދިން މީހަކު ބުންޏެވެ.\nއިތުރު މީހަކު ބުނީ އަގުބޮޑު ވެހިކަލެއްގައި ރޯކޮށްލި މައްސަލައެއްގެ ތަޙްޤީޤު ފުލުހުން އެކަށީގެންވާ ގޮތެއްގައި ކުރަމުން ނުގެންދާ ކަމަށާއި އެކަމުގެ ސަބަބުން ރަށުގައި އިތުރު ބިރުވެރިކަމެއް ވެސް އުފެދިފައިވާ ކަމަށެވެ. "ކިހިނެއްތޯ އެނގޭނީ ދެން ރޯކޮށްލާނީ ކާކުގެ ވެހިކަލެއްގައި ކަމެއް؟ މިފަދަ ކަންކަން ކުރާ މީހުން އަވަހަށް ހައްޔަރު ކުރަން ޖެހޭ. މިއީ މުޖުތަމައަށް ހުރި ވަރަށް ބޮޑު ބިރެއް" ކަމަށެވެ.\nކާރު ރޯކޮށްލި މައްސަލައިގައި އެއްވެސް މީހަކު ހައްޔަރުނުކޮށް ދިގުލައިގެން ދާތީ މައްސަލަ އާއި ގުޅުން ހުރި ހެކިތައް ނައްތާލުމުގެ ފުރުސަތު ބޮޑެވެ.\nހުޅުމާލެ ފްލެޓެއްގައި ރޯވެއްޖެ\nޖެނުއަރީ 7, 2021 11:47\nތިޔަ ކަންތައްކުރީ ޓިނު އަދުރޭ ގެ ކާރު ޑުރައިވަރު ލޯޑު ކިޔާ މީހަކު\nޖެނުއަރީ 7, 2021 13:22\nމީހަކު ހައްޔަރު ކުރާނެކަމެއް ނެތް.


ހަވިއްތަ ފުޓްސަލް ޗެލެންޖު: މިސްކިްތމަގު އެންމެން ޓީމުން 7-1ގެ ބޮޑު މޮޅެއް ހޯދައިފި – Mikal News\nމުބާރާތުގެ5ވަނަ މެޗުގައި ދަދިމަގު ބީޓީގެ މައްޗަށް މިސްކިތްމަގު އެންމެން ޓީމުން ވަނީ 7-1ގެ ބޮޑު ކާމިޔާބީއެއް ހޯދާފައި\nހަވިއްތަ ފުޓްސަލް ޗެލެންޖުގެ ދެވަނަ ދުވަހުގެ ކުޅުމުން އެންމެ ބޮޑު ކާމިޔާބެީއެއް ހޯދާފައިވަނީ މިސްކިތްމަގު އެންމެގެ ގުޅުން (އެންމެން) ޓީމުންނެވެ. ރޭގެ މެޗުތަކުން މިސްކިތްމަގު އެންމެން ޓީމުގެ އިތުރުން މާލެގަމު އެފްސީ އާއި ހޯދަޑު ސްޕޯޓްސް ޖޫނިއާ ވަނީ މޮޅުވެފައެވެ. މިއީ މި ޓީމުތައް މުބާރަތުގައި ކުޅުނު ފުރަތަމަ މެޗެވެ. ގިނަ ސަޕޯޓަރުންތަކެއް ކުރިމަތީ މެޗުތައް ކުޅެވެމުން ދިޔައީ ވަރަށް ފޯރީގައެވެ.\nރޭ ކުޅެވުނު މުބާރާތުގެ4ވަނަ މެޗުގައި ވާދަކުރީ އޭ ގްރޫޕުގެ ދަޑިމަގު ޓީނޭޖަސް އާއި މާލެގަމު އެފްސީއެވެ. މިމެޗު ވާދަވެރިކޮށް ކުޅެ 2-1 ން ކާމިޔާބުކުރީ މާލެގަމު އެފްސީއެވެ. މިމެޗު އެއްވަރު ކުރުމަށް ދަޑިމަގު ޓީނޭޖަސް އަށް ލިބުނު ޕެނަލްޓީ ޖެހުމުން މާލެގަމު ކީޕަރު ދިފާޢުކުރީއެވެ. މިމެޗުގެ މޮޅު ކުޅުންތެރިއަކީ މާލެގަމު އެފްސީގެ ޖާޒީ ނަމްބަރު9ޝާނިފް އެވެ. ޝާނިފް އަކީ މާލެގަމު އެފްސީ ޓީމަށް ބޭރު އަވަށަކުން (ދޫނޑިގަން) ކުޅޭ ހަމަ އެކަނި ކުޅުންތެރިޔާއެވެ. މިގުރޫޕުގެ ފުރަތަމަ މެޗު ހޯދަޑު ސްޕޯޓްސް އިން ވަނީ އެފްސީ ދިގުވާނޑުގެ މައްޗަށް 1-0ން މޮޅުވެފައެވެ.\nމާލެގަމު އެފްސީ ޓީމުގެ ފުތަމަ މެޗު 2-1ން ކާމިޔާބުކުރި.\nމުބާރާތުގެ5ވަނަ މެޗުގައި، ބީ ގްރުޕުން މިސްކިތްމަގު އެންމެންގެ ގުޅުން އާއި ދަޑިމަގު ބީޓީ ބައްދަލުކުރި މެޗުން 7-1ގެ ބޮޑު ތަފާތަކުން މިސްކިތްމަގު އެންމެން ޓީމު ވަނީ ބޮޑު މޮޅެއް ހޯދާފައެވެ. މިއީ މިމުބާރާތުގެ މެޗެއްގައި މިހާތަނަށް އެންމެ ގިނަ ގޯލު ޖެހި މެޗެވެ. މިމެޗުގެ މޮޅު ކުޅުންތެރިއަކީ މިސްކިތްމަގު އެންމެން ޓީމުގެ ޖާޒީ ނަމަބަރު 12 އަލީ އިހުސާންއެވެ. މިގްރޫމޕުގެ ފުރަތަމަ މެޗުގައި އެފްސީ ފުނާޑު އާއި އެފްސީ ދަޑިމަގު ވާދަކުރި މެޗު ނިމިފައިވަނީ 3-3 ން ދެޓީމު އެއްވަރު ވެގެންނެވެ. ވުމާއެކު މިސްކިތްމަގު ޓީމަށް ދެވަނަ ބުރން ޖާގައެއް ލިބުމުގެ ފުރުސަތު ގާތްގަޑަކަށް ޔަގީން ވީއެވެ.\nމިސްކިތްމަގު އެންމެން ޓީމު 7-1ގެ ބޮޑު ތަފާތަކުން ފުރަތަމަ މޮޅު ހޯދި\nމުބާރާތުގެ6ވަނަ މެޗު، ރޭގެ ފަހު މެޗުގައި ނެރެގަނޑޮ އެފްސީއާއި ބައްދަލުކޮށް ހޯދަޑް ސްޕޯޓްސް ޖޫނިއާ މޮޅުުވީ 3-1 އިންނެވެ. މިމެޗުގެ މޮޅު ކުޅުންތެރިއަކީ ހޯދަޑް ސްޕޯޓްސް ޖޫނިއާގެ ހަސަން ވިފާގުއެވެ. ސީ ގްރޫޕުގައި އިއްޔެރޭ ކުޅެވުނު މެޗުން 5-3 ލަނޑުން ދަޑިމަގު ފަންން ޓީމު ވަނީ މޮޅުވެފައެވެ.\nހޯދަޑު ސްޕޯޓސް ޖޫނިއާ އިން ވަނީ 3-1ން ނެރަގަނޑޮ އެފްސީ ބަލިކޮށްފައެވެ.\nމިމުބާރާތުގައި މިރޭ ކުޅޭނީ ގްރޫޕް އޭ އިން ހޯދަޑު ސްޕޯޓްސް އާއި މާލެގަމު އެފްސީއެވެ. މިދެޓީމަކީ ވެސް ފުރަތަމަ މެޗުން މޮޅެއް ހޯދާފައިވާ ދެޓީމެވެ. ގްރޫޕު ބީ އިން އެފްސީ ފުނާޑު އާއި ބައްދަލުކުރާނީ ދަޑިމަގު ބީޓީ އެވެ. މިދެޓީމު ކުރިން ކޫލުނެ މެޗަށް ބަލާއިރު ފުނާޑު ޓީމު އެއްވަރުވެގެން 1 ޕޮއިންޓް ލިބިފައިވާއިރު ދަޑިމަގު ބީޓީ ވަނީ ބަލިވެފައެވެ. އަދި ގްރޫޕް ސީ އިން މިރޭ ގެ ފަހު މެޗުގައި ވާދަކުރާނީ ހޯދަޑު ސްޕޯޓްސް ޖޫނިއާއާއި ހޯދަޑް ސްޕޯޓްސް ޖޫނިއާ އެވެ. މިއީ ހޯދަދު އަވަށުގެ ދެޓީމެވެ. މިމެޗުން އެފްސީ ހޭޅިފަށޮ ބަލިވެއްޖެ ނަމަ މުބާރާތުގައި ކުރިޔަށް ދިއުމުގެ ފުރުސަތު ވަރަށް ބޮޑަށް ހަނިވެގެން ދާނެއެވެ. ހޯދަޑް ސްޕޯޓްސް ޖޫނިއާ ވަނީ އެމީހުނގެ ފުރަތަމަ މެޗުން މޮޅުވެފައެވެ.\nމުބާރާތުގެ 4-6 މެޗްގެ މޮޅު ކުޅުންތެރިން\nމިމުބާރާތުގައި ދަޑިމަގުން5ޓީމާއި ހޯދަޑުން3ޓީމުގެ އިތުރުން ދިގުވާޑެ، މިސްކިތްމަގު، ފުނާޑު އަދި މާލެގަމުން، ކޮންމެ އަވަށަކުން ޓީމެއް ވާދަކުރެވެ.\nމިމުބާރާތުގެ އިންތިޒާމުތައް ވަރަށް ފިރުހަމަ ކަމަށް ބެލުންތެރިން ފާހަގަ ކުރެއެވެ. ކޮންމެ ރެއަކުވެސް މުބާރާތުގެ3މެޗު ކުޅޭގޮތަށް ހަމަޖެހިފައިވާއިރު ފުރަތަމަ މަޗު ފަށާނީ 20:15 ގައި ދެވަނަ މެޗު 21:15 ގައި އަދި ފަހު މެޗު 22:15ގައެވެ.\nމުބާރާތުގެ މެޗް ޝެޑިއުލް\nހޯދަޑު އަވަށަކީ މީގެ އަހަރުތަކެއް ކުރިން،ފުވައްމުލަކުގެ ފުޓުބޯޅައިގައި ރަން ވަނަތަކެއް ވެސް ޙާސިލުކުރި އަވަށެވެ. އެގޮތުން އެންމެ ފުރަތަމަ ހޯދަޑު ޓީމަކަށް ރަށު ފެންވަރުގެ މުބާރާތެއް ކާމިޔާބުވީ ފައިސަލް ކަޕެވެ. އެއީ މިޙާރު ނާއިބު ރައީސް ފުވައްމުލަކުގެ އަވަށްތަކުގެ މެދުގައި ބޭއްވި މުބަރާތެކެވެ. އެއިގެ ފަހުން، 2001ގައި ހޯދަޑު ޖޫނިއަސް އިން ވަނީ އަތޮޅު މުބާރާތް ކާމިޔާބުކޮށް ޒޯން މުބާރާތުން ވެސް މޮޅުުވެ މާލޭގައި ކުރިން ބޭއްވި އަތޮޅު މުބާރާތުގައި ވެސް ދެ ފަހަރު ވާދަކޮށްފައި ވެއެވެ. ހޯދަޑު އަވަށުގައި މިހާރު އަންނަނީ ބޮޑު ސައިޒުގެ ޓާފް ދަނޑެއް އެޅުމުގެ މަސައްކަތް ކުރަމުންނެވެ.\nއަލަށް ހަދާ ހޯދަޑު ޓާފު ދަނޑު: ހޯދަޑު ޓީމު 2001 ޒޯން ޗެމްޕިއަންސް މުބާރާތުގައި\nގުޅުންހުރި މައުލޫތައް:ހޯދަޑު ސްޕޯރޓްސް, ކުޅިވަރު, ފުވައްމުލައް ސިޓީ ކުޅިވަރު


ކުނަހަންދޫ ކައުންސިލް އިދާރާގައި ހުރި އޭސީ ތަކާއި މިސްކިތުގައި ބަހައްޓާފައިހުރި އޭސީތަށް ސާވިސް ކޮއްދޭނެ ފަރާތެއް ހޯދުން\nލ.ކުނަހަންދޫ ކައުންސިލް އިދާރާގައި ހުރި އޭސީ ތަކާއި މިސްކިތުގައި ބަހައްޓާފައިހުރި އޭސީތަށް ސާވިސް ކޮއްދޭނެ ފަރާތެއް ހޯދަން ބޭނުންވެއެވެ.\nވީމާ، މި ކަމައް ޝައުގުވެރިވާ ފަރާތްތަކުން 15 ޖުލައި 2020 ވާ ބުދަ ދުވަހުގެ 13:00 އަށް ކައުންސިލްގެ އިދާރާއަށް ވަޑައިގެން މައުލޫމާތު ސާފުކުރުމަށްފަހު 23 ޖުލައި 2020 ވާ ބުރާސްފަތި ދުވަހުގެ 13:00 އަށް އަންދާސީ ހިސާބު ހުށަހެޅުއްވުން އެދެމެވެ.\nމަޢުލޫމާތު ސާފްކުރުމަށް ޙާޒިރުނުވާ ފަރާތްތަކުން ހުށަހަޅާ ޕްރޮޕޯޝަލް ބަލައެއްނުގަނެވޭނެއެވެ. މަޢުލޫމާތު ސާފުކުރަން ވަޑައިގަންނަވާއިރު އައިޑީކާޑު ނުވަތަ އައިޑީކާޑުގެ ކޮޕީއެއް ގެންނަންވާނެއެވެ. އަދި ކުންފުނި، އަމިއްލަ ފަރުދުންގެ ވިޔަފާރި ރަޖިސްޓްރީ ކޮއްފައިވާ ކަމުގެ ލިޔުމުގެ ކޮޕީއެއް ވެސް ގެންނަންވާނެއެވެ. އަދި ބަދަލްގައި މީހަކު ފޮނުވާނަމަ އެ ފޮނުވާ ފަރާތަކީ ކޮންފަރާތަކުން ހާޒިރުވި މީހެއްކަން އެގޭނެ ފަދަ ލިއުމެއް އޮންނަންވާނެއެވެ.\n16 ޛުލްގައިދާ 1441


މަސްތުވާތަކެތީގެ އޮޕަރޭޝަންތަކެއް ހިންގައި ހަ މީހަކު ހައްޔަރުކޮށްފި\nބުދަ ،23 ޖޫން 2021 / 11:51\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން އަތޮޅުތެރޭގައި ހިންގި މަސްތުވާތަކެތީގެ އޮޕަރޭޝަންތަކެއްގައި ހަ މީހަކު ހައްޔަރުކޮށް އެ މައްސަލަތައް ފުލުހުން ތަހުގީގު ކުރަން ފަށައިފިއެވެ.\nއެގޮތުން ހިންގި އެއް އޮޕަރޭޝަނަކީ ރ. ދުވާފަރަށް މަސްތުވާތަކެތި އެތެރެކުރަންއުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މި މަހު 21 ވަނަ ދުވަހު ހިންގި އޮޕަރޭޝަނެކެވެ. ދުވާފަރު ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި 29 އަހަރުގެ އަންހެނަކު ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ޖޫސްޕެޓީ ކޮތަޅެއް ފެނިފައިވެއެވެ. އަދި މައްސަލައާ ގުޅުންހުރި ކަމަށް ބެލެވޭ 32 އަހަރުގެ ފިރިހެނަކު މި މަހު 22 ވަނަ ދުވަހު ކޯޓު އަމުރެއްގެ ދަށުން ހައްޔަރުކޮށްފައިވެއެވެ.\nއޭގެ އިތުރުން، ގދ. ގައްދޫގައި މީހަކު މަސްތުވާތަކެތި ގެންގުޅޭ ކަމަށް ލިބުނު މައުލޫމާތަކާ ގުޅިގެންވެސް މި މަހު 21 ވަނަ ދުވަހު އޮޕަރޭޝަނެއް ހިންގާފައިވެއެވެ. ގައްދޫ ޕޮލިސް ސްޓޭޝަނުން ހިންގި އެ އޮޕަރޭޝަނުގައި 34 އަހަރުގެ މީހަކު ހައްޔަރުކޮށް ބަލައި ފާސްކުރިއިރު މަސްތުވާތަކެތިކަމަށް ބެލެވޭ އެއްޗެއްހުރި ހަތް ސެލޯފިންކޮޅު ފެނިފައިވެއެވެ.\nއަދިވެސް އޭގެ އިތުރުން، މ. މުލަކުގައި މީހަކު މަސްތުވާތަކެތި ގެންގުޅެ އެތަކެތީގެ ވިޔަފާރިކުރަމުންދާކަމަށް ފުލުހުންނަށް ލިބުނު މައުލޫމާތަކާ ގުޅިގެން މި މަހު 21 ވަނަ ދުވަހު ހިންގި އޮޕަރޭޝަނުގައި 19 އަހަރުގެ މީހަކު ހައްޔަރުކޮށްފައިވެއެވެ. މުލަކު ޕޮލިސް ސްޓޭޝަނުން ހިންގި އެ އޮޕަރޭޝަނުގައި އޭނާ ހައްޔަރުކޮށް ބަލައި ފާސްކުރުމުގެ ތެރޭގައި އޭނާ މަސްތުވާތަކެތި ދިރުވާލާފައިވާ ކަމަށް ބެލެވިގެން ހޮސްޕިޓަލަށް ގެންގޮސް އެތަކެތި އޭނާގެ ހަށިގަނޑުން ނަގާފައިވެއެވެ. އެގޮތުން، މަސްތުވާތަކެތި ކަމަށް ބެލެވޭ އެއްޗެއްހުރި 14 ސެލޯފިންކޮޅު ނަގާފައިވެއެވެ.\nކުޅުދުއްފުށީގައި ހިންގި މަސްތުވާތަކެތީގެ އޮޕަރޭޝަނެއްގައި 25 އަހަރުގެ މީހަކު މި މަހު 21 ވަނަ ދުވަހު ހައްޔަރުކޮށްފައިވެއެވެ. ކުޅުދުއްފުށި ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ސެލޯފިންކޮޅެއް ފެނިފައިވެއެވެ.\nއަދި މާލެއިން އދ. ދަނގެއްޗަށް މަސްތުވާތަކެތި އެތެރެކުރަންއުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެންވެސް މިމަހު 21 ވަނަ ދުވަހު މަސްތުވާތަކެތީގެ އޮޕަރޭޝަނެއް ހިންގާފައިވެއެވެ. ދިގުރަށު ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި، ދިގުރަށު ބަނދަރު ސަރަހައްދު ބަލައި ފާސްކުރިއިރު މަސްތުވާތަކެތި ކަަމަށް ބެލެވޭ އެއްޗެއްހުރި ދެ ރަބަރު ޕެކެޓު ފެނިފައިވެއެވެ. މި މައްސަލައާ ގުޅިގެން މިހާތަނަށް މީހަކު ހައްޔަރުކޮށްފައެއްނުވެއެވެ.\nއޭގެ އިތުރުން، ލ. މާވަށުގައި މީހަކު މަސްތުވާތަކެތި ގެންގުޅޭކަމަށް ތުހުމަތު ކުރެވިގެން މި މަހު 20 ވަނަ ދުވަހުގެ ރޭ އެ ރަށު އަތިރިމަތިން 45 އަހަރުގެ މީހަކު ހުއްޓުވައި ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ރަބަރު ޕެކެޓެއް ފެނިފައިވެއެވެ. މި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ގަން މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް ފަސް ދުވަހުގެ މުއްދަތު ދީފައިވެއެވެ.


vnews - 'Manmarziyan' ah inthizaaru kurintha? mihaaru cinema thakah athuvejje\n'މަމްމަރްޒިޔާން' އަށް އިންތިޒާރު ކުރިންތަ؟ މިހާރު ސިނަމާތަކަށް އަތުވެއްޖެ\nމަމްމަރްޒިޔާން ގެ މަންޒަރެއްގައި އަބީޝެކް އާއި ތާޕްސީ ޕަންނޫ - ޓްރޭލާއިން ނަގާފައިވާ ސްކްރީން ޝޮޓެއް\nބޮލީވުޑްގެ ފިލްމުތަކަށް ލޯބިކުރާ ފަރާތްތަކުން 'މަމްމަރްޒިޔާން' އަށް ކުރަމުން އައި އިންތިޒާރު ނިމުމަކަށް އައިސް ސްކްރީންތަކާއި ހަމައަށް އައީ އިއްޔެއެވެ.\nއިއްޔެ 'މަމްމަރްޒިޔާން' ސިނަމާތަކުގައި އަޅުވާފައިވާއިރު މި ފިލްމަކީ އަނޫރާގް ކެޝަޕްގެ ފިލްމެކެވެ. ފިލްމުގެ މުހިންމު ރޯލުތައް އަދާކޮށްފަވާ ކާސްޓުންގެ ތެރޭގައި އަބީޝޭކް ބައްޗަން އާއި، ތާޕްސީ ޕަންނޫ އާއި ވިކީ ކައުޝަލްއެވެ.\nސެޕްޓެމްބަރު 15 ގައި ފިލްމު އެޅުވި ނަމަވެސް އޭގެކުރިން އާންމުކުރި ފިލްމުގެ ޓްރެއިލާއާއި ބައެއް ލަވަތައް ވަނީ ބެލުންތެރިންނަށް ވަރަށް ކަމުގޮސްފައެވެ. އެގޮތުން ބޮލީވުޑްގެ ފަންނާނުންވެސް އަންނަނީ މި ފިލްމާ ބެހޭގޮތުން ތަފާތު އުފާވެރި ޝުއޫރުތައް ފާޅުކުރަމުންނެވެ.\nބީ-ޓައުންގެ ފަންނާނުން ޝޫއޫރުތައް ބަންޑުންކޮށްލީ ސޯޝަލް މީޑިއާއަށް\nއިންޑިއާގައި 'ބީ ޓައުން' އޭ ބުނެފިނަމަ އެދައްކަނީ ބޮލީވުޑްގެ ވާހަކައެވެ. އިންޑިއާގެ ފިލްމް އިންޑަސްޓްރީގެ ބައެއް ފަރާތްތަކުން ފާޅުކޮށްފައިވާ ޝުއޫރުތަކުގެ ތެރޭގައި 'މަމްމަރްޒިޔާން' އާއިމެދު ގަޔާވި މިންވަރާއި ފިލްމުގައި އެންމެ ކަމުދިޔަ ސީންތައްވެސް ފާހަގަކޮށް ފާޑުކިއާފައިވެއެވެ.\n'މަމްމަރްޒިޔާން' އާއި ގުޅޭ ގޮތުން ސޯޝަލް މީޑީއާގައި ފާޑުކީ މީހުންގެ ތެރޭގައި ފިލްމު އުފެއްދި އަނޫރާގްގެ ގާތް އެކުވެރިޔާ ކަރަން ޖޯހަރް އާއި އަނޫރާގްގެ ކުރީގެ އަނބިމީހާ އަދި ބަތަލާ ކަލްކީ ކޮއެޗިންވެސް ވަނީ ފިލްމުގެ ޑައިރެކްޓަރާއި ލީޑްރޯލް އަދާކުރި ތަރިންނަށް ވަރަށް ބޮޑަށް ތައުރީފް ކޮށްފައެވެ.\nފިލްމާ ބެހޭގޮތުން ކަރަން ޖޯހަރް ވަނީ ތާޕްސީ ޕަންނޫގެ ހުންރަުގެ މޮޅުކަން ފާހަގަކޮށް އޭނާގެ އެކްޓިން ހީވަނީ ކުރީގެ ވަރަށް ތަޖްރިބާހުރި ތަރިއެއްގެ އެކްޓީން ހުންނާނެ ފަދަ ކުޅަދާނަ ގޮތަކަށް ކަމަށް ބުނެފައެވެ.\nފިލްމާ ބެހޭގޮތުން ބޮލީވުޑްގެ ތަރި ސްވަރާ ބަސްކަރް ބުނީ މިއީ ވަރަށް ސަޅި ފިލްމެއް ކަމަށާއި ސަޅިވަނީ މީގެކުރިން ހިތަށްވެސް ނާރަފަދަ ގޮތަށް މިޒަމާނުގެ ލޯބި ފިލްމުގެ މަންޒަރުތަކުން ދައްކާދީފައިވާލެއް ފުރިހަމަކަން ކަމަށެވެ.\nސަނީ ކައުޝަލް އާއި ނޭހާ ދުޕިއާވެސް ވަނީ ފިލްމުގެ މޮޅުކަން ފާހަގަކޮށް ލީޑް ތަރިންގެ ހުނަރުވެރިކަމަށް ތައުރީފް ކޮށްފައެވެ. ފިލްމުގެ މަންޒަރުތަކާއި އެކްޓިން އާއި މިއުޒިކްވެސް ވަރަށް ރީތި ކަމަށް ނޭހާ ބުންޏެވެ.\nމި ފަންނާނުންގެ ފާޑު ކިއުންތައް ބަލާފައި ބެލެވެނީ 'މަމްމަރްޒިޔާން' އަކީ ކާމިޔާބު މޮޅު ފިލްމަކަށް ވާނެ ކަމަށެވެ. އެހެންނަމަވެސް އެކަން އިނގޭނީ ސިނަމާތަކުން ހޯދާ އާމްދަނީގެ މައްޗަށް ބިނާ ކޮށެވެ.


ކުޑަ ކުއްޖަކަށް ޖިންސީގޯނާ ކުރި މައްސަލައާއި ގުޅިގެން ރައީސް ކަމާ ބެހޭ އިދާރާދަތުގެ ވެރިންނާ މަޝްވަރާކުރައްވައިފި ! | | Sangu News\nކުޑަ ކުއްޖަކަށް ޖިންސީގޯނާ ކުރި މައްސަލައާއި ގުޅިގެން ރައީސް ކަމާ ބެހޭ އިދާރާދަތުގެ ވެރިންނާ މަޝްވަރާކުރައްވައިފި !\n18 ޖެނުއަރީ 2020 - 07:48\nރައީސް އޮފިހުގައި ބެއްވި ބައްދަލުވުން --- ފޮޓޯ: ރައީސް އޮފީސް\nގއ. ކަނޑުހުޅުދޫގައި އުމުރުން ދެ އަހަރުގެ ތުއްތު އަންހެން ކުއްޖަކަށް ޖިންސީ ގޯނާ ކުރި މައްސަލައާއި ގުޅިގެން ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ކަމާބެހޭ އިދާރާތަކުގެ އިސްވެރިންނާ ބައްދަލުކުރައްވައި މަޝްވަރާކުރައްވައިފިއެވެ.\nމުލިއާގޭގައި ބޭއްވެވި މި ބައްދަލުކުރެއްވުމުގައި މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް، ޝިދާތާ ޝަރީފާއި، މިނިސްޓަރ އޮފް ހޯމް އެފެއާޒް އައްޝައިޚް ޢިމްރާން ޢަބްދުﷲ ގެ އިތުރުން، ސަރުކާރުގެ ބައެއް އިސްވެރިން ބައިވެރިވެވަޑައިގެންނެވިއެވެ.\nމި ބައްދަލުކުރެއްވުމުގައި މަޝްވަރާކުރެއްވި ކަންތައްތަކުގެ ތެރޭގައި މި ހާދިސާއާ ގުޅިގެން އަނިޔާ ލިބިފައިވާ ކުއްޖާއަށް ބޭނުންވާ ޞިއްޙީ އެހީތެރިކަން ފޯރުކޮށްދިނުމުގެ އިތުރުން، އެ ކުއްޖާގެ ސަލާމަތާއި ރައްކާތެރިކަން ކަށަވަރުކުރުމުގެ ގޮތުން އަޅަމުންދާ ފިޔަވަޅުތަކާ ބެހޭގޮތުންނެވެ.\nރައީސުލްޖުމްހޫރިއްޔާ ވަނީ މި ޢަމަލު އެންމެ ހަރުކަށި އިބާރާތުން ކުށްވެރިކުރައްވާފައެވެ. މީގެ އިތުރުންވެސް އަނިޔާ ލިބިފައިވާ ކުއްޖާއަށް އިންސާފު ހޯދައިދިނުމަށާއި ކުށްވެރިންނަށް ޙައްޤު އަދަބު ދިނުމަށް މި މައްސަލަ ވީހާވެސް ރަނގަޅަށް ބައްލަވައިދެއްވުމަށް ރައީސުލްޖުމްހޫރިއްޔާ ވަނީ ކަމާ ބެހޭ އިދާރާތަކުގެ އިސްވެރިންގެ އަރިހުން އެދިވަޑައިގެންފައެވެ.


Fuluhunge therey harukashi fikureh neh: Imran\nފުލުހުންނަށް ޝަރަފުގެ ނިޝާނާއި ކުލަ ދިނުމުގެ ރަސްމިއްޔާތެއްގައި ހޯމް މިނިސްޓަރު އިމްރާން އަބްދުﷲ -- ފޮޓޯ: ހޯމް މިނިސްޓްރީ\nހައްދުފަހަނަ އެޅުމާއި ދީނީ ހަރުކަށި ފިކުރު ފުލުހުންގެ މުއައްސަސާގެ ތެރެއަށް ފެތުރިފައިވާ ކަމަށް ބުނެ އަމާޒު ވެފައިވާ ތުހުމަތުތަކަށް ހޯމް މިނިސްޓަރު އިމްރާން އަބްދުﷲ މިއަދު އިންކާރު ކުރައްވައިފި އެވެ.\nހައްދުފަހަނަ އެޅުމާއި ދީނީ ހަރުކަށި ފިކުރު ފެތުރުން ހުއްޓުވަން ފުލުހުން ނުކުޅެދިފައިވާ ކަމަށް ތުހުމަތުކޮށް، މިއަދު ރައްޔިތުންގެ މަޖިލީހުގައި ހޯމް މިނިސްޓަރަށް ވަނީ ގިނަ މެންބަރުންގެ ސުވާލުތައް އަމާޒުވެފަ އެވެ.\nމިނިސްޓަރު ވިދާޅުވީ ދީނީ ހަރުކަށި ފިކުރު ފެތުރުމުގެ މައްސަލަތައް ރަނގަޅަށް ތަހުގީގު ކުރެވިފައި ނުވަނީ ފުލުހުންގެ ތެރޭގައި އެފަދަ ފިކުރުގެ ބަޔަކު އުޅޭތީ ކަމަށް ގަބޫލު ނުކުރައްވާ ކަމަށެވެ. އަދި އެކަންކަން ބެލުމުގައި ފުލުހުން ފެއިލް ވެފައިވާކަން ވެސް ގަބޫލު ކުރައްވަން އިމްރާން މިއަދު ވަނީ ދެކޮޅު ހައްދަވާފަ އެވެ.\n"ދީނީ ހަރުކަށި ފިކުރުގެ އަމަލުތައް 2007 ވަނަ އަހަރުން ފެށިގެން މިދަނީ ތަކުރާރުވަމުން. އެކަން ހުއްޓުވުމަށް އެކަށީގެންވާ މަސައްކަތްތަކެއް ކުރެވިފައި ނުވާކަން ގަބޫލު ކުރަން. އެކަމަކު އެއީ ހަމައެކަނި ފުލުހުންގެ ޒިންމާއެއް ނޫން. އެކަން ކުރެވޭނީ ދައުލަތުގެ ހުރިހާ މުއައްސަސާތަކެއް އެކުގައި މަސައްކަތް ކޮށްގެން،" އިމްރާން ވިދާޅުވި އެވެ.\nއޭގެ އިތުރުން، ހަރުކަށި ފިކުރު ފުލުހުންގެ ތެރޭގައި ފެތުރޭތޯ ބެލުމުގެ މަސައްކަތް ފުލުހުންގެ އިސްވެރިންނާ ގުޅިގެން ކުރައްވަމުން ގެންދަވާ ކަމަށާއި، އެފަދަ ކަމަކަށް ޖާގަ ނުދެއްވާނެ ކަމަށް ވެސް އިމްރާން މިއަދު ވަނީ ތަކުރާރު ކުރައްވާފަ އެވެ.\nއިމްރާން ވިދާޅުވި ގޮތުގައި މިހާރުގެ ގާނޫނުތައް ތަންފީޒު ކުރުމުގައި ފުލުހުންނަށް އެއްވެސް ހުރަހެއް ނެތެވެ. އަދި ޓެރަރިޒަމް ގާނޫނަށް ދާދި ފަހުން ގެނައި އިސްލާހުތަކާއެކު، ޓެރަރިޒަމް ހުއްޓުވުމަށް ގިނަ މަސައްކަތްތަކެއް ކުރެވި، ޓެރަރިޒަމަށް ހިތްވަރުދޭ ޖަމާއަތްތަކުގެ ބަޔަކު ހައްޔަރުކޮށްފައި ވެއެވެ.\nޑރ. އަފްރާޝީމް އަލީގެ މަރުގެ ތަހުގީގު ރިޕޯޓާ ގުޅިގެން ހާމަވެފައިވާ މައުލޫމާތުތަކަށް ފުލުހުން އަޅާފައިވާ ފިޔަވަޅުތަކާ ގުޅޭގޮތުން، މެންބަރަކު ކުރެއްވި ސުވާލަކަށް ޖަވާބު ދެއްވަމުން، އިމްރާން ވިދާޅުވީ، އެ ރިޕޯޓް ނެރުމާއެކު މަރުތައް ބަލާ ކޮމިޝަނުގެ އިތުރުން ޕްރޮސެކިޔުޓާ ޖެނެރަލް (ޕީޖީ) އާއި ފުލުހުންގެ އިސްވެރިންނާއެކު ދެ ފަހަރެއްގެ މަތިން ބައްދަލު ކުރެއްވި ކަމަށެވެ.\nއަދި އެ ރިޕޯޓަށް ލިބިފައިވާ ހެކިތަކާއި ބަޔާންތަކުގެ އަލީގައި ވަގުތުން ވަގުތަށް ހައްޔަރުކޮށް، ދައުވާ ކުރެވޭނެ މީހަކު ނުވަތަ ބަޔަކު ތިބިތޯ ކޮމިޝަނުގެ މެންބަރުންގެ ކިބައިން އެދިވަޑައިގެންނެވި ކަމަށެވެ.\n"އެންމެ ފުރަތަމަ ބައްދަލުވުމުގައި ކޮމިޝަނުން ވިދާޅުވީ އެފަދަ މީހަކު ހުރި ކަމަށް ދަންނަވަން ދައްޗޭ. ދެން އަޅުގަނޑު ދެންނެވި، 24 ގަޑިއިރު ތެރޭގައި އެ ރިޕޯޓު އަލުން ދިރާސާކޮށް އެފަދަ މީހަކު ނުވަތަ ބަޔަކު ތިބިތޯ ބައްލަވާ ދެއްވަން. އެކަމަކު އަދި މިހާތަނަށް އެކަން ފާހަގަ ކޮށްފައެއް ނުވޭ،" އިމްރާން ވިދާޅުވި އެވެ.\nއިމްރާން ވިދާޅުވި ގޮތުގައި، ރިޔާސީ ކޮމިޝަންގެ 121 ސޮފުހާގެ ރިޕޯޓުގައި ހައްޔަރުކުރެވޭނެ އަދި ދައުވާއެއް އުފުލޭނެ މީހަކު ނެތުމަކީ ވިސްނަންޖެހޭ ކަމެއް ކަމަށެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ޓެރަރިޒަމް + އިމްރާން އަބްދުﷲ ދީނީ އިލްމުވެރިން މިނިސްޓްރީ އޮފް ހޯމް އެފެއާޒް


އަލްބަޔާން ރޭޑިއޯގެ ޚަބަރުތައް (9 ރަމަޟާން 1437ހ) – ۞ Haqqu.info\nއަލްބަޔާން ރޭޑިއޯގެ ޚަބަރުތައް (9 ރަމަޟާން 1437ހ)\n16/06/2016 14/07/2016 ޙައްޤު ނިއުސް ޓީމް\n9 ރަމަޟާން 1437ހ.\nއަންބާރު ވިލާޔަތުގެ ރަމާދީގެ އިރުހުޅަނގުން އަލްބު ރިޝާހްގައި ތިބި ޞަފަވީންނާއި އެމީހުންގެ ލަޝްކަރު ފުނުޑާލުމަށްފަހު މުޖަހިދުންވަނީ ޖަރައިޝީ ސަރަހައްދާ ހަމައަށް ކުރިއަށް ވަދެގަނެފައެވެ.\nމުޖާހިދުންވަނީ ޞަޙާވަތުގެ ލަޝްކަރުތަކާއި އިލްޙާދު ކުރުދީން ޙަލަބުގެ ރަށްފުށު ހިސާބުތަކަށް ދިންހަމަލާތަކަކަށް ކާމިޔާބުކަމާއެކު ހުރަސްއަޅާ އަދި ޙަލަބުގެ އިރުމަތީ ރަށްފުން އިތުރު2އަވަށްވަނީ ދަޥްލަތުގެ ބާރުގެ ދަށަށް ގެނެސްފައެވެ.\nވިލާޔާތު ފައްލޫޖާގެ ޝުހަދާ އަވަށުގެ ކޮޅުން މުޖާހިދުންވަނީ2އިސްތިޝްހާދި ހަމަލައެއްދީ ޞަފަވީންގެ ސިފައިންނާއި ރާފިޟީންގެ ހަނގުރާމަވެރިންނަށް ބޮޑެތި ގެއްލުންތަކެއް ދީފައެވެ.\nވިލާޔަތު ދިލްޖާގެ މަޚްމޫރުގެ ހުޅަނގުން މުޖާހިދުންވަނީ ޞަފަވީންނަށް އަމާޒުކޮށް އިސްތިޝްހާދީ ހަމަލާއެއް އަމާޒުކޮށްފައެވެ.\nވިލާޔަތު ހަމާގައި ރައްގާއާއި އަތިރިއްޔާ ދެމެދުގައިވައި ނުޞައިރީންގެ ގިނަ ޗެކްޕޮއިންޓްތަކަކަށް މުޖަހިދުންވަނީ ހަމަލާތައް އަމާޒުކޮށްފައެވެ.\nވިލާޔަތު އަންބާރުގެ އުތުރާއި އުތުރުހުޅަނގު ރަމާދީގައި މުޖާހިދުންވަނީ ޞަފަވީންނާއި ޞަޙަވާތުންގެ ބާރުދަށުގައިވާ ސަރަހައްދުތަކަށް ބޮޑެތި ހަމަލާތަކެއް ދީފައެވެ. އަދި ވަރުގަދަޔަށް ހިނގި ކުރިމަތިލުންތަކުގައި މުޖާހިދުންވަނީ އަލްބު ރިޝާހްގެ ސަރަހައްދު އެއްކޮށް މުޖާހިދުންގެ ބާރުގެ ދަށައް ގެންގޮސްފައެވެ. އަދި މިކުރިމަތިލުންތަކުގައި ދުޝްމަނުންގެ ގިނައަދަދެއްގެ ސިފައިން މަރާލައި، އެމީހުންގެ 11 އުޅަނދެއް ރޯކޮށްލާފައެވެ. އަދި ޣަނީމާގެ ގޮތުގައި ގިނަ ހަތިޔާރާއި ވަޒަނުގެ އިތުރުން5ހަމަރ ވަނީ ހޯދާފައެވެ.\nމީގެ އިތުރުން އުތުރު ރަމާދީގެ އަލް ޖަރަޔީޝީ ސަރަހައްދުގައި ޚިލާފަތުގެ ސިފައިން ޞަފަވީންނާއި ރަފިޟީންގެ ގިނަ ބެރެކްސް ތަކާ މަރުކަޒުތަކަށް ދިން ހަމަލާތަކުގެ މުރުތައްދުންގެ 30 މީހުންވަނީ މަރާލާފައެވެ. އަދި މުޖާހިދުންވަނީ އެސަރަހައްދުގައި ހުރި އެންމެ ބޮޑު ބޭސް މުޖާހިދުންގެ ބާރުގެދަށައް ގެނެސް އެސަރަހައްދުގައި ހުރި ގިނަ ބެރެކްސްތަކެއް ހަލާކުކޮށްލާ5އުޅަނދު ރޯކޮއްލާ އަދި ޣަނީމާގެގޮތުގައި ކޮންމެވެސް ވަރަކަށް ހަތިޔާރާއި ވަޒަން ހޯދާފައެވެ.\nޞަޙަވާތުގެ މުރުތައްދުންވަނީ ނަޞާރާ ކޯލިޝަންގެ ޖެޓުތަކުގެ އެހީގައި ތައިލް ބައްތަލް އަވަށައް ހަމަލާދޭން މަސައްކަތްކޮށްފައެވެ. އެތައް ގަޑިއިރުތަކެއް ވަންދެން ކުރިޔަށް ދިޔަ ހަމަލާ ބަދަލުކުރުމުގައި މުޖާހިދުންވަނީ މުރުތައްދުންގެ ހަމަލާ ނާކާމިޔާބުކޮއްލާ މައިން ވަޅުގަނޑުތަކާ ދިމާލަށް ފައްސާލާފައެވެ. މީގެތެރެއިން އެއްބައި މައިންތައް އެމީހުންގެ މަށްޗައް ގޮވާ ޓޭންކެއްވަނީ ހަލާކުވެފައެވެ. އަނެއްބައި މުރުތައްދުންވަނީ ނާކާމިޔާބާއެކީ ފިލާ ރައްކާވެފައެވެ.\nއިލްޙާދު ކުރުދީންވަނީ ރޫސީންގެ ޖެޓުތަކުގެ އެހީގައި އުތުރު ރަށްފުށުގައި އޮންނަ ތައިލް ޤަރާހްއަށް ހަމަލާދީ ވަދެގަންނަން މަސައްކަތްކޮށްފައެވެ. ރޫސީގެ ޖެޓުތަކުންވަނީ އެސަރަހައްދަށް މިސައިލްއާއި ކްލަސްޓަރ ބޮން ބޭނުންކޮށްގެ 52 ވައިގެ ހަމަލާ ދީފައެވެ. ނަމަވެސް މުޖާހިދުންވަނީ މިހަމަލާ ނާކާމިޔާބު ކޮށްލާ އެމީހުން6މީހަކު މަރަލާ 15 މީހަކު ޒަހަމްކޮށްލާފައެވެ.\nމީގެ އިތުރުން މުޖާހިދުންވަނީ އުތުރު ރަށްފުށުގެ ދެ އަވަށެއްކަމަށްވާ ޖަގީ އަދި މަޢަސަރިނިއްޔާ އަލުންއަނބުރާ ދަޥްލަތުގެ ބާރުގެ ދަށައް ގެނެސްފައެވެ.\nއަހަރުމެންގެ އަޚް އަބޫ ތުރާބް އަލް އަންސާރީ ވަނީ ހުޅަނގު މަޚްމޫރުގައި ޞަފަވީންނާއި ރަފިޟީންގެ ލަޝްކަރުތަކަށް އަމާޒުކޮށް އިސްތިޝްހާދީ ހަމަލާއެއްދީފައެވެ. މިހަމާލާގައި އެމީހުންގެ ގިނަބަޔަކުވަނީ މާރާލެވިފައެވެ. އަދި އެޔަށްފަހު އެސަރަހައްދަށް މުޖާހިދުން ދިން ހަމަލާތަކުގައި 1 ޓީ-52 ޓޭންކަރަކާއި މީހުން އުފުލާ އުޅަނދުތަކެއްވަނީ ހަލާކުކޮށްލާފައެވެ. މާތް ﷲ އަހަރުމެންގެ އަޚާގެ ޝާހާދަތު ޤަބޫލްކުރައްވާށި.\nހަމާގައި ރައްޤާއާއި އަތިރިއްޔާ ދެމެދުގައިވައި ނުސައިރީންގެ ގިނަ ޗެކްޕޮއިންޓްތަކަކަށް މުޖަހިދުންވަނީ ހަމަލާތަކެއްދީ އެމީހުންގެ ގިނަ ސިފައިންތަކެއް މަރާލާފައެވެ. މީގެ އިތުރުން ޓޭންކަރަކާއި ބީއެމްޕީއެއް ވަނީ ހާލާކުކޮށްލާފައެވެ. އަދި މުޖާހިދުންވަނީ ޣަނީމާގެ ގޮތުގައި ވޮޒްޑިކާ ޓޭންކަރަކާއި، ބީއެމްޕީއެއްގެ އިތުރުން ހަތިޔާރާއި ވަޒަން ހޯދާފައެވެ.\nއަރުމެންގެ އަޚް އަބޫ ޚާލިދް އަލް އިންގޫޝީ ޚައިރު އަވަށުގެ ޕެނަރޯމާ ޗެކްޕޮއިންޓަކުގައި ތިބި ނުޞައިރީންގެ ބައިގަނޑަކަށް އަމާޒުކޮށް އިސްތިޝްހާދީ ހަމަލާއެއްދީފައެވެ. މިހަމަލާއަށް ފަހު މުޖާހިދުންވަނި އެޗެކްޕޮއިންޓަށް ހަމަލާދީފައެވެ. މާތް ﷲ އަހަރުމެންގެ އަޚާގެ ޝާހާދަތު ޤަބޫލްކުރައްވާށި.\nގަހްތާނިއްޔާ ސަރަހައްދުގައި ކުރުދީންގެ އުޅަނދެއްގައި އެއްޗެއް ގޮއްވާލައިގެން ދިން ހަމަލާގައި ވަނީ އެކަކު މާރާލާ އަނެކަކު ވަރަށް ބޮޑަށް ޒަހަމްކޮށްލާފައެވެ.\nޚިލާފަތުގެ ލަޝްކަރުން މެދު އަދި ލުއި ހަތިޔާރު ބޭނުންކޮށްގެން ޚާން ބަނީ ސާދުގެ އަންބަކިއްޔާ ސަރަހައްދުގައި ޞަފަވީންގެ އުޅަނދަކަށް ހަމަލާދީ އެމީހުންގެ2މީހުންވަނީ މަރާލާފައެވެ.\nޚިލާފަތުގެ ސިފައިންވަނީ ހާދިޘާ ސަރަހައްދުގައި ޞަފަވީންނާއި ޞަޙަވާތުން އެއްވާ ހިސާބުގަނޑަކަށް ބަރު ހަތިޔާރުބޭނުންކޮށްގެ ގިން ހަމަލާތަކެއްދީފައެވެ. އަދި ހާދިޘާ ޑޭމްއާއި ސަކްރަން ގެ ދެމެދުގައިވާ މަގުގައި ޞަފަވީންގެ ޓްރަކެއްގައި އެއްޗެއްގޮއްވާލާ އޭގާއިތިބި އެންމެންވަނީ މާރާލާފައެވެ.\nޚިލާފަތުގެ ސިފައިންވަނީ ރަފިޟީންގެ ލަޝްކަރެއްގެ އިސް ކޮމާންޑަރުކަމަށްވާ އައްމާރު އަލް އައްޒަވީއަށް ހަމަލާދީ ޒަހަމްކޮށްލާފައެވެ. މިހަމަލާ ދީފައިވަނީ ރާފިޟީންގެ ސަރުކާރުން އޭނަޔާ މަޤާމް ހަވާލުކުރިތާ ކުޑަ ވަގުތު ކޮޅޭއްގެ ތެރޭގައެވެ.\nމުޖާހިދުންވަނީ އަބޫ ރިފާ ޗެކްޕޮއިންޓެއްގައި މިސްރުގެ މުރުތައްދު ލަޝްކަރަށް ނިސްބަތްވާ ވައިޕީއާރު އުޅަނދެއްގައި އެއްޗެއްގޮއްވާލާ، އެއުޅަނދާއި އޭގައި ތިބިހާ ބަޔެއްގެ ދުވަސްވަނީ ދުއްވާލާފައެވެ.\nޚިލާފަތުގެ މުޖާހިދެއް ވަނީ ޕެރިސްގެ ލެސް މިޔުރެކްސް ސަރަހައްދު ނައިބު ޕޮލިސް ޗީފްއާއި އަދި ޕޮލިހުގައި އުޅޭ އޭނާގެ އަންހެނުންގަޔަށް ވަޅިހަރާ މަރާލާފައެވެ. މިހަމަލާއަށްފަހު އެއަޚާވަނީ ޝަހީދުވެގެން ގޮސްފައެވެ. ﷲ އެއަޚާ ޝަހީދުންގެތެރޭގައި ޤަބޫލްކުރައްވާށި.\nޖާހިލިއްޔަތުގެ މައްސަލަތައް: ޖާހިލިއްޔަތުގެ އަހުލުވެރިންނާއި އިސްލާމްދީން ޚިލާފުވި އެންމެ މުހިއްމު މައްސަލަތައް\nއަލްބަޔާން ރޭޑިއޯގެ ޚަބަރުތައް (10 ރަމަޟާން 1437ހ)


Keerithi Nabiyyaa ge namoonaa: Aailaagai Ekaleygefaanuge khulgufulhu | Mihaaru\nކީރިތި ނަބިއްޔާގެ ނަމޫނާ: އާއިލާގައި އެކަލޭގެފާނުގެ ޚުލްޤުފުޅު\n21 މެއި 2019 - 11:17\nއިސްލާމީ ނަޒަރުން ބަލާއިރު ކޮންމެ މީހަކުވެސް އެ މީހެއްގެ އާއިލާގެ ކަންކަމަށް ސަމާލުކަން ދީ އެކަންކަން ބެލެހެއްޓުމަކީ ލާޒިމު ކަމެކެވެ. ވަކިން ޚާއްޞަކޮށް ފިރިމީހާ ގެ މަސްއޫލިއްޔަތު މިކަމުގައި ބޮޑެވެ. މި މަސްއޫލިއްޔަތު އަދާ ކުރެއްވުމުގައި އަޅުގަނޑުމެންގެ މާތް ނަބިއްޔާ، ޞައްލަﷲ ޢަލައިހި ވަސައްލަމް، ވަނީ އެންމެ ރީތި ނަމޫނާ ދައްކަވައި ދެއްވައިފަ އެވެ. އެކަލޭގެފާނު ހަދީސް ކުރެއްވި އެވެ. "ތިޔަބައިމީހުންގެ ތެރެއިން އެންމެ ހެޔޮ މީހަކީ އެމީހެއްގެ އަހުލުންނަށް އެންމެ ހެޔޮ މީހާ އެވެ.\nތިމަންކަލޭގެފާނަކީ ތިމަންކަލޭގެފާނުގެ އަހުލުންނަށް ހެޔޮވުމުގައި ތިޔަބައިމީހުންކުރެ އެންމެ ހެޔޮ މީހާއެވެ." ޢާއިޝަތުގެފާނުގެ ކިބައިން ރިވާވެގެންވާ މި ހަދީސުން އެނގިގެން ދަނީ އިސްލާމްދީނުގެ މަތިވެރިކަމާއި ކީރިތި ރަސޫލާގެ މަތިވެރި ޚުލްޤުފުޅެވެ. އަނބިމީހާ އާއި ދަރިންނަށް ހެޔޮކޮށް ހިތުން ވެގެން މިދަނީ ކުރެވޭ ހެޔޮ ޢަމަލުތަކުގެ ތެރެއިންނެވެ. އެކަންކުރާ މީހާ ބެލެވިގެން މިދަނީ މީސްތަކުންކުރެ އެންމެ ހެޔޮ މީހާ ކަމުގައެވެ.\n"ތިޔަބައިމީހުންގެ ތެރެއިން އެންމެ ހެޔޮ މީހަކީ އެމީހެއްގެ އަހުލުންނަށް އެންމެ ހެޔޮ މީހާ އެވެ. ތިމަންކަލޭގެފާނަކީ ތިމަންކަލޭގެފާނުގެ އަހުލުންނަށް ހެޔޮވުމުގައި ތިޔަބައިމީހުންކުރެ އެންމެ ހެޔޮ މީހާއެވެ." ޢާއިޝަތުގެފާނުގެ ކިބައިން ރިވާވެގެންވާ ހަދީސް\nނަބިއްޔާގެ ނަމޫނާ އަށް ބަލައިލާއިރު އެކަލޭގެފާނު އަނބިއަނބިކަނބަލުންނާ ހެޔޮގޮތުގައި މުޢާމަލާތު ކުރެއްވެވި އެވެ. ގޭތެރޭގެ މަސައްކަތްތަކުގައި އެކަނބަލުންނާ އެކު ބައިވެރިވެ ވަޑައިގެންނެވި އެވެ. ލޯތްބާއި އޯގާތެރިކަމާއި އަޅާލުން ދެއްވެވި އެވެ. އަނބިންގެ މެދުގައި އަދުލުވެރިކަން ދެމެހެއްޓެވި އެވެ. ޣީރަތްތެރިކަމުގެ (ޖެލަސްވުމުގެ) ސަބަބުން ބައެއްފަހަރު އުފެދޭ ނުތަނަވަސްކަން ވެސް ފަސޭހަކަމާ އެކު ހައްލުކުރައްވަ އެވެ. އަދި ބައެއް ފަހަރު އެކަނބަލުންނާ ސަމާސާވެސް ކުރައްވަ އެވެ.\nމިގޮތުން ޢާއިޝަތުގެފާނުގެ މޫނުފުޅުގައި ރަތްކުލަ ހުންނާތީ "ޙުމައިރާ" އޭ ވިދާޅުވެ ގޮވާލައްވަ އެވެ. އަނެއްބައި ފަހަރު ލޯބިކޮށްލެއްވުމުގެ ގޮތުން "ޢާއިޝް" އޭ ގޮވާލައްވަ އެވެ. އެކަމަނާއާ އެކު ކުޅެން އަންޞާރިއްޔަ ޒުވާން ކަނަބަލުންނަށް ދަޢުވަތު ދެއްވަ އެވެ. ޚަދީޖަތުގެފާނަށް ކުރައްވަވާ ގަދަރާއި އިހުތިރާމުގެ ދަށުން އެކަމަނާގެ ރައްޓެހިންނަށް ވެސް ހެޔޮކޮށް ހިއްތެވި އެވެ. ކީރިތި ރަސޫލާގެ ދަރިދަރިކަލުންނާއި ކަނބަލުންނަށް ހެޔޮކޮށް ހިއްތެވި އެވެ. ދަރިދަރިކަނބަލުން އެކަލޭގެފާނަށް ޒިޔާރަތް ކުރައްވާއިރު އިހުތިރާމް ކުރެއްވުމުގެ ގޮތުން ތެދުވެ ވަޑައިގަންނަވަ އެވެ. ކާފަދަރިދަރިކަލުންނާ އެކު ސަމާސާ ކުރައްވައި ކުޅިވަރު ކުޅުއްވާ ހައްދަވަ އެވެ.\nއެކަލޭގެފާނު ނަމާދުފުޅު ކުރައްވާއިރު އެއިން ތުއްޕުޅު ބޭފުޅަކު ބުރަކަށިފުޅު މައްޗަށް އެރުއްވިއަސް އޯގާތެރިކަމާ އެކު އެކަމަށް ވަގުތު ދެއްވަ އެވެ. ގޭތެރޭގައި އަމިއްލަ ބޭނުންފުޅުތައް ސީދާ އަމިއްލަ އަށް ކުރައްވަވަ އެވެ. މިގޮތުން ހެދުންކޮޅު ވީދިއްޖެނަމަ ފެއްސެވުމާއި ފައިވާންޖޯޑުކޮޅު ހަލާކު ވެއްޖެނަމަ ހެއްދެވުން ފަދަ ކަންކަން އަމިއްލަ އަށް ކުރެއްވެވި އެވެ. މިހެންގޮސް އެކަލޭގެފާނު ވަނީ ޢާއިލާ އަށް ހެޔޮކޮށް ހިއްތެވުމުގައި ޢަމަލީ ގޮތުން އެންމެ ހެޔޮ ބޭފުޅާ އަށް ވެވަޑައިގެންފަ އެވެ. މިކަންކަމުން އަޅުގަނޑުމެން ނަމޫނާ ލިބިގަންނަން ޖެހެ އެވެ.


Jalugai hamanujehun hingai3officer akah aniyaa vejje | Mihaaru\nމާފުށި ޖަލު: ހަމަނުޖެހުން ހިނގައި ކަރެކްޝަންސްގެ ތިން އޮފިސަރަކު ވަނީ ޒަހަމްވެފައި. -- ފައިލް ފޮޓޯ: މިހާރު\nމަނާ އެއްޗެއް އަތުލަން އުޅުމުން ޖަލުގައި ހަމަނުޖެހުން ހިނގައި ތިން އޮފިސަރަކަށް އަނިޔާވެއްޖެ\n06 މާޗް 2020 - 09:517comments\nކަރެކްޝަންސް އިން ބުނީ ހަމަނުޖެހުން ހިނގާފައި ވަނީ ހިންމަފުށީ އައްސޭރި ޖަލުގައި ކަމަށެވެ. ހަމަނުޖެހުމުގައި ތިން އޮފިސަރަކަށް އެކި ވަރުގެ އަނިޔާތައް ލިބުނު ކަމަށް ބުންޏަސް އޭގެ ތަފްސީލެއް ކަރެކްޝަންސަކުން ހާމަކޮށްފައެއް ނުވެ އެވެ. އަނިޔާވި އޮފިސަރަކު މާލެ ގެނެސް އައިޖީއެމްއެޗްގައި ފަރުވާ ދީފައިވާ ކަމަށް ވެސް ކަރެކްޝަނުން ބުންޏެވެ.\n"ލަސްތަކެއްނުވެ މިހާދިސާވަނީ ކޮންޓްރޯލްކޮށް އާންމުހާލަތަކަށް ގެނެސްފައި. މި ހާދިސާގައި ގައިދީއަކަށް އަނިޔާވެފައި ނުވޭ. މިކަމާ ގުޅިގެން އަޅަންޖެހޭ އިތުރު ފިޔަވަޅުތައް އެޅުމުގެ މަސައްކަތް ކުރެވެމުން އެބަދޭ،" ހަމަނުޖެހުން ހިނގިކަން ހާމަކޮށް ކަރެކްޝަންސް އިން ކުރި ޓްވީޓްގައި ބުނެފައިވެ އެވެ.\nމީގެ ދުވަސްކޮޅެއް ކުރިން ޖަލުގައި ސިލްސިލާކޮށް ހަމަނުޖެހުން ހިންގާފައިވެ އެވެ. ގައިދީންގެ ހައްގުތައް ނުލިބޭ ކަމަށް ބުނެ ހަމަނުޖެހުން ހިންގި ނަމަވެސް ކަރެކްޝަންސް އިން އޭރު ބުނެފައި ވަނީ ހަމަނުޖެހުން ހިންގަނީ ޖަލަށް ވެއްދުން މަނާ ތަކެތި އަތުލައި، އެފަދަ ތަކެތި ވެއްދުން ހުއްޓުވަން އެޅި ފިޔަވަޅުތަކާ ގުޅިގެން ކަމަށެވެ.\nއިތުރު ލިޔުންތައް ކަރެކްޝަނަލް ސާވިސް ގައިދީން އައްސޭރި ޖަލު


1440 ވަނަ އަހަރުގެ ފިޠުރު ޒަކާތް ބަލައިގަތުމާބެހޭ\nމިއަހަރުގެ ފިޠުރު ޒަކާތް ބަލައިގަތުން 02 ރަމަޟާން އިން 28 ރަމަޟާންގެ ނިޔަލަށް ކުރިޔަށް ދާނެއެވެ. މާލޭގައި ފިޠުރު ޒަކާތް ބަލައިގަންނާނީ މިނިސްޓްރީ އޮފް އިސްލާމިކް އެފެއާޒުން 02 ރަމަޟާން 1440 އިން ފެށިގެން 29 ރަމަޟާން 1440 ނިޔަލަށް (ބަންދުނޫން) ކޮންމެދުވަހެއްގެ 09:15 ން 13:00 އަށެވެ. ވިލިމާލޭގައި ފިޠުރު ޒަކާތް ބަލައިގަންނަމުންދާނީ ސިޓީ ކައުންސިލްގެ ވިލިމާލެ ޔުނިޓުންނެވެ. އަދި ހުޅުމާލޭގައި ނަމަ ހުޅުމާލެ ކޮމިއުނިޓީ ސެންޓަރުންނެވެ. މާލެ ފިޔަވައި އެހެނިހެން ސިޓީތަކާއި ރަށްތަކުގައި ފިޠުރު ޒަކާތް ނެގުމާއި ބެހުމުގެ އިންތިޒާމް ހަމަޖައްސާނީ އެތަނެއްގެ ކައުންސިލް އިދާރާއިންނެވެ.\nފިޠުރު ޒަކާތުގެ ގޮތުގައި ނެރޭނީ އަހަރު ތެރޭގައި އެ ރަށެއްގައި ބަނޑުކެއުމުގެ ގޮތުގައި ޢާއްމުކޮށް ކައިއުޅުނު ބާވަތަކުން 2.4 ކިލޯގެ އަގެވެ. ރަސްމީކޮށް ޒަކާތް ބަލައިގަތުމަށް ހަމަޖެހިފައިވަނީ 2.4 ކިލޯ ގޮވާމުގެ އަގަށްވާ ފައިސާއިންނެވެ. މާލޭ ސިޓީ (މާލެ/ހުޅުމާލެ/ވިލިމާލެ) ގައި ދިރިއުޅޭ މީހުން ޒަކާތްދައްކާނީ އަންނަނިވި އަގުތަކުންނެވެ.\nތައިލެންޑު ހުދު ހަނޑޫ\n-/15ރ (ފަނަރަ ރުފިޔާ)\n-/95 ރ (ނުވަދިހަ ފަސްރުފިޔާ)\n75/- ރ (ހަތްދިހަ ފަސްރުފިޔާ)\n15/- ރ (ފަނަރަ ރުފިޔާ)\n60/- ރ (ފަސްދޮޅަސް ރުފިޔާ)\nވީމާ، މި ވާހަކަ ޢާއްމުކޮށް އެންގުމަށްޓަކައި އިޢުލާނު ކުރީމެވެ.


ރައީސުލްޖުމްހޫރިއްޔާ އދ. މަހިބަދޫ ކައުންސިލް މެންބަރުންނާ ބައްދަލުކުރައްވައިފި - The President's Office\nރައީސުލްޖުމްހޫރިއްޔާ އދ. މަހިބަދޫ ކައުންސިލް މެންބަރުންނާ ބައްދަލުކުރައްވައިފި\n13 މާރިޗު 2019، ރިފަރެންސް: 2019-230\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، އަރިއަތޮޅު ދެކުނުބުރީ މަހިބަދޫ ކައުންސިލްގެ މެންބަރުންނާ މިއަދު ބައްދަލުކުރައްވައިފިއެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، މަހިބަދޫ ރައްޔިތުން އެންމެ ބޮޑަށް ބޭނުންވެފައިވާ ކަންކަމާ ބެހޭ މައުލޫމާތު ކައުންސިލްގެ ފަރާތުން ރައީސުލްޖުމްހޫރިއްޔާއާ ހިއްސާ ކުރެއްވިއެވެ. މިގޮތުން، ރައްކާތެރި ގޮތެއްގައި ކުނި ނައްތައިލާނެ ހަރުދަނާ ނިޒާމެއް ޤާއިމުވެފައި ނެތުމުގެ ސަބަބުން އެކި ގޮތްގޮތުން ކުރިމަތިވަމުންދާ މައްސަލަތައް މަހިބަދޫ ކައުންސިލްގެ ފަރާތުން ފާހަގަ ކުރެއްވިއެވެ. އަދި ރަށުގައި ބޯހިޔާވަހިކަން ދަތިވެފައިވުމުގެ ސަބަބުން އިޖުތިމާއީ ގޮތުން އޭގެ ނޭދެވޭ އަސަރު ވަރަށް ބޮޑަށް ކުރަމުންދާކަންވެސް މަހިބަދޫ ކައުންސިލުން ފާހަގަ ކުރެއްވިއެވެ.\nމީގެ އިތުރުން، ކައުންސިލްގެ ޚިދުމަތްތައް އެންމެ ފުރިހަމަ ގޮތުގައި ރައްޔިތުންނަށް ފޯރު ކޮށްދިނުމުގައި ކުރިމަތިވެފައިވާ ގޮންޖެހުންތަކުގެ މައްޗަށް ކައުންސިލް މެންބަރުން އަލިއަޅުއްވައިލެއްވިއެވެ. މިގޮތުން، ޖާގައިގެ ދަތިކަމާއި މުވައްޒަފުންގެ ދަތިކަން އެ އިދާރާއަށް ކުރިމަތިވެފައިވާ ކަމުގައި ކައުންސިލް މެންބަރުން ވިދާޅުވިއެވެ.\nމިބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި ސަރުކާރުގެ ތަރައްޤީގެ ޕްލޭންގެ މައްޗަށް އަލިއަޅުއްވައިލެއްވިއެވެ. އަދި، ރަށްރަށުގައި ތަރައްޤީގެ މަޝްރޫޢުތައް ކުރިއަށް ގެންދެވުމުގައި ރައްޔިތުންގެ ޝަކުވާތައް އަޑުއައްސަވައި، ރައްޔިތުން އެންމެ އެދޭ ގޮތަށް ކަންތައް ކޮށްދެއްވުމަށް ސަރުކާރުން އަބަދުވެސް އިސްކަން ދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. މީގެ އިތުރުން، ތަރައްޤީގެ އެކިއެކި މަޝްރޫޢުތަކަށް މިއަހަރުގެ ބަޖެޓުގައި ކަނޑައަޅުއްވާފައިވާ ކަންކަން ވަރަށް އަވަހަށް ފެށިގެން ކުރިއަށްދާނެ ކަމުގައިވެސް އެމަނިކުފާނު ވިދާޅުވިއެވެ.\nރައީސުލްޖުމްހޫރިއްޔާ، ކުރެހުމުގެ މައުރަޒު "ފަންހާމަހާއި ޕްލާސްޓިކު ކޮތަޅު" ބައްލަވާލައްވައިފި\n11 ޑިސެންބަރު 2019, ޚަބަރު\nސަރުކާރުގެ ހުރިހާ މިނިސްޓްރީތަކަށް ޒިޔާރަތްކުރެއްވުމުގެ ޕްރޮގްރާމެއް ރައީސުލްޖުމްހޫރިއްޔާ ފަށްޓަވައިފި\nއައްޑޫ ކޮންވެންޝަން ސެންޓަރުގައި ޤާއިމްކުރާ ހޮސްޕިޓަލް ރައީސުލްޖުމްހޫރިއްޔާގެ ނައިބު ބައްލަވައިލައްވައިފި\n39 ވަނަ މަސްވެރިންގެ ދުވަހުގެ މުނާސަބަތުގައި ބޭއްވެވި ޚާއްޞަ ޙަފްލާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n10 ޑިސެންބަރު 2019, ރައީސްގެ ވާހަކަފުޅު\nރާއްޖޭން ބޭރުކުރާ މަހަށް ރަނގަޅު އަގު ހޯދޭނީ، މަހުގެ އަގާމެދު ބަސްބުނުމުގެ ބާރު އަޅުގަނޑުމެންގެ އަތްމައްޗަށް ނެގިގެން – ރައީސުލްޖުމްހޫރިއްޔާ\n10 ޑިސެންބަރު 2019, ޚަބަރު


Mishkage marugai HPA ge system ge massala thah gina: Health Ministry\nމިޝްކާގެ މަރުގައި އެޗްޕީއޭ ސިސްޓަމްގެ މައްސަލަތައް ގިނަ: ހެލްތް ރިޕޯޓު\n20 ޖޫން 2021 - 16:37:13\nކޮވިޑް-19 ޖެހިގެން ނިޔާވި އުމުރުން 10 އަހަރުގެ މިޝްކާ މުހައްމަދުގެ މަރުގެ ހާދިސާ ހިނގައިދިޔައީ އެޗްޕީއޭ ސިސްޓަމްގައި ކުރިން ވެސް ހުރި މައްސަލަތަކެއްގެ ސަބަބުން ކަމަށް ހެލްތް މިނިސްޓްރީން ބުނެފިއެވެ.\nހެލްތް މިނިސްޓްރީން މިއަދު ވަނީ މިޝްކާގެ މަރާ ގުޅިގެން ތަހުގީގުކުރިކަންކަމުގެ ރިޕޯޓު އާންމުކޮށްފައެވެ.\nއެ ރިޕޯޓުގައި ހެލްތް މިނިސްޓްރީން ބުނީ ކުއްޖާގެ ހާލު، ހުރި ސީރިއަސް މިނާ ބަލާ މި ހާދިސާގައި އެކުއްޖާއަށް ދޭން ޖެހޭ ފަރުވާ ހުރިހާ ހިސާބަކުން ވެސް ލަސްވެފައިވާ ކަމަށެވެ. އަދި ކުއްޖާއަށް އައި ބަދަލުތައް ދެނެގަނެވިފައިނުވާއިރު މައުލޫމާތު ހިއްސާކުރުމުގައި ވެސް ގިނަ މައްސަލަތަކެއް ހުރިކަން ވަނީ ފާހަގަކޮށްފައެވެ.\nހެލްތް މިނިސްޓްރީން ބުނީ މި ހާދިސާގައި އެޓެންޑުވި ފަރާތްތައް މިއަށް ވުރެ ފަރުވާތެރިކަމާއެކު މިކަން ކުރިނަމަ މި ހާދިސާ ހިނގުމަކީ ނާދިރު ކަމެއް ކަމަށާއި ހާދިސާ ހިނގަން މެދުވެރިވީ ސިސްޓަމްގައި ކުރިން ވެސް ހުރި މައްސަލަތަކުގެ ސަބަބުން ކަން ފާހަގަވެފައިވާ ކަމަށެވެ.\n"މީގެ ކުރިން ކޮވިޑް ކޭސްތަކުގެ އަދަދު ހިފެހެއްޓިފައިހުރި މިންވަރުގެ ސަބަބުން މި މައްސަލަތައް ފެންމަތިވެފައެއް\nނުވެއެވެ. ސިސްޓަމްގައި އެކުލެވިގެންވާ އެކިއެކި ބައިތަކާއި މަރުހަލާތަކުގައި ހުރި މައްސަލަތައް ވަކިން ހާއްސަ ގޮތެއްގައި އާދަޔާ ޚިލާފަށް ކޭސްތައް އިތުރުވެގެން އަންނައިރު ދިމާވާ ނިޒާމީ މައްސަލަތައް މިހާރުވަނީ ދެނެގަނެވި އެކަންކަން ރަނގަޅު ކުރަން އަޅަންޖެހޭ ފިޔަވަޅުތައް އަޅަން ފަށާފައެވެ." ރިޕޯޓުގައި ބުނެފައިވެއެވެ.\nހެދިފައިވާ ރިވިއުއިން ލިބިފައިވާ މައުލޫމާތަށް ބެލުމަށްފަހު ފިޔަވަޅު އަޅަންޖެހޭ ފަރާތްތަކާ މެދު ފިޔަވަޅު އެޅުމަށް ހަމަޖެހިފައިވާ ކަމަށް ވެސް މިނިސްޓްރީން ވަނީ ރިޕޯޓުގައި ބުނެފައެވެ.\nފާތިމަތު މިޝްކާ މުހައްމަދު ނިޔާވުމުގައި އެޗްއީއޯސީގެ އިހުމާލު އޮތް ކަމަށް އޭނާ ނިޔާވުމާއި ގުޅިގެން ކުރިއަށް ގެންދިޔަ ތަހްގީގަށް ފަހު އާއްމު ކުރި ރިވިއުގައި ފާހަގަކޮށްފައިވާއިރު، އާއިލާއިން އެމްބިއުލާންސެއް ފޮނުވައިދޭން އެދުނު ނަމަވެސް އެވަގުތު ކޭސްއަށް އެޑެންޓުކުރި ފަރާތްތަކުން އެމްބިއުލާންސް ފޮނުވާން އަންގާފައި ނުވެއެވެ. އަދި އެމްބިއުލާންސް އައުންލަސްވުމުގެ ސަބަބުން އެމްބިއުލާންސެއް ފޮނުވާދިނުމަށް އެދި އައިޖީއެމްއެޗްއަށް ވެސް އާއިލާއިން ގުޅިއިރު، ކޮވިޑަށް ޕޮޒިޓިވްވެފައިވާ ބަޔަކު ދިރިއުޅޭ ގެއަކަށްވުމުން އެމްބިއުލާންސް ފޮނުވައިދިނުމަށް އެ ހޮސްޕިޓަލުން ދެކޮޅު ހަދާފައިވެއެވެ.


Male' Magu Bahthi Thakugai Smart Meter Harukuranee - Vaguthu\nމާލޭ މަގުބައްތި ތަކުގައި ސްމާރޓް މީޓަރު ހަރުކުރަނީ\n5 މަސް ކުރިން ( އޭޕްރީލް 11, 2019 )\nމާލޭގެ މަގު ބައްތިތައް ކޮންޓްރޯލްކޮށް ބެލެހެއްޓުމުގެ ގޮތުން ސްމާރޓް މީޓަރު ހަރުކުރަން ނިންމާފައިވާކަމަށް އެންވަޔަރމަންޓް މިނިސްޓަރ ޑރ ޙުސައިން ރަޝީދު ވިދާޅުވެއްޖެއެވެ.\nޙުސައިން މިހެން ވިދާޅުވީ، އިންޑިޔާ ސަރުކާރުން ރާއްޖެއަށް ހަދިޔާ ކުރި 5000 ލެޑް ބޮކި، ފެނަކަ ކޯޕަރޭޝަނާއި ހަވާލުކުރުމަށް މިއަދު ބޭއްވި ރަސްމިއްޔާތެއްގައި ވާހަކަފުޅު ދައްކަވަމުންނެވެ.\n"ސްމާޓް މީޓާ މަސައްކަތް ކުރޭ އެކަތި އަނެކެއްޗާ ފޯނު މަސައްކަތް ކުރާހެން. އަޅުގަނޑުމެން ބޭނުންވީމާ ވަކި ހިސާބަކުން ކަރަންޓް ދިޔައިއްޔާ މާދުރުން ހުންނަ އިންޖީނުގޭގެ މީހުންނަށް އެނގޭނެ މިތަނުން ކަރަންޓް ހިނގައްޖެކަން ކޮން ބޮތްކެއްކަން ނިވިފައި އިނީ ވެސް މިއީ ޖީޕީއާރުއެސް ހަމަ ފޯނުބޭނުންކުރާ ނެޓްވާކް ބޭނުންކޮށްގެން އަމިއްލަ އަށް އެމީޓަރުތައް އެކަތި އެނެކެއްޗާ ވާހަކަ ދައްކާނީ،" ޙުސައިން ވިދާޅުވިއެވެ.\nއިތުރަށް ވާހަކަފުޅު ދައްކަވަމުން ޙުސައިން ވިދާޅުވީ، ރޭގަނޑު ނިދާ ގަޑީގައި މަގުތަކުގެ އަލި ތަންކޮޅެއް ފަނޑުކޮށްލަން ބޭނުންވިޔަސް އެކަން ކުރެވޭނެ ކަމަށާއި މިއީ ހަކަތަ ބޭނުންކުރާ މިންވަރު މަދުކޮށް، އެންމެ އެދެވޭ ގޮތެއްގައި ކަރަންޓް ބޭނުންކުރުމަށް ކުރާ މަސައްކަތެއް ކަމަށެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ފެނަކަ ކޯޕަރޭޝަންގެ މެނޭޖިންގ ޑިރެކްޓަރ އަޙުމަދު ސަޢީދު ވިދާޅުވީ، ދެމެހެއްޓެނިވި ގޮތެއްގައި ކަރަންޓްގެ ޚިދުމަތް ދިނުމުގައި ދިމާވެފައިވާ އެންމެ ބޮޑު ގޮންޖެހުމަކީ ކަރަންޓް ބޭނުންކުރާ މިންވަރާއި އެއްވަރަށް އިންޖީނުތަކުގައި ހަކަތަ ނެތުން ކަމަށާއި، މިކަން ހައްލުކުރެވޭނީ ސޯލާރ ބޭނުންކުރާ މިންވަރު އިތުރުކޮށްގެން ކަމަށެވެ.\n"ކަރަންޓް ނެތި ދާ ވަގުތު ތަކަކީ ވަރަށް ހިތްދަތި ވަގުތު ތަކެއް. 24 ގަޑި އިރު ކަރަންޓް ޔަޤީނެއް ނޫން. އެކަން ޔަޤީން ކުރެވޭނީ ސޯލާ ބޭނުންކުރާ މިންވަރު އިތުރުކޮށްގެން. މިއަދު މި ލިބުނު ލެޑް ލައިޓްތައް ހުރިހާ ބޭފުޅުންވެސް ބޭނުންކޮށްގެން." ސަޢީދު ވިދާޅުވިއެވެ.\n5000 ލެޑް ބޮކީގެ އިތުރުން 2500 ލެޑް މަގު ބައްތިވެސް އިންޑިޔާއިން ވަނީ ހަދިޔާކޮށްފައެވެ.\nކުނީގެ މައްސަލަތަކަށް ދާއިމީ ހައްލެއް ގެންނާނަން – މިނިސްޓަރ\nރަށްރަށުގައި ޖަމާވެފައި ހުރި ކުނިތައް ނަގައިދޭނެ ފަރާތެއް ހޯދުމަށް އިއުލާންކޮށްފި\nއޭޕްރީލް 11, 2019 15:02\nއިންޑިޔާ އިން ދީފައިވާ ލެޑްލައިޓް ތައް ތަހުގީގް ކުރަން ޖެހޭ!! ތީގަ ކެމެރާ ހަރުކޮށްފަތޯ ހުރިީ ބަލަން ސަބަބަކީ ތިލައިޓް ތައް ޖަހައިން މާ ރަނގަޅު ނަތީޖާއެއް ނުނުކުން ނާނެ އަދި އިންޑިއާ މީހުންނަކީ ވަރަށް މަކަރުވެރި ބައެއް.. އަދި ތިބުނާ ޖީޕީއާރުއެސް ބޭނުންކޮށްގެން އެމީހުން ބޭނުންވާ މައުލޫމާތު ހޯދާނެ ޔަގީން.. މިކަމާ ދިވެހިން ފުންކޮށް ވިސްނަވާ....\nއޭޕްރީލް 11, 2019 22:09\nތީއަނެއްކާ ކޮންއުސޫލަކުން ހަދިޔާކޮއްފާ ވާލެޑު ބޮކިތަކެއްބާ ތިވެރިންގެ ހަދިޔާކުރުން ހުންނަނީ ދެއަހަރުން ދެއްއަހަރުން އެގްރީމެންޓް ކޮއްގެން އެ ތަކެތިބަލަހަޓަން އިންޑިޔާ ސިފައިން ތިބޭގޮތައް ވިއްޔަ